Cand. merc. aud.

Aalborg Universitet

Afleveret februar 2009

Kandidatafhandling 7.-10. semester

**Generationsskifte  
i  
interessentskaber**

|  |  |  |
| --- | --- | --- |
| **Studerende:**  Pernille Miller | Jane Holm Jensen | **Vejleder:**  Henrik V. Andersen |

Indholdsfortegnelse

[1. Indledning (Pernille og Jane) 6](#_Toc221546174)

[1.1 Problemstillinger og hovedspørgsmål (Pernille og Jane) 9](#_Toc221546175)

[1.2 Afgrænsninger (Pernille og Jane) 10](#_Toc221546176)

[1.3 Opgaven i et større perspektiv (Pernille) 11](#_Toc221546177)

[1.3.1 Skatteretligt virksomhedsbegreb (Pernille) 12](#_Toc221546178)

[1.3.2 Skatteretlig succession (Pernille) 15](#_Toc221546179)

[1.3.3 Skattebegunstiget generationsskifte (Pernille) 16](#_Toc221546180)

[1.3.4 Andre overvejelser ved generationsskifte (Pernille) 19](#_Toc221546181)

[1.4 Metodevalg og disposition (Pernille og Jane) 20](#_Toc221546182)

[2. Interessentskab (Pernille) 24](#_Toc221546183)

[2.1 Interessentskab generelt (Pernille) 24](#_Toc221546184)

[2.2. Beskatning af over/underskud i interessentskaber (Pernille) 27](#_Toc221546185)

[2.3 Beskatning ved afståelse/delafståelse af interessentskab (Pernille) 30](#_Toc221546186)

[3. Generationsskiftemodeller i personligt regi (Jane) 33](#_Toc221546187)

[3.1 Beskattet overdragelse (Jane) 33](#_Toc221546188)

[3.1.1 Goodwill (Jane) 34](#_Toc221546189)

[3.1.1.1 Beskatning af fortjeneste ved afståelse af goodwill (Jane) 39](#_Toc221546190)

[3.1.1.1.1 Henstand med skattebetaling (Jane) 40](#_Toc221546191)

[3.1.2 Ejendom (Jane) 43](#_Toc221546192)

[3.1.3 Driftsmidler (Jane) 46](#_Toc221546193)

[3.1.4 Øvrige aktiver og gæld (Jane) 47](#_Toc221546194)

[3.1.5 Opsparet overskud (Jane) 49](#_Toc221546195)

[3.1.6 Caseregnskab beregning af overdragelse (Jane) 50](#_Toc221546196)

[3.1.6.1 Overdragelse ved køb af ideel andel, skattemæssige konsekvenser herved (Jane) 50](#_Toc221546197)

[3.1.6.2 Overdragelse ved optagelse af en interessent (Jane) 54](#_Toc221546198)

[3.1.7 Fordele ved en beskattet overdragelse. (Jane) 59](#_Toc221546199)

[3.1.8 Indskud på pensionsordninger (Jane) 60](#_Toc221546200)

[3.1.8.1 Ophørspension (Jane) 61](#_Toc221546201)

[3.1.9 Caseregnskab indskud på pensionsordninger ved beskattet overdragelse (Jane) 62](#_Toc221546202)

[3.1.10 Indskud på etableringskonto eller iværksætterkonto (Jane) 64](#_Toc221546203)

[3.1.11 Erhververens stilling ved beskattet overdragelse (Jane) 66](#_Toc221546204)

[3.1.12 Beskattet overdragelse – opsummering (Jane) 67](#_Toc221546205)

[3.2 Succession med nærtstående efter reglerne i KSL (Jane) 67](#_Toc221546206)

[3.2.1 Gaveafgiftsberegning og passivpost (Jane) 71](#_Toc221546207)

[3.2.2 Caseregnskab overdragelse med succession (Jane) 74](#_Toc221546208)

[3.2.2.1 Andre forhold (Jane) 77](#_Toc221546209)

[3.2.3 Overdragelse med succession – opsummering (Jane) 77](#_Toc221546210)

[3.3 Delkonklusion på beskattet / overdragelse med succession (Jane) 78](#_Toc221546211)

[4. Generationsskifte i selskabsform (Pernille) 80](#_Toc221546212)

[4.1 Virksomhedsomdannelse (Pernille) 80](#_Toc221546213)

[4.1.1 Skattepligtig virksomhedsomdannelse (Pernille) 80](#_Toc221546214)

[4.1.2 Skattefri virksomhedsomdannelse (Pernille) 83](#_Toc221546215)

[4.1.2.1 Krav til ejeren og selskabet (Pernille) 84](#_Toc221546216)

[4.1.2.2 Krav til virksomheden (Pernille) 84](#_Toc221546217)

[4.1.2.3 Krav til omdannelsesvederlaget (Pernille) 88](#_Toc221546218)

[4.1.2.4 Krav til den formelle gennemførelse af omdannelsen (Pernille) 89](#_Toc221546219)

[4.1.2.5 Specielle krav til interessentskaber og andre virksomheder med flere ejere (Pernille) 89](#_Toc221546220)

[4.1.3 Caseregnskab omdannelse af virksomhed (Pernille) 90](#_Toc221546221)

[4.1.4 Sammenligning af skattepligtig og skattefri virksomhedsomdannelse (Pernille) 93](#_Toc221546222)

[4.2 Overdragelse af selskab ved succession (Pernille) 94](#_Toc221546223)

[4.2.1 Krav for at benytte successionsreglerne (Pernille) 95](#_Toc221546224)

[4.2.2 Konsekvens for overdrageren og erhververen (Pernille) 99](#_Toc221546225)

[4.2.3 Værdiansættelse af aktier/anparter (Pernille) 100](#_Toc221546226)

[4.2.4 Kapitalafkastordningen for aktiekøb (Pernille) 104](#_Toc221546227)

[4.2.5 Fordele og ulemper ved succession i aktier (Pernille) 106](#_Toc221546228)

[4.3 Omstrukturering af selskab for at generationsskifte (Pernille og Jane) 106](#_Toc221546229)

[4.3.1 Skattefri aktieombytning (Pernille) 107](#_Toc221546230)

[4.3.1.1 Betingelse for skattefri aktieombytning (Pernille) 108](#_Toc221546231)

[4.3.1.2 Skattefri aktieombytning uden tilladelse (Pernille) 109](#_Toc221546232)

[4.3.1.3 Skattefri aktieombytning med tilladelse (Pernille) 111](#_Toc221546233)

[4.3.2 Skattefri tilførsel af aktiver (Pernille) 112](#_Toc221546234)

[4.3.2.1 Skattefri tilførsel af aktiver, betingelser og konsekvenser (Pernille) 112](#_Toc221546235)

[4.3.2.2 Skattefri tilførsel uden tilladelse (Pernille) 114](#_Toc221546236)

[4.3.2.3 Skattefri tilførsel med tilladelse (Pernille) 114](#_Toc221546237)

[4.3.3 Fusion og spaltning (Jane) 115](#_Toc221546238)

[4.3.3.1 Fusionsbegrebet (Jane) 115](#_Toc221546239)

[4.3.3.2 Skattepligtig fusion (Jane) 116](#_Toc221546240)

[4.3.3.3 Skattefri fusion (Jane) 117](#_Toc221546241)

[4.3.3.4 Skattefri spaltning (Jane) 120](#_Toc221546242)

[4.3.3.5 Skattepligtig spaltning (Jane) 122](#_Toc221546243)

[4.4 Eksempler på omstruktureringsmodeller (Pernille og Jane) 123](#_Toc221546244)

[4.4.1 Aktieombytning og lån i holding (Pernille) 123](#_Toc221546245)

[4.4.2 Aktieombytning, spaltning og succession (Pernille) 126](#_Toc221546246)

[4.4.3 Aktieombytning og udbyttedifferentiering. (Jane) 129](#_Toc221546247)

[4.4.4 Skattefri tilførsel af aktiver til datterselskaber (Jane) 135](#_Toc221546248)

[4.4.5 Skattefri tilførsel af aktiver til selskab ejet af C (Jane) 140](#_Toc221546249)

[4.5 Delkonklusion på generationsskifte i selskabsform (Pernille og Jane) 143](#_Toc221546250)

[5. Konklusion (Pernille og Jane) 145](#_Toc221546251)

[6. English Summary (Pernille) 149](#_Toc221546252)

[7. Litteraturliste 152](#_Toc221546253)

[7.1. Faglitteratur 152](#_Toc221546254)

[7.2 Vejledninger 153](#_Toc221546255)

[7.3 Artikler 153](#_Toc221546256)

[7.4 Hjemmesider 154](#_Toc221546257)

[7.5 Anvendte forkortelser 154](#_Toc221546258)

[Bilag 1 – Gennemgående case-virksomhed A&B I/S 155](#_Toc221546259)

[Bilag 2 – Goodwill fordelt på interessenter ved overdragelse af ideel andel 160](#_Toc221546260)

[Bilag 3 – Ejendomsavanceopgørelse ved beskattet overdragelse 161](#_Toc221546261)

[Bilag 4 – Ejendomsavanceopgørelse ved optagelse af interessent 162](#_Toc221546262)

[Bilag 5 – Beregning af passivposter ved succession 163](#_Toc221546263)

[Bilag 6 – Goodwill beregning 164](#_Toc221546264)

[Bilag 7 – Beregning af skattepligtig formue 164](#_Toc221546265)

# 1. Indledning (Pernille og Jane)

I vore overvejelser om valg af emnet til hovedopgave på cand. merc. aud. – studiet er vores interesse især faldet på generationsskifte og successionsmuligheder af virksomhed drevet i personligt regi. Endvidere har vi erfaret, at der kan være særlige problemstillinger omkring interessentskaber, hvorfor vi syntes at det ville være interessant at belyse generationsskifteproblematikken set ud fra interessentskabets synsvinkel.

Interessentskabsformen er interessant, fordi den kan bruges i mange forskellige sammenhænge. I nogle erhverv er der tradition for at virksomheden drives i interessentskabsformen, det ses ofte indenfor de liberale erhverv som f.eks. advokat- og revisionsvirksomheder. I generationsskiftesituationen kunne interessentskabsformen være interessant, hvis man i generationsskiftet vil lave en glidende overgang fra den ældre til den yngre generation. Denne model ses ofte brug indenfor landbrugssektoren, hvor der generationsskiftes gradvist indenfor en årrække mellem far og søn, og indenfor de liberale erhverv, hvor nye partnere optages og udtræder løbende.

Endelig vil der være nogle helt særlige problemstillinger, når en virksomhed drevet i interessentskabsform står overfor generationsskifte. Det er disse problemstillinger vi vil søge at belyse og konkludere på i vores opgave.

Emnet omkring generationsskifte synes relevant for mange virksomhedsejere. Det er de store eftertids krigs årgange, der nærmer sig pensionsalderen, samtidig med at der i dag er fokus på at stoppe på arbejdsmarkedet tidligere bl.a. ved at gå på efterløn. Der ses ofte artikler om emnet, hvor der angives meget store tal[[1]](#footnote-2) for antallet af virksomheder, der inden for en overskuelig fremtid står overfor at skulle foretage generationsskifte. I praksis ses det desværre også at kompleksiteten af generationsskiftet kommer bag på virksomhedsejeren og derfor gør tidspresset, at det ikke er muligt at gennemføre den ønskede optimale løsning[[2]](#footnote-3).

I forbindelse med et generationsskifte vil der være mange overvejelser der skal gøres; f.eks.:

* Hensynet til den ældre generation
* Hensynet til den yngre generation
* Virksomhedens tarv og den fremtidige indtjening
* Fremtidige værdistigninger
* Skatte- og afgiftsforhold ved generationsskiftet[[3]](#footnote-4).

Det vil for de fleste ofte være sådan, at der i mange generationsskifte primært fokuseres på de skatte- og afgiftsmæssige konsekvenser og derved tager mindre hensyn til virksomheden.

I vores valg af emne, synes vi det ville være interessent at belyse, hvilke skattebegunstigede modeller der er etableret, ligesom vi ønsker at finde ud af hvilken interesse, der har været for lovgiver at etablere ordningerne.

Vi har et ønske om at analysere de skattebegunstigede modeller, for at give mulighed for at kunne vurdere, hvornår en model er mere hensigtsmæssig end en anden. Dette vil naturligt være tilfældet at en model ikke passer alle, da virksomheder er meget forskellige. Det vil måske endda kunne påvises, at der ikke vil være fordel forbundet med at bruge en skattemæssigt begunstiget model, men i stedet foretage en beskattet overdragelse.

Vi vil analysere såvel erhververen som overdragerens situation i de forskellige modeller. Vil der eksempelvis være sammenfaldende interesseforhold i et generationsskifte i familieforhold, sådan at en model kan være hensigtsmæssig for begge parter og hvilke konsekvenser vil valg af en given model have.

I nær tilknytning til generationsskifteemnet vil være emnet om pensionering for overdrageren og opsparingsmuligheder for erhververen. Der er generelt fra mange sider stor fokus på, at man skal huske at tænke på den tredje alder. Det er en generel opfattelse at opsparing til otiummet ikke kan påbegyndes tidligt nok. Mange virksomhedsejere giver ofte udtryk for at deres virksomhed er deres pensionsopsparing. Det kan i den henseende være et problem at virksomhedsejeren har satset ”på én hest” og dermed være en risiko for at denne pensionsopsparing ikke helt har den forventede værdi eller at erhververen og virksomheden ikke kan finansiere denne pris.

Sammenlagt finder vi at emnet og de tilgrænsende emner vil være relevante for en statsautoriseret revisors virke. De primære arbejdsområder for en revisor vil være revision og regnskab og tilgrænsende områder i tilknytning hertil vil være skat og rådgivning. Ofte vil revisor være den der kender virksomhedsejerens behov og ønsker for en kommende pensionering. Måske vil det være revisor, der gør virksomhedsejeren opmærksom på at det er ved at være på tide at få tænkte på generationsskiftet og hvad der i denne forbindelse skal ske med virksomheden. En virksomhed, der har været drevet i mange år vil netop kunne have store latente skatteforpligtelser og derfor vil det være relevant at overveje en skattebegunstiget generationsskifte model.

Ovenstående giver anledning til følgende problemformulering:

**Vi ønsker at analysere problemstillinger ved generationsskifte af interessentskaber, samt analysere skattemæssige konsekvenser både for overdrageren og erhververen i forskellige generationsskiftemodeller.**

## 1.1 Problemstillinger og hovedspørgsmål (Pernille og Jane)

Med udgangspunkt i problemformuleringen vil der opgaveløsningen søgt besvarelse på følgende spørgsmål og problemstillinger:

* Hvilke overvejelser skal der gøres forud for generationsskifte, eksempelvis tidshorisonten i processen?
* Hvilke hensyn skal man tage til virksomhedens fortsatte drift.
* Hvilke modeller er der for generationsskifte hvor virksomheden fortsætter i personligt regi herunder ved en erhverver eller flere?
* Hvilke problemstillinger opstår der, hvis ikke alle interessenter er parat til at generationsskifte?
* Hvilke modeller er mindst kapitalkrævende for erhververen?
* Hvilke krav i modellerne kan være problematiske i forhold til I/S?
* Hvilke skattemæssige konsekvenser har de beskrevne modeller for overdrageren og erhververen?
* Hvad er fordele og ulemper ved de forskellige modeller for den fortsatte drift af virksomheden?
* Hvilke skattemæssige konsekvenser har de beskrevne modeller for overdrageren og erhververen, herunder latente skatteforpligtigelser for erhververen og eksempelvis ophørspension for overdrageren.
* Hvilke muligheder har overdrageren for at mindske eller udskyde beskatning?
* Hvilke modeller er der for generationsskifte, hvor virksomheden fortsætter i selskabsregi?
* Hvad er fordele og ulemper ved de forskellige modeller i selskabsform for overdrager og erhverver?

## 1.2 Afgrænsninger (Pernille og Jane)

Da en hovedopgave af denne type giver begrænsede muligheder med hensyn til tid til opgaveløsning og mængden af sider til rådighed, er det nødvendigt at foretage afgrænsninger i forhold til pro­blemformuleringen. Der er derfor valgt at foretage følgende afgrænsninger:

Der afgrænses fra interessentskaber, hvor interessenterne består af kapitalselskaber (eks. A/S’er og ApS’er). Der vil derfor være fokus på interessentskaber bestående af fysiske personer i levende live, og der afgrænses således overfor generationsskifte af dødsboer. Endvidere afgrænses fra generationsskifte mellem ægtefæller.

Som udgangspunkt er der valgt hovedfokus på skattemæssige forhold i forbindelse med de valgte generationsskiftemodeller. Der er således foretaget afgrænsning overfor eventuelle regnskabsmæssige problemstillinger. Der vil dog kunne forekomme inddragelse af selskabsretlige forhold i forbindelse med stiftelse og omstrukturering af selskaber for forståelsens skyld. Der vil således ikke kunne forventes en udtømmende gennemgang af selskabsretlige forhold men alene gennemgang af de væ­sent­ligste betingelser.

Der afgrænses fra juridiske forhold omkring generationsskiftemodellerne, da dette vil være udenfor en revisors virke. Det vil selvsagt være naturligt at inddrage en advokat i disse problemstillinger, da der er en naturlig faggrænse mellem advokater og revisorer.

I afsnittet om omstruktureringer af selskaber afgrænses fra grænseoverskridende omstruktureringer dvs. mellem danske og udenlandske selskaber og omstruktureringer af alle andre typer selskab/fonde/foreninger end aktieselskaber og anpartsselskaber.

Der afgrænses for detaljerede og specifikke forhold omkring sambeskatning, herunder international sambeskatning. Der omtales i begrænset omfang national sambeskatning, hvor dette har en naturlig sammenhæng til det behandlede emne.

Der foretages således ikke en dybdegående gennemgang af mulighederne for at gennemføre generationsskifte i selskabsform, men der er beskrevet nogle udvalgte væsentlige modeller og metoder, der synes mest relevante for denne opgaves problemstilling.

Informationsindsamling er ophørt ultimo december 2008.

## 1.3 Opgaven i et større perspektiv (Pernille)

De helt centrale begreber i denne opgave er virksomhed, succession og generationsskifte. Vi vil i det følgende forsøge at definere begreberne og placere dem i deres historiske kontekst.

Nedenstående tegning illustrerer livsforløbet i en virksomhed; opstartsfasen, vækst og konsolidering. Til sidst står indehaveren overfor pensionering med de muligheder, der ligger foran.

Opstart virksomhed



Vækst og konsolidering



Tiden



På vej mod pensionering

Hvordan skal der ske med  
virksomheden?

I/S – optage   
medejer

Omdannelse til  
selskab

Ophør

Succession

Salg

Figur Tidsforløb for en virksomhed til illustration af de udfordringer, virksomhedsejeren står overfor ved ønsket om pensionering

### 1.3.1 Skatteretligt virksomhedsbegreb (Pernille)

For at kunne foretage et generationsskifte skal der være en virksomhed, der kan overdrages. Det skatteretlige virksomhedsbegreb er ikke defineret i skattelovgivningen, historisk har det ikke været grundigt overvejet. Der er dog nogen hjælp at hente i cirkl. nr. 129 af 4. juli 1994 om personskatteloven pkt. 3.1.1 hvor det fremgår at afgrænsningen i mellem lønmodtager og selvstændig erhvervsdrivende skal foretages ens, uanset hvor i skatteloven man befinder sig. Cirkulæret definerer erhvervsdrivende som, den ”*der for egen regning og risiko udøves en virksomhed af økonomisk karakter med det formål at opnå et overskud.*”[[4]](#footnote-5) I LV E.A.4.1-4.3 defineres kriterier, der indgår ved bedømmelsen bl.a. at indkomsten oppebæres fra en ubestemt kreds af hvervgiveree, indkomstmodtageren tilrettelægger sit arbejde uden instruktion fra hvervgiveren udover den afgivne ordre, indkomsten afhænger af et eventuelt overskud og at indkomstmodtageren ejer de anvendte redskaber, maskiner mv. jf. nedenstående afgørelse, hvor der netop lægges vægt på egen regning og risiko og egen planlægning af arbejdet.

*TfS 1996, 449 HRD: Efter ændringer i forhandlerkontrakterne mellem grossist og tupperwareforhandlere fandt Højesteret efter en samlet vurdering det for mest nærliggende at anse tupperwareforhandlere for selvstændigt erhvervsdrivende. Forhandlerne solgte i henhold til en distributionsaftale firmaets produkter ved homeparties, og honoraret udgjorde en procentdel af de vejledende udsalgspriser. Bestillinger blev modtaget på stedet og indkøbt hos firmaet. Forhandlerne havde således ikke noget lager. Retten lagde vægt på, at forhandlerne frit kan bestemme deres arbejdstid, at de selv afholder alle udgifter, at disse medfører en betydelig omkostningsprocent, at forhandlerne ikke anses som lønmodtagere ved praktiseringen af ferieloven m.v., at de kan have andre hvervgivere og antage medhjælp, at de er momsregistreret, samt at de påtager sig en vis økonomisk risiko.*

Erhvervsmæssig virksomhed afgrænses også overfor hobby virksomhed. Der er udviklet en nogenlunde fast praksis i forhold til denne afgrænsning, hvor det kræves, at virksomheden drives med en stor intensitet og professionalisme, hvis aktiviteten har en typisk hobby islæt som f.eks. lystbåde og stutterier. Men også ved produktionsvirksomheder kan intensiteten blive så lav, at det ikke længere skatteretligt anses for en virksomhed jf. nedenstående hvor der er lagt vægt på at virksomheden ikke har været drevet professionelt nok til at karakteriseres som erhvervsmæssig virksomhed.[[5]](#footnote-6)

*TfS 2003.139 V: Sagen drejer sig om, hvorvidt A i 1997-1998 havde drevet erhvervsmæssig virksomhed med produktion og salg af kaffemaskiner. A havde tidligere drevet virksomhed hermed og havde i 1993 indgået en frivillig akkord med kreditorerne. Der var i de pågældende to år en beskeden omsætning og et negativt resultat. Henset til, at A ikke i forbindelse med driften havde haft sagkyndig bistand, at der ikke var udarbejdet budgetter, at produkterne ikke var markedsført, og at han ikke havde været beskæftiget med driften i videre omfang, samt henset til virksomhedens omfang og resultat, fandt landsskatteretten ikke, at den opfyldte de skatteretlige kriterier for at kunne anses for erhvervsmæssig.*

En hobbyvirksomhed adskiller sig ved at overskuddet er skattepligtig, men et evt. underskud ikke kan fratrækkes i den personlige indkomst, ligesom underskuddet ikke kan fremføres til modregning i fremtidige overskud. Det præciseres endvidere i det før omtalte cirkulære, at selv om en skattepligtig anses for selvstændig erhvervsdrivende, ikke nødvendigvis betyder at den pågældende kan benytte f.eks. virksomhedsordningen eller andre særregler for selvstændige erhvervsdrivende. I relation til generationsskiftemodellerne skal der derfor tages højde for særlige krav til virksomheden i regelsættene herfor.

Udtrykket virksomhed anvendes både i virksomhedsskatteloven, virksomhedsomdannelsesloven, fusionsskatteloven og kildeskatteloven dog uden at have samme betydning. I KSL § 33 C, stk. 1, 5. pkt. bruges benævnelsen erhvervsvirksomhed, hvor det præciseres at udlejning af fast ejendom ikke er erhvervsmæssig virksomhed. I VOL § 2, stk. 1, nr. 2 anses udlejning af fast ejendom til gengæld for en virksomhed, der kan omdannes. Samtidig har skatteministeren i betænkningen til ændringen af VOL i 1999 direkte udtrykt, at virksomhedsbegrebet i VOL ikke nødvendigvis svarer til virksomhedsbegrebet i fusionsskatteloven § 15 C. I FUSL § 15 C defineres en gren af en virksomhed, som alle aktiver og passiver der ud fra et organisatorisk synspunkt kan fungere som en enhed ved hjælp af egne midler. Ifølge kildeskatteloven kan aktiver der anvendes til private formål, ej heller overdrages med succession jf. nedenstående.

*TfS 2002 371 LR:* *Ligningsrådet blev spurgt, hvorvidt skatteyders søn kunne succedere i en af skatteyder ejet vindmølle, der stod på en landbrugsejendom. Sønnen havde forinden succederet i landbrugsejendommen, men ikke i den pågældende vindmølle. Vindmøllen stod derfor på en lejet grund. Det var oplyst at vindmøllen skattemæssigt blev behandlet efter reglerne i ligningsloven § 8 P, stk. 2 og 3. Eftersom det fremgår af § 8 P, stk. 4. at hvis den skattepligtige vælger at anvende de skematiske regler i ligningslovens § 8 P, stk. 2 og 3, anses vindmøllerne eller vindmølleandelene for udelukkende benyttet til private formål, kunne sønnen ikke succedere i vindmøllen efter kildeskatteloven § 33 C, da vindmøllen således ikke udgjorde en virksomhed eller en andel heraf.*

Det er derfor ikke de samme kriterier, der opstilles i de forskellige skattelove, der kan bruges ved generationsskifte. Det må dog antages i praksis, at der sker en vis fortolkning af andre skattelove, når virksomhedsbegrebet fastlægges

### 1.3.2 Skatteretlig succession (Pernille)

I Statsskatteloven fra 1903 blev det i § 5, litra a bestemt at værdiforøgelsen eller formindskelsen på den skattepligtiges aktiver var indkomstopgørelsen uvedkommende. Hvis der ikke senere var indført en række særlove ville avance ved afståelse af en virksomhed ikke være skattepligtig. Fortjeneste ved afståelse af virksomheder er som bekendt i dag skattepligtig, og det er i den forbindelse, de mange muligheder for generationsskifte indgår. Ejeren af en virksomhed vil, for at undgå lukning, på et tidspunkt skulle overdrage sin virksomhed ofte i forbindelse med, at han når pensionsalderen. Det er her ønsket om at adskille overdragelsestidspunktet og beskatningstidspunktet spiller ind.

Succession stammer fra latin og betyder arvefølge. Hvilket er netop hvad der sker med en virksomhed, når denne overdrages (typisk) til den yngre generation. Der sker en sikring af arvefølgen i virksomheden og virksomheden lever deraf videre.

I 1962 blev der i et cirkulære åbnet mulighed for, at en virksomheds ejer ved omdannelse af sin virksomhed til et selskab, i vist omfang kunne benytte de bogførte værdier ved omdannelsen, forudsat at ejeren blev hovedaktionær. Succession dvs. overførsel af den latente skatteforpligtigelse blev dermed en mulighed. Muligheden for skattemæssig succession indebærer, at der sker en skatteudskydelse og ikke en skatteeliminering. Erhververen indtræder i overdragerens skattemæssige anskaffelsessum, anskaffelsestidspunkt og anskaffelseshensigt. Det endelige beskatningstidspunkt udskydes til det tidspunkt, hvor erhververen realiserer aktiverne, hvorfor realisationsbeskatningen udløses. Overdrageren bliver derfor ikke beskattet af kapitalgevinsterne ved overdragelsen

Det er generelt gældende at successionsadgangen skal være i en erhvervsvirksomhed. Der er flere tilfælde for adgangen til succession kan være aktuelt;

* Mellem ægtefæller[[6]](#footnote-7) (der ikke beskrives nærmere jf. de foretagne afgræsninger i afsnit 1.2)
* Mellem nærtbeslægtede i levende live[[7]](#footnote-8)
* Mellem en virksomhedsejer eller hovedaktionær og nære medarbejdere i virksomheden/selskabet[[8]](#footnote-9)
* Ved dødsfald[[9]](#footnote-10) (der dog ikke beskrives nærmere jf. de foretagne afgrænsninger i afsnit 1.2)
* Ved skattefri virksomhedsomdannelse[[10]](#footnote-11)
* Tilførsel af aktiver til et datterselskab, fusion og spaltning af selskaber[[11]](#footnote-12).
* Skattefri aktieombytning[[12]](#footnote-13)

Som det fremgår af ovenstående findes der rundt om skattelovgivningen flere muligheder for at foretage succession, når betingelserne herfor er opfyldte.

### 1.3.3 Skattebegunstiget generationsskifte (Pernille)

I maj 1983 blev lov om skattefri virksomhedsomdannelse indført. Baggrunden for loven var, at en omdannelse, hvor ejeren blev hovedaktionær, reelt var en videreførelse af den eksisterende virksomhed, og dermed ikke skulle udløse avancebeskatning. Virksomhedsomdannelse er ikke i sig selv en generationsskifte model, men bruges ofte som start herpå. I 1988 blev reglerne KSL § 33 C og ABL § 11[[13]](#footnote-14) vedtaget, hvorefter det blev muligt at generationsskifte med den nærmeste familie via succession. I forarbejderne til lovændringen i 1988 fremgår det, at baggrunden for ændringen var at fjerne den tilskyndelse skattelovgivning indeholdt på det tidspunkt, til at vente med generationsskifte til dødsfaldet, ved at ligestille generationsskifte i levende live og ved død. Samtidig blev det påpeget at successionsreglerne generelt var for at sikre en virksomhed og dermed arbejdspladsernes eksistens ved at undgå, at overdrageren brugte virksomheden til, ved delsalg eller lånefinansiering, at finansiere skattebetalingerne ved afståelse. Der var allerede på det tidspunkt interesse for at lade successionsreglerne gælde for nære medarbejder.[[14]](#footnote-15) Det blev dog først muligt i 2002.

I forbindelse med ændringen af generationsskiftereglerne i 1999 blev der nedsat et udvalg, der udarbejdede ”Generationsskiftet i erhvervslivet – betænkning nr. 1374, august 1999”. Heri diskuteres generationsskiftebegrebet, hvor det præciseres at generationsskifte inden for skatteretten betegner en virksomheds overførsel til yngre slægtninge eller nære medarbejdere. I den bredere debat opfattes overdragelse af virksomhed til tredjemand også som generationsskifte, hvis overdragelsen skyldes ejerens pensionering eller død. Skatteretligt er generationsskifte afgrænset fra virksomhedsoverdragelser til tredje mand, da de skatteretlige regler indebærer en begunstigelse af den yngre generation, en begunstigelse som 3. mand ikke skal have. I kommissoriumet givet af den daværende regering og CD til udvalget fremgår det, at smidiggørelse af generationsskifte er målet for betænkningen. Udvalget argumenterer for behovet for generationsskiftereglerne at smidiggørelse af generationsskifter giver en samfundsmæssig gevinst. Den samfundsmæssige gevinst består i, at det er nemmere at overtage en bestående virksomhed og drive den videre, end det er at starte en ny. Derved bevarer man arbejdspladser og et økonomisk stærkere erhvervsliv. Desuden er det en fordel at gøre det attraktivt for ejeren at overdrage virksomheden, inden han bliver for gammel til at drive den hensigtsmæssigt. Overdragelse indenfor familien er fordelagtig, da der findes en unik viden om virksomheden, og det er nemmere for næste generation at arve kunder og leverandører end for tredjemand.[[15]](#footnote-16) Et argument imod begunstigelse af familieoverdragelser er, at den bedste virksomhedsleder ikke nødvendigvis findes indenfor familien. Dette problem imødekommer man imidlertid med særlige regler for overdragelse til nære medarbejdere.

I 1999 blev det også nemmere at omdanne interessentskaber. Indtil lovændringen var det en betingelse ved omdannelse af interessentskaber, at hver interessent skulle blive hovedaktionær i selskabet. Der var på daværende tidspunkt en anden hovedaktionærdefinition, men det var stadigvæk kompliceret at opfylde kravet. Derudover var det et krav at interessenterne skulle have ens afskrivningsgrundlag. I forarbejderne til ændring af loven blev det netop også fremhævet, at interessentskaber kun i meget begrænset omfang kunne anvende reglerne om skattefri virksomhedsomdannelse. Man afskaffede derfor kravene[[16]](#footnote-17).

EU har også haft indflydelse på området. Kommissionen har opfordret medlemslandene til at gennemføre lempeligere beskatning ved overdragelse af virksomheden, da kommissionen har konstateret at mange virksomheder lukker på grund af uoverskuelige problemer med selskabs, arve og skatteregler.[[17]](#footnote-18) EF-Domstolens afgørelse i Leur-Bloem dommen i 1997 tvang også skattemyndighederne til at revidere deres sagsbehandling indenfor omstruktureringstiltag, så der blev taget udgangspunkt i den konkrete sag i stedet for fastlagte retningslinjer og principper, hvilket igen er med til at smiddiggøre processen[[18]](#footnote-19)

Af nyere tiltag indenfor lempelse af generationsskiftereglerne er ændringen fra 2006 for pengetanksreglen. Tidligere har det ikke været tilladt at succedere i virksomheder, hvor over 50 % af virksomhedens aktivmasse opgjort til handelsværdi består af udlejningsejendomme, kontanter, værdipapirer eller lignende. Det er nu sat op til 75 % gældende fra 1.1.2007. I 2008 blev det endvidere vedtaget, at kravet om overdragelse af mindst 15 % af stemmeværdien til den enkelte modtager ved generationsskifte af selskaber nedsættes til 1 % af aktiekapitalen, hvilket er vedtaget med virkning fra 1.1.2009.

### 1.3.4 Andre overvejelser ved generationsskifte (Pernille)

I denne opgave er det skatteretlige område i fokus, og i praksis vil det også have en stor betydning. Der skal dog også tages en række andre hensyn for at generationsskiftet bliver en succes. Eksempelvis arve og gavemæssige forhold, ledelsesmæssige og driftsforhold i virksomheden, og ikke mindst psykologiske forhold. For den ældre generation skal der tages hensyn til deres økonomi som pensionister og ejerens ønsker i forhold til at assistere den næste generation. For den yngre generation skal man overveje, om man ved at begunstige en slægtning eller en medarbejder ”snyder” andre slægtninge, og om man giver den overtagende part en reel økonomisk mulighed for at videreføre virksomheden ved ikke at lave en for likviditetskrævende overdragelse.

Hensynet til virksomheden drejer sig bl.a. om hvorvidt det er den rette person, der overtager. Ejerens børn er ikke nødvendigvis de bedste til at lede virksomheden, det kan være, at en medarbejder overdragelse eller salg til 3. mand er en mere fordelagtig løsning fra virksomhedens synspunkt. Det kan også være, at der skal en større organisatorisk ændring til, når overdrageren stopper, for at flytte virksomheden fra iværksætterkulturen til en organisation, hvor kompetence og ansvar er fordelt på flere personer. Eventuelt skal der indsættes en professionel bestyrelse. Overdragelsestidspunktet er også vigtigt for virksomhedens drift. Hvis virksomheden overdrages for sent, kan man risikere at overdrageren de sidste år inden overdragelsen har tabt pusten eller har sparet på nødvendige vedligeholdelsesudgifter og reelt set er virksomheden ved at lukke ned. En erhverver, vil dermed stå overfor store investeringer og en stor opgave i at få virksomheden i gang igen.

I forhold til virksomheden skal man også overveje at lave en mindre likviditetskrævende overdragelse. En virksomhed har brug for et kapitalberedskab for at udvikle sig, en udvikling der sandsynligvis speedes op ved overtagelse af den yngre generation. Man generationsskifter for at videreføre en virksomhed, og videreførelse af virksomheden skal derfor være det grundlæggende hensyn i alle overvejelser.[[19]](#footnote-20)

Særligt for interessentskaber er der endnu flere problemstillinger, da der er en eller flere, der skal generationsskiftes. Den eller de blivende interessenter skal kunne samarbejde med den nye for at interessentskabet fungerer. Det kan dermed blive et større puslespil for at få sat de rigtige personer ind, og tilgodeset alle slægtninge.


## 1.4 Metodevalg og disposition (Pernille og Jane)

I hvert hovedområde i afhandlingen vil der blive anvendt relevant lovhjemmel på området samt henvisning til afgørelser indenfor dette ligesom relevant faglitteratur inddrages. Umiddelbart efter den teoretiske gennemgang udføres en konsekvensberegning ud fra det gennemgående case-regnskab, det vil kunne forekomme at detaljerede beregninger vil fremgå særskilt som bilagsmateriale, mens der alene vil gengivet hovedtallene fra beregningerne. Derudover vil der blive foretaget sammenligninger og delkonklusioner på metoderne i hvert hovedafsnit.

For at kunne foretage sammenligninger og analyse af de forskellige modeller, har vi valgt at tage udgangspunkt i et fiktivt case-regnskab. Dette regnskab vil danne grundlag for gennemgående beregninger i opgaveløsningen og derved vil der kunne opstilles fordele og ulemper ved de forskellige modeller. Det kan dog forekomme, at der opstilles alternative talmodeller for derved at illustrere muligheden for at en model, der for case-regnskabet var uhensigtsmæssig, da der ikke umiddelbart vil være muligt at illustrere ud fra case-regnskabet.

Begrundelsen for at anvende et gennemgående case-regnskab er, at denne metode kan operationalisere teorien til praksis. Endvidere vil det i praksis være sådan i den statsautoriserede revisors virke, at denne ud fra en klients faktiske regnskab samt kendskab til klientens ønsker og behov, vil kunne formå at analysere sig frem til hvilken generationsskiftemetode, der vil være den mest hensigtsmæssige for klienten.

Case-regnskabet samt grundforudsætninger fremgår af bilag I, til yderligere illustration af casevirksomheden, der drives af brødrene A og B, har vi udarbejdet denne oversigt:




Figur Opbygning af den gennemgående casevirksomhed

Opgaven er i hovedtræk disponeret på følgende måde:

* Beskrivelse af beskatningsregler for interessentskabet, herunder en kort beskrivelse af hvordan interessenter kan ind og udtræde og hvilke konsekvenser dette giver.
* Generationsskifte i personligt regi
* Beskattet overdragelse og konsekvenser heraf.
* Overdragelse med succession jf. KSL § 33c og konsekvenser heraf.
* Generationsskifte i selskabsform
* Selskabsstiftelse forinden overdragelse, metoder der kan anvendes.
* Beskattet overdragelse af aktier
* Overdragelse med succession i aktier
* Andre generationsskiftemetoder via omstrukturering af selskaber

Bagerst i opgaven oplistes anvendt litteratur, ligesom der er en oversigt over anvendte forkortelser.

Opbygningen af opgaven kan endvidere illustreres i nedenstående diagram, hvor de parallelle spor er et generationsskifte af en personlig virksomhed hhv. en virksomhed i selskabsregi.



Figur Oversigt over opgaveopbygningen

# 2. Interessentskab (Pernille)

## 2.1 Interessentskab generelt (Pernille)

Et interessentskab opstår når mere end en fysisk person vælger at drive erhvervsvirksomhed i sameje i personligt regi. Interessentskaber adskiller sig fra andre selskabsformer i forhold til hæftelsen, der er personlig, uden begrænsning og solidarisk. Interessentskaber defineres i Lov om visse erhvervsdrivende virksomheder § 2, stk. 1

***§ 2.*** *Ved et interessentskab forstås i denne lov en virksomhed, hvor alle deltagerne hæfter personligt, uden begrænsning og solidarisk for virksomhedens forpligtelser.[[20]](#footnote-21)*

Derudover påpeges det i LEV § 1, stk. 1, at virksomheder for at være omfattet af loven, skal have til formål at fremme selskabsdeltagernes økonomiske interesser gennem erhvervsdrift. Denne formulering udelukker f.eks. ideelle foreninger.[[21]](#footnote-22) Interessentselskaber er i høj grad ulovregulerede, og der er derfor aftalefrihed i forhold til overskudsdeling mv. Der er ingen anmeldelsespligt til E&S, og der er ingen formkrav ved stiftelsen. Som hovedregel sker det ved aftale efter de almindelige aftaleretlige regler. Stiftelse kan også ske ved at to eller flere parter udviser en adfærd der minder om interessentskab, hvor de har fælles regnskab, virksomhedsnavn eller lokaler.[[22]](#footnote-23) Et interessentskab kan også opstå i forbindelse med generationsskifte, hvor en virksomhedsejer laver en delvis overdragelse af en ideel anpart til næste generation, eller overdrager sin andel til flere personer. Virksomheden ændrer sig dermed fra en personlig virksomhed til et interessentskab.[[23]](#footnote-24) Det er vist i tegningen nedenfor, hvor I/S’et opstår ved, at der indtræder en medejer i en overgangsperiode, indtil stifteren udtræder endeligt. Når stifteren er udtrådt er I/S’et reelt ophørt og der er igen tale om en enkeltmandsvirksomhed.

I/S

Enkeltmands-  
virksomhed



Virksomhedopstart  
af en person.

Optagelse af en eller flere  
medejere, evt. som led i  
generationsskifte

Enkeltmands-  
virksomhed



Den indtrædende  
interessent overtager  
hele virksomheden

Virksomheden  
drives videre med nye  
kræfter og den tredje  
alder kan nydes i fuldt ud

Figur Tidsforløb af virksomhed, hvor der ved optagelse af yderligere ejer opstår interessentskab indtil den oprindelige ejer udtræder

Et I/S’et er tillagt retssubjektivitet men er ikke tillagt skattesubjektivitet. Eksempelvis er det i retspraksis fastslået, at det er interessentskabets erhvervelse af en bestemt indkomst, der er afgørende for den skattemæssige periodisering ved opgørelse af interessenternes skattepligtige indkomst. Det bekræftes i nedenstående afgørelse, hvor at det er tidspunktet hvor interessentskabets erhverver en fast ejendom, der er afgørende for, hvornår det påvirker deltagernes skattepligtige indkomst.

*SKM2003.553.VLR: Et interessentskab købte en udlejningsejendom af et investeringsselskab med henblik på at eje ejendommen i en investeringsperiode på 10 år. Spørgsmålet var, om der i 1996 - som hævdet af sagsøgeren - var indgået en endelig og bindende aftale om køb af ejendommen. Landsretten bemærkede, at der ikke forelå dokumenter vedrørende salg af ejendommen til investeringsselskabet, og at interessentskabets køb alene var dokumenteret ved det den 1. februar 1997 daterede betingede skøde. Endvidere bemærkede landsretten, at sagsøgeren efter indholdet af tegningsaftalen ved underskrift af denne alene havde afgivet tilbud om tegning af en andel, at projektets finansiering efter tegningsaftalen var afhængig af investorernes indkomst- og formueforhold, at aftalen først var bindende efter at projektet var godkendt i sin helhed og investorerne havde modtaget bekræftelse herpå, samt at der forelå usikre og til dels modstridende forklaringer om, hvorvidt og på hvilken måde investorerne modtog bekræftelse herpå i 1996. På den baggrund fandt landsretten det ikke godtgjort, at udbyderen af projektet over for samtlige investorer bekræftede udbyderens godkendelse af projektet og investorernes deltagelse heri i 1996.*

*Videre bemærkede landsretten, at sagsøgeren ifølge sin forklaring ikke kunne huske, om han underskrev interessentskabsaftalen i 1996, og at der derfor heller ikke - uanset udbyderens forklaring om det modsatte - var ført tilstrækkeligt bevis for, at interessentskabet, der var køber af ejendommen, var kommet til eksistens i 1996. På den baggrund fandt landsretten det ikke bevist, at der i 1996 var indgået en endelig og bindende aftale om overdragelse af ejendommen, og sagsøgeren kunne derfor ikke i 1996 fratrække sin andel af underskud og renteudgifter vedrørende interessentskabet.*

Der kunne i stedet argumenteres for at indkomsterhvervelsen var på tidspunktet for den aftalte overskudsdeling i mellem interessenterne.[[24]](#footnote-25) Det kan bl.a. ses i nedenstående.

*UfR 2003.2477H: En interessent i et revisionsfirma angav hans vederlag i indkomståret, hvor de var vedtaget, men Højesteret fastslog, at interessenterne var skattepligter af indtægter i det indkomstår, hvor interessentskabet havde erhvervet endelig ret til de indtægter, der udgjorde grundlaget for interessentskabets overskud.*

Formueretligt er det I/S’et der ejer aktiverne, og interessenternes formue er adskilt fra I/S’et. Det bevirker, at interessenternes kreditorer (særkreditorer) ikke kan søge sig fyldestgjort i I/S’ets aktiver. Dog kan særkreditorerne søge sig fyldestgjort i interessentens kapitalkonto og nettoandel af I/S’et, da udgangspunktet er, at hver deltager ejer en nettoandel af formuen. I forhold til Skat som myndighed er I/S’et et retssubjekt, der er indeholdelsespligtig og dermed skal registreres. Momslovens § 3 stk. 1 præciserer, at personselskaber er momspligtige og dermed ikke interessenterne bagved. Et I/S kan også tinglyse sin ret over f.eks. fast ejendom. Det kan endvidere medvirke selvstændigt som sagsøger/sagsøgte, mens bevillinger, beskikkelse og andet erhvervsudøvelse efter autorisation er bundet op på interessenterne.[[25]](#footnote-26)

Der er flere afgørelser vedrørende, at et I/S er en selvstændigt juridisk person i forhold til tinglysning bl.a. nedenstående.

*U1982.1204Ø: Et skøde var blevet afvist fra tinglysning, da de enkelte interessenters navne ikke var anført. Under kære af afgørelserne antoges det, at der ikke kunne stilles et sådant krav, da der var angivet et navn på interessentskabet, og skøderne kunne derfor tinglyses.*

Ved indtræden i interessentskabet kan den nye interessent enten købe en udtrædende interessents andel, eller interessenten kan foretage et kapitalindskud samtidig med, at selskabet udarbejder vedtægtsændringer. Ved optagelse af en ny interessent skal alle nuværende interessenter samtykke. Samtykket kommer af at hver enkelt interessent har vetoret over for forvaltningsmæssige dispositioner samt hæfter solidarisk for gælden. Hvis den nye interessent ikke kan opfylde sine økonomiske forpligtigelser belaster det de andre interessenter, da de hæfter solidarisk. Ved udtræden kan interessenten overdrage sin andel til tredjemand eller interessentskabet kan opsiges enten så det bringes til likvidation eller fortsætter med de tilbageblivende interessenter. [[26]](#footnote-27)

## 2.2. Beskatning af over/underskud i interessentskaber (Pernille)

Det skatteretlige udgangspunkt er, at hver deltager ejer en ideel anpart af hvert aktiv eller gældspost i modsætningen til civilretligt, hvor interessenten i stedet ejer en andel af egenkapitalen, hvor andelen benævnes ejerbrøken. Ejerbrøken bør fastsættes i selskabsaftalen og er et udtryk for det indbyrdes ejerforhold. Den behøver dog ikke benyttes ved fordeling af over- eller underskud. I stedet kan f.eks. arbejdsindsatsen bruges til fordeling af overskud. Hvis der ikke er udarbejdet en aftale om fordelingen, sker fordelingen på baggrund af ejerbrøken.[[27]](#footnote-28)

Interessentskaber er transparente skattesubjekter, hvilket betyder at personselskabet ikke er et selvstændigt skattesubjekt efter SEL § 1 stk. 2 nr. 2, da betingelserne herfor bl.a. er begrænset hæftelse. De enkelte interessenter beskattes derfor personligt og kan frit vælge om de f.eks. vil benytte virksomhedsordningen, kapitalafkastordningen eller personskatteloven. Hver interessent opgør dermed selv sin skattepligtige indkomst på basis af andelen i over- eller underskud, og tager selvstændig stillingtagen til skattemæssige afskrivninger, blandede benyttede biler, opgørelse af igangværende arbejder mv. Forbedrer en interessent et aktiv tilhørende selskabet, forøges både hans eget og medinteressenternes afskrivningsgrundlag. I forhold til næringsbeskatning ved f.eks. salg af en ejendom skal det ske efter hver interessents egne forhold sammenholdt med selskabets formål. Der kan dog ske afsmitning til de andre interessenter.

I nedenstående eksempel ejer A mere end B og i dette interessentskab opgøres den skattepligtige indkomst på baggrund af ejerbrøken. A vælger at fratrække den indregnede aconto avance på igangværende arbejder, da han er gift og dermed har en ægtefælle, der kan udnytte et underskud i hans skattepligtige indkomst. B er ikke gift og det er derfor ikke hensigtsmæssigt at fratrække aconto avancen samt afskrive fuldt ud, da han dermed ikke udnytter sine bundfradrag i personlig indkomst.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  | | --- | --- | --- | --- | --- | | **Interessent A 60 %** |  |  |  | | |  |  |  |  | | | Skattepligtigt overskud |  |  | 225.000 | | | Saldoværdi |  | 200.000 |  | | | Tilgang (60 % af 700 tkr) |  | 420.000 |  | | | Afskrivninger 25 % af |  | 620.000 | -155.000 | | | Indregnet aconto avance |  |  | -300.000 | | | Skattefri kørselsgodtgørelse 15.047 km |  |  | -52.213 | | |  |  |  |  | | | Skattepligtig indkomst |  |  | -282.213 | | |  |  |  |  | | |  |  |  |  | | | **Interessent B 40 %** |  |  |  | | |  |  |  |  | | | Skattepligtigt overskud |  |  | 150.000 | | | Saldoværdi |  | 50.000 |  | | | Tilgang (40 % af 700 tkr) |  | 280.000 |  | | | Afskrivninger 20 % af |  | 330.000 | -66.000 | | Skattefri kørselsgodtgørelse 11.322 km |  |  | -39.287 | | |  |  |  |  | | | Skattepligtig indkomst |  |  | 44.713 | | |

Figur Illustration af interessenters forskellige indkomstopgørelse dels på grund af forskellig afskrivninger

For at blive beskattet som deltager i et personselskab, er der dog skattemæssig en række kriterier, der skal opfyldes. I praksis er det f.eks. interessentskabsaftalen, deltagelse i virksomhedens drift, medbestemmelse, og om de andre deltagere samt kreditorer er orienteret om deltagelsen. [[28]](#footnote-29) I nedenstående afgørelse fastslog Højesteret, at medejendomsretten var et kriterium for at kunne betragtes som deltager i et personselskab.

*TfS 1990.21H: M, der såvel ved ægteskabets indgåelse som på aftaletidspunktet sammen med sin mand var bosat i Tyskland, havde indskudt et betydeligt beløb i sin mands legetøjsfirma. Ifølge den oprettede kontrakt skulle M have 20 % af fortjenesten og bære 20 % af tab. Andelen af fortjeneste var dog begrænset til 10 % af indskuddet. M skulle stå tilbage for de øvrige kreditorer ved opløsning og konkurs, men havde ikke andel i ejendomsretten til foretagendets formue. I henhold til den dansk-tyske dobbeltbeskatningsoverenskomst skulle M's udbytte beskattes her i landet. M gjorde navnlig gældende, at indskuddet måtte ligestilles med kommanditindskud. Indskuddet kunne hverken anses for almindelig gæld eller for kommanditindskud med medejendomsret, og der var herefter ikke tilstrækkelig støtte for at give M fradragsret.*

Denne dom lægges der dog ikke vægt på i administrativ praksis. [[29]](#footnote-30)

Ved fordeling af over- eller underskud anses fordelingen at være forretningsmæssigt begrundet imellem deltagere, der ikke har interessefællesskab. Anderledes forholder det sig når f.eks. børn og forældre driver et interessentskab sammen. Her har Skat mulighed for at ændre fordeling af resultater, der tydeligvis ikke er sagligt begrundet. [[30]](#footnote-31)

## 2.3 Beskatning ved afståelse/delafståelse af interessentskab (Pernille)

Ved enhver ændring af den ideelle ejerandel i interessentskabet opfattes det skattemæssigt som delkøb og delsalg. Der sker derfor realisationsbeskatning på sælgerside efter AL § 9, som ved et hvert andet virksomhedssalg og opgørelse af anskaffelsessum for køber. [[31]](#footnote-32) Det har været omdiskuteret om der ved delsalg i stedet skal ske beskatning efter AL §, stk. 2 således at salgssummen i stedet fradrages i saldoværdien for driftsmidler. I praksis har Skat dog sidestillet optagelse af en kompagnon med virksomhedsophør.[[32]](#footnote-33) Sker der salg af en ideel andel fra en udtrædende interessent til en indtrædende interessent anses det dog ikke for delsalg for de andre interessenter jf. således nedenstående afgørelse, hvor der lægges vægt på at der ikke sker en formueforskydning for interessent A.

*TfS 2000, 195 LSR, hvor læge A i 1989 erhvervede en ideel andel af læge B's lægepraksis, hvorved der etableredes et interessentskab. I 1993 afhændede læge B sin ideelle andel af interessentskabet direkte til læge C. I 1994 blev interessentskabet opløst ved, at A og C udtog hver sin andel af patientmassen (goodwill). I forbindelse med avanceopgørelsen for goodwill var læge A af den opfattelse, at hans anskaffelsessum for goodwill skulle påvirkes af B's salg til C i 1993. A var således af den opfattelse, at han i forbindelse med afståelsen i 1993 måtte anses for først at have erhvervet halvdelen af halvdelen af virksomhedens goodwill fra B og herefter afstået halvdelen af halvdelen af virksomhedens goodwill til C. Landsskatteretten fandt, at A's anskaffelsessum for goodwill ikke skulle påvirkes af B's afståelse i 1993 og anførte til støtte herfor, at salget af B's andel skete direkte til C og der ikke ved B's udtræden skete forskydninger eller ændringer i interessentskabets samlede formue eller A's ejerandel heraf.*

Det anses også for salg, hvis interessentskabet likvideres, eller hvis der sker udlodning af aktiver til interessenterne. [[33]](#footnote-34)

Denne problematik tydeliggøres i nedenstående dom, hvor der ikke sker formueforskydning, men hvor interessenterne alligevel skulle beskattes, da der skete udlodning til privat. Dette kan sidestilles med, hvis der i en enkeltmandsvirksomhed udtages et erhvervsmæssigt aktiv til privat brug. Her skal der også ske en avanceopgørelse.

*U.1983.318HH: Et interessentskab, som havde drevet forretningsmæssig virksomhed, blev i 1962 opdelt i to interessentskaber, hvoraf det ene I/S I, hvis interessenter var seks søskende, havde til formål at videreføre og videreudvikle den halvpart i det oprindelige interessentskab, som var tilfaldet familien. Kontrakten indeholdt bestemmelser om fortrinsret og forkøbsret for interessenter, ægtefæller og livsarvinger. De forretningsmæssige aktiviteter blev successivt etableret i aktieselskabsform, navnlig i A/S A. I 1975 udskiltes I/S II, der alene vedrørte administrationen af I/S I's aktier i A. Senere besluttedes det at udlodde 100.000 kr. aktier i A af I/S II's beholdning til hver interessent. Det fandtes uden betydning, at udlodning var sket fra I/S II og ikke fra I/S I. Da hver enkelt interessent ved udlodningen var blevet eneejer af og - med de begrænsninger, der fulgte af interessentskabskontrakten - havde fået rådighed over de ham udlagte aktier, fandtes udlodningen - uanset at der ikke var sket nogen regnskabsmæssig forskydning mellem interessenterne - at indebære en afståelse af aktierne. Beskatning måtte ske hos de enkelte interessenter, og der fandtes ikke tilstrækkeligt grundlag for at fravige den i fast administrativ praksis benyttede opgørelsesmåde, hvorefter de enkelte interessenter ansås som ejere af en ideel anpart i hvert aktiv og i konsekvens heraf for at købe og sælge anparter i vedkommende aktiv.*

# 3. Generationsskiftemodeller i personligt regi (Jane)

Der findes forskellige metoder til at kunne generationsskifte en igangværende virksomhed i personligt regi. Der findes som hovedregel to generelle muligheder – en beskattet overdragelse og overdragelse med skattemæssig succession hvor den endelige beskatning udskydes. Den første metode, der her vil blive beskrevet, er beskattet overdragelse af virksomheden, der også kaldes for realisationsbeskatning. Dernæst vil der blive beskrevet, hvordan det er muligt at generationsskifte ved hjælp af successionsreglerne i KSL.

## 3.1 Beskattet overdragelse (Jane)

Det vil til enhver tid være muligt at foretage en beskattet overdragelse af virksomheden. Man kan sige at metoden for så vidt er ret enkel, da man i det store hele handler mellem parterne som var det handel med 3. mand. Det vil sige at der foretages en avanceopgørelse for hvert af de enkelte solgte aktiver, som indtægtsføres hos sælgeren. Han bliver dermed beskattet af fortjeneste ligesom opsparede overskud vil komme til beskatning i samme forbindelse, da der reelt er tale om ophør af virksomheden.

Erhververen køber reelt set virksomheden som om den var købt af 3. mand. Dermed vil den næste generation have nogle ”nye” anskaffelsessummer for goodwill, ejendom, driftsmidler mv.

Der er tale om afståelse af virksomheden, når der er indgået en bindende aftale om overdragelse af virksomheden. Afståelsen af virksomheden vil få virkning i det indkomstår, hvor aftalen er indgået mellem parterne også selvom at der er aftalt egentlig overtagelse i det næste indkomstår[[34]](#footnote-35), det forudsættes hermed at der er tale om en samlet overdragelse af erhvervsvirksomheden og ikke salg af de enkelte aktiver hver for sig, der kan give anledning særlige problemstillinger med hensyn til fastlæggelse af afståelsestidspunktet. Afståelsestidspunktet har således betydning for hvornår der udløses beskatning af kapitalgevinster på aktiverne, mens det endelige overtagelsestidspunkt vil have betydning for skæringstidspunktet for indtægter og omkostninger; hvem der er rette indkomstmodtager.

I en aftale om afståelse af en samlet virksomhed udarbejdes der et dokument, hvor de enkelte overtagne aktiver og gæld specificeres. Der skal således foretages en værdiansættelse af de enkelte aktiver i virksomheden, for at der kan fastsættes en samlet pris for virksomheden. Øvrige forhold om overdragelsen vil ligeledes fremgå af dokumentet, hvilket ikke vil blive uddybet nærmere jf. de foretagne afgrænsninger i det tidligere afsnit ”1.2 Afgrænsninger”.

Når der handles mellem nærtstående parter[[35]](#footnote-36), skal man være opmærksom på værdiansættelsen af de overdragne aktiver. Hovedreglen er at der skal handles på armslængdevilkår, når der er tale om interesseforbundne parter[[36]](#footnote-37). Man kan i denne henseende tale om, at der er tale om øgede dokumentationskrav for værdiansættelse, når der handles mellem nærtstående/interesseforbundne parter.

### 3.1.1 Goodwill (Jane)

I en virksomhed, der er drevet i gennem mange år og som har givet fornuftig indtjening for indehaveren vil der være oparbejdet goodwill, da goodwill vil være udtryk for virksomhedens indtjeningsevne, kunderelationer og forretningsforbindelser. Goodwillen fremgår dog ikke af virksomhedens regnskab, da der er tale om internt oparbejdet goodwill. Det kan derfor være forbundet med vanskeligheder at fastsætte værdien af goodwillen, goodwill er med andre ord af en usikker størrelse. Som nævnt ovenfor skal værdien af goodwill fastsættes til markedsprisen som var der tale om salg til 3. mand, da der vil være adgang til at kunne foretage korrektion fra skattemyndighedernes side, hvis vederlaget for goodwill står i åbenbart misforhold til værdien af det overdragne[[37]](#footnote-38).

Da der ikke kan siges at der findes effektive markeder for handel med goodwill, må der tages alternative metoder i brug. Der kan dog inden for visse brancher være faste kutymer for værdiansættelse af goodwill. Hvis der ikke findes andre muligheder for at værdiansætte goodwill, bør der tages udgangspunkt i Skatterådets vejledende anvisning, der fremgår af LV E.I.4.1.2.1[[38]](#footnote-39), når der handles mellem interesseforbundne parter. Man kan i praksis sige at der for den samme goodwill vil være som udgangspunkt to værdier; den værdi, der kan beregnes efter TSS-cirkulære 2000-10 og den værdi som en tredjemand vil betale, og netop denne værdi kan være såvel større eller mindre end værdien beregnet efter cirkulæret. Goodwill handlet mellem uafhængige parter vil formentlig ikke risikere få anfægtet værdiansættelsen, mens handel mellem interesseforbundne parter kan risikere at skattemyndighederne vil gribe korrigerende ind i værdiansættelsen.

Hovedprincipperne i goodwill-beregningen er at der tages udgangspunkt i de seneste 3 års regnskabsmæssige resultater, hvor der bl.a. korrigeres for driftsherreløn og foretages kapitalisering af det regulerede resultat, hvorefter der fremkommer en goodwill-værdi. Denne fremgangsmåde i beregning af goodwill accepteres almindeligvis af skattemyndighederne.

*Jf. SKM 2002.385.DEP: ”Et selskabs aktivitet blev i 1997 overdraget til hovedaktionæren. Skattemyndighederne fandt i forbindelse med ligningen af selskabet i 2000, at goodwill på baggrund af goodwill-anvisningen i TSS-cirkulære 2000-10, skulle fastsættes til 300.000 kr. Det sagsøgende selskab påstod, at goodwill skulle værdiansættes efter den anvisning, som var indarbejdet i Ligningsvejledningen for 1997, hvorefter goodwillværdien var 0 kr. Skatteministeriet tog bekræftende til genmæle.”*

Af ovennævnte afgørelse fremgår, at den dagældende vejledning til beregning af goodwill på tidspunktet for overdragelsen var bindende for myndighederne selvom den nyere vejledning gav et andet resultat.

Der kan dog i praksis være forhold der taler for at fravige vejledningen, når der foreligger konkrete omstændigheder, der gør modellen mindre anvendelig. Det kunne være tilfældet, hvor der er branchekutyme for værdiansættelse af goodwill, der er almindeligt anerkendt som handelsværdi. Eksempelvis kan nævnes en svineproducent, hvor slagteriet var fast aftager til alle producerede slagtesvin. Da der ikke var tilknyttet en særlig kundekreds til at aftage mængden af slagtesvin, kunne der ikke siges at være tale om nogen form for goodwill[[39]](#footnote-40). Det samme ville gøre sig gældende for en producent af minkskind, der afsætter alle skind til de danske pelsdyrauktioner.

Står man overfor at skulle foretage en goodwill-beregning i forbindelse med overdragelse af erhvervsvirksomheden til næste generation, vil det være oplagt at udnytte den igangværende finanskrise[[40]](#footnote-41), da resultat af virksomheden for indeværende år formentlig vil være af mindre størrelse end de tidligere år. Der vil tilmed også kunne argumenteres for en kortere levetid for goodwillen, og deraf vil der opstå en mindre goodwill-værdi ved at benytte det vejledende cirkulære i denne forbindelse. Derfor vil der kunne være mulighed for at opnår et ”billigere” generationsskifte i kraft af den mindre goodwill, hvilket fremgår af nedenstående eksempel. I eksemplet er der i det seneste indkomstår sket en nedgang i indtjeningen, og som følge heraf forventes goodwill-levetiden kun at være 3 år.

Det kunne også være fordelagtigt at udnytte mulighederne for fradrag for vedligeholdelsesudgifter på f.eks. driftsmidler og ejendomme i forbindelse med forberedelse af generationsskiftet. Indehaveren får fradrag for omkostningerne til vedligeholdelse, og som følge heraf mindre indkomst til beskatning. Da resultaterne er mindre, resulterer dette også i en mindre goodwillværdi jf. nedenstående eksempel, hvor resultat det sidste år er mindre end tidligere år. Erhververen køber/succederer i en ”billigere” og bedre virksomhed, da overdrageren ikke har holdt igen med investeringerne. Erhververen står dermed ikke overfor at skulle til at foretage store nyinvesteringer, og da den overtagne goodwill er mindre, så er der tilligemed mindre der skal forrentes, hvis der skal erlægges kontant købesum.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Beløb i DKK | 3. sidste år | |  | 2. sidste år | |  | Sidste år | |
|  | debet | Kredit |  | debet | kredit |  | debet | kredit |
| Resultat |  | 750.000 |  |  | 800.000 |  |  | 600.000 |
| Reguleringer: |  |  |  |  |  |  |  |  |
| Finansielle indtægter | 15.000 |  |  | 20.000 |  |  | 10.000 |  |
| Finansielle udgifter |  | 250.000 |  |  | 250.000 |  |  | 250.000 |
|  | 15.000 | 1.000.000 |  | 20.000 | 1.050.000 |  | 10.000 | 850.000 |
| Resultat |  | 985.000 |  |  | 1.030.000 |  |  | 840.000 |
| Vægtning |  | 1 |  |  | 2 |  |  | 3 |
|  |  | 985.000 |  |  | 2.060.000 |  |  | 2.520.000 |
|  |  |  |  |  |  |  |  | 5.565.000 |
| Vægtet reguleret resultat (divideret med 6) | | |  |  |  |  |  | 927.500 |
| Udviklingstendens = (resultat sidste år - resultat 3. sidste år)/2 | | | | | |  |  | -72.500 |
|  |  |  |  |  |  |  |  | 855.000 |
| Driftsherreløn 50 % (min. 250.000 og maks. 1 mio.) | | | |  |  |  |  | -427.500 |
|  |  |  |  |  |  |  |  | 427.500 |
| Forretning af aktiver | aktiver: | 5.000.000 |  | rente: | 7 |  |  | -350.000 |
| Rest til forrentning af goodwill | |  |  |  |  |  |  | 77.500 |
| Kapitaliseringsfaktor, levetid 3 år, rente 12 % | | |  |  |  |  | 1,26 | 97.749 |
| Den beregnede goodwill | |  |  |  |  |  |  |  |
|  | |  |  |  |  |  |  | 97.749 |

Figur Goodwillberegning, hvor der er nedgang i indtjening og deraf kortere levetid for goodwill

Mens alternativet til goodwill-beregningen ville have set noget anderledes ud, hvis udviklingstendensen i indtjeningen havde fortsat og som følge deraf vil levetiden for goodwill f.eks. være 5 år. Som det fremgår af beregningen er der en forskel i goodwill på t.DKK 300. Det vil således kunne betale sig at udnytte nedgangstider til at få overdraget en virksomhed, hvor der er behov for at beregne goodwill efter cirkulæret. I nedgangstider vil det dog tilsvarende være sværere at sælge til 3. mand og deraf vil goodwill solgt til en 3. mand også være væsentligt lavere i nedgangstider.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Beløb i DKK | 3. sidste år | |  | 2. sidste år | |  | Sidste år | |
|  | debet | Kredit |  | debet | kredit |  | debet | kredit |
| Resultat |  | 750.000 |  |  | 800.000 |  |  | 850.000 |
| Reguleringer: |  |  |  |  |  |  |  |  |
| Finansielle indtægter | 15.000 |  |  | 20.000 |  |  | 10.000 |  |
| Finansielle udgifter |  | 250.000 |  |  | 250.000 |  |  | 250.000 |
|  | 15.000 | 1.000.000 |  | 20.000 | 1.050.000 |  | 10.000 | 1.100.000 |
| Resultat |  | 985.000 |  |  | 1.030.000 |  |  | 1.090.000 |
| Vægtning |  | 1 |  |  | 2 |  |  | 3 |
|  |  | 985.000 |  |  | 2.060.000 |  |  | 3.270.000 |
|  |  |  |  |  |  |  |  | 6.315.000 |
|  |  |  |  |  |  |  |  |  |
| Vægtet reguleret resultat (divideret med 6) | | |  |  |  |  |  | 1.052.500 |
| Udviklingstendens = (resultat sidste år - resultat 3. sidste år)/2 | | | | | |  |  | 52.500 |
|  |  |  |  |  |  |  |  | 1.105.000 |
| Driftsherreløn 50 % (min. 250.000 og maks. 1 mio.) | | | |  |  |  |  | -552.500 |
|  |  |  |  |  |  |  |  | 552.500 |
| Forretning af aktiver | aktiver: | 5.000.000 |  | rente: | 7 |  |  | -350.000 |
| Rest til forrentning af goodwill | |  |  |  |  |  |  | 202.500 |
| Kapitaliseringsfaktor, levetid 5 år, rente 12 % | | |  |  |  |  | 1,96 | 397.891 |
|  |  |  |  |  |  |  |  |  |
| Den beregnede goodwill | |  |  |  |  |  |  | 397.891 |

Figur Goodwillberegning, hvor indtjeningens udviklingstendens er uændret og levetiden er forventeligt 5 år

#### 3.1.1.1 Beskatning af fortjeneste ved afståelse af goodwill (Jane)

Fortjeneste ved afståelse af goodwill beskattes hos sælgeren jf. AL § 40, stk. 6, mens erhververen kan afskrive på anskaffelsessummen for goodwill med indtil 1/7 del årligt jf. AL § 40, stk. 1, dog vil erhvervelser af goodwill anskaffet før 1. januar 1998 kun kunne afskrives med indtil 10 % årligt jf. AL § 60, stk. 1. Fortjeneste eller tab opgøres som forskellen mellem afståelsessummen og anskaffelsessummen med fradrag af foretagne afskrivninger, herunder forlods­afskrivninger. Forlodsafskrivninger kan være foretaget med etableringskontomidler eller investeringsfondsmidler og disse vil være fradraget i anskaffelsessummen.

|  |  |
| --- | --- |
| Afståelse af goodwill | t.DKK |
|  |  |
| Goodwill, afståelsessum | 1.000 |
| Anskaffelsessum | 0 |
|  |  |
| Avance | 1.000 |
| Beskatning, 63,5 % | -635 |
|  |  |
| Netto provenu | 365 |
|  |  |
|  |  |
| Erhvervelse af goodwill | t.DKK |
|  |  |
| Goodwill | 1.000 |
| Årlig afskrivning (1/7) | 143 |
|  |  |
| Skatteværdi af afskrivninger, max. 63,5 % | 91 |

Figur Skattemæssige konsekvenser ved afståelse og erhvervelse af goodwill

Som det fremgår af ovenstående eksempel, vil en her og nu afståelse af internt oparbejdet goodwill på t.DKK 1.000 udløse en maksimal beskatning på t.DKK 635 for overdrageren, da det forudsættes at overdrageren ophører endeligt med virksomheden og ikke foretager opsparing i virksomhedsskatteordningen eller indskud på pensionsordninger. Afhændelsen af goodwill indgår derfor i resultatet af virksomheden og indgår som udgangspunkt i den personlige indkomst.

For erhververen alene vil være at skattefordelen fordeles over afskrivningsperioden på 7 år, og der vil årligt være en skattefordel på t.DKK 91. Der kunne for erhververen også være tale om at denne anvendte virksomhedsskatteordningen og dermed foretog opsparing af overskud. Hvis dette er tilfældet vil skatteværdien her og nu alene være t.DKK 35, da opsparet overskud beskattes foreløbigt med 25 %.

##### 3.1.1.1.1 Henstand med skattebetaling (Jane)

Der findes i AL § 40, stk. 7[[41]](#footnote-42) en særlig regel om henstand med betaling af skatten, hvis der i større eller mindre omfang betales for goodwillen i form af løbende ydelser. Skatten skal opgøres endelig på aftaletidspunktet, men betales først når ydelserne indgår. Det vil dermed være muligt at opnå henstand i op til 7 år. Dette kunne være aktuelt i det tilfælde, hvor køberen ikke har mulighed for at få finansieret hele købesummen, og derfor aftalt en løbende ydelse som afdrag på denne købesum. Henstanden skal der anmodes om inden udløbet af selvangivelsesfristen for aftaleåret.

De løbende ydelser beskattes efter LL § 12 B, og der skal føres et saldosystem hos såvel køber som sælger i de 7 år, hvor det er muligt at opnå henstand med skattebetalingen. Ved aftalens indgåelse kapitaliseres værdien af ydelserne og det er denne værdi som er udgangspunktet for beskatningen hos sælger og tilsvarende udgangspunkt for afskrivningsgrundlag hos køberen.

Som eksempel af metoden tages der udgangspunkt i følgende forudsætninger;

|  |  |  |  |
| --- | --- | --- | --- |
| årlig ydelse |  | 75.000 | kr. |
| løbetid |  | 10 | År |
| rente |  | 8 % |  |
| Kapitaliseret værdi | | 503.256 | kr. |
| Beregnet skat, 60 % | | 301.954 | kr. |

Saldosystemet for sælgeren vil herefter se sådan ud:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Saldosystem, sælger** | |  |  |  |  |  |  |  |
|  | År 1 | År 2 | År 3 | År 4 | År 5 | År 6 | År 7 | År 8 - 10 |
| Saldo primo | 503.256 | 428.256 | 353.256 | 278.256 | 203.256 | 128.256 | 53.256 |  |
| løbende ydelse | 75.000 | 75.000 | 75.000 | 75.000 | 75.000 | 75.000 | 75.000 | 75.000 |
| Saldo ultimo | 428.256 | 353.256 | 278.256 | 203.256 | 128.256 | 53.256 | -21.744 |  |
|  |  |  |  |  |  |  |  |  |
| Nedbringelse af skattehenstand | 75.000 | 75.000 | 75.000 | 75.000 | 1.954 |  |  |  |
| Rest skattehenstand | 226.954 | 151.954 | 76.954 | 1.954 | 0 |  |  |  |
|  |  |  |  |  |  |  |  |  |
| Skat af ydelser udover kapitaliseret værdi | | | |  |  |  | 13.046 | 45.000 |

Figur Forløb af saldosystemet for sælger

Som det fremgår af oversigten vil skattehenstanden være endeligt udlignet i år 5, da sælger ikke skal betale mere af på henstandsbeløbet end der modtages fra køber. Da saldoen bliver negativ i år 7, skal der ske en beskatning af den negative værdi[[42]](#footnote-43). I årene 8 til 10 vil der skulle ske beskatning af de betalte ydelser, da disse ligger udover den kapitaliserede værdi. Skulle der ske det at betalingen af de løbende ydelser ophører før saldoen bliver 0 eller negativ, f.eks. hvis køberen er afgået ved døden, frafaldes kravet om ikke betalte henstandsbeløb[[43]](#footnote-44).

Der er således en risiko forbundet med at indgå aftaler om løbende ydelser, da der kan være risiko for at de løbende ydelser ophører før skattehenstanden er endeligt betalt.

Hvis sælgeren i eksemplet ovenfor kun får ydelser til og med år 3, vil denne have modtaget t.DKK 225 i løbende ydelser og disse t.DKK 225 er anvendt til skattebetalingen. Da saldoværdien er positiv på dette tidspunkt med t.DKK 278, vil dette kunne fratrækkes i den skattepligtige indkomst jf. LL § 12 B, stk. 4, 4. punktum – skattebetalingen bliver således endelig, da det resterende henstandsbeløb bortfalder.

For køberens side vil saldosystemet komme til at se således ud:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Saldosystem, køber** | |  |  |  |  |  |  |  |
|  | År 1 | År 2 | År 3 | År 4 | År 5 | År 6 | År 7 | År 8 - 10 |
| Saldo primo | 503.256 | 428.256 | 353.256 | 278.256 | 203.256 | 128.256 | 53.256 |  |
| løbende ydelse | 75.000 | 75.000 | 75.000 | 75.000 | 75.000 | 75.000 | 75.000 | 75.000 |
| Saldo ultimo | 428.256 | 353.256 | 278.256 | 203.256 | 128.256 | 53.256 | -21.744 |  |
|  |  |  |  |  |  |  |  |  |
| Afskrivning på goodwill | 71.894 | 71.894 | 71.894 | 71.894 | 71.894 | 71.894 | 71.894 |  |
| Skatteværdi afskrivninger | 43.136 | 43.136 | 43.136 | 43.136 | 43.136 | 43.136 | 43.136 |  |
|  |  |  |  |  |  |  |  |  |
| Fradragsværdi af ydelser udover kapitaliseret værdi | | | |  |  |  | 13.046 | 45.000 |

Figur Forløb af saldosystemet for køber

Køberen kan afskrive fuldt ud på goodwill, selvom der er givet henstand med betalingen. Der kan afskrives på den kontante værdi af goodwill, hvilket svarer til kapitalværdien jf. ovenfor. Såfremt ydelserne overskrider saldobeløbet, vil disse overskydende ydelser kunne fradrages i den skattepligtige indkomst[[44]](#footnote-45).

### 3.1.2 Ejendom (Jane)

Når der skal overdrages fast ejendom til nærtstående, som i denne forbindelse anses for personer der er indenfor gaveafgiftskredsen jf. boafgiftsloven[[45]](#footnote-46), findes der et særligt regelsæt jf. værdiansættelsescirkulæret nr. 185 af 17.11.1982. Det fremgår heraf at det herved er muligt at handle mellem parterne til den seneste offentlige ejendomsvurdering +/- 15 %. Der findes mange afgørelser på området, hvoraf nedenfor vises et par eksempler:

*SKM2007.431.LSR: ”En fader kunne overdrage en ejendom til sin datter til ejendomsvurderingen ÷15 %, uanset at han kort forinden havde erhvervet den til en højere pris, idet det af cirkulære nr. 185 af 17. november 1982 fremgik, at denne værdi kunne anvendes i gavesituationer, hvis der ikke var sket faktiske eller retlige ændringer siden vurderingen”.*

*SKM2007.890.LSR: ”Ved fastsættelsen af den gaveafgiftspligtige værdi ved overdragelse af en del af en fast ejendom fra far til søn kunne anvendes seneste ejendomsværdi - 15 % ”*

Er der tale om overdragelse mellem interesseforbundne parter udenfor gaveafgiftskredsen skal ejendommen overdrages til en pris svarende til, hvad en uafhængig tredjemand ville have betalt på det tidspunkt, hvor den bindende aftale er indgået[[46]](#footnote-47). Ligningsmyndighederne vil tage udgangspunkt i den senest offentliggjorte ejendomsvurdering, når der skal vurderes om der er sket overdragelse på armslængde vilkår. Hvis det må antages at den offentlige ejendomsvurdering ikke er retvisende, fordi den må antages at være fejlbehæftet, er hverken parterne eller ligningsmyndighederne bundet af denne vurdering. Dette kunne være tilfældet hvis der siden den seneste vurdering er foretaget ombygning eller anden omforandring af bygningen som deraf må afspejles i handelsværdien for ejendommen.

*SKM2001.64.ØLR: skatteyder havde solgt en fast ejendom i 1991 for 3.700.000 kr. til et selskab, hvori han var hovedaktionær. Ved en syns- og skønserklæring indhentet i forbindelse med Landsskatterettens behandling udtaltes, at ejendommens handelsværdi i 1991 som minimum udgjorde 3.000.000 kr., men at den ved salg til en liebhaver og med den fornødne tid til salgsarbejdet kunne have været solgt for 3.500.000 kr. Syn- og skønsmandens vurdering kunne ikke umiddelbart lægges til grund. Landsretten fandt ikke, at skatteyderen havde godtgjort, at ejendommen var solgt til handelsværdien, og tiltrådte, at værdien var ansat til 3.000.000 kr., hvorefter det resterende beløb på 700.000 kr. blev anset for maskeret udlodning, jf. LL § 16.*

Ovennævnte afgørelse viser et eksempel på at myndighederne griber korrigerende ind, selv en vurdering fra en syn- og skønsmand synes ikke at kunne overbevise om den rette handelsværdi. Der er jo ikke modstridende interesser mellem hovedaktionæren og selskabet, derfor kan der være tvivl om hvorvidt en ejendom handles til handelsværdien mellem parterne.

Sker der overdragelse til tredjemand, der hverken er interesseforbunden part eller indenfor gaveafgiftskredsen, vil ejendommen skulle overdrages til handelsværdi, der både kan være større eller mindre end den offentlige vurdering.

Der kan med andre ord forekomme, at der er tre forskellige værdier for en ejendom, alt efter hvem, denne skal overdrages til. Man kunne godt forestille sig en situation hvor der ved et generationsskifte af en virksomhed dels overdrages til næste generation og samtidig overdrages til en nær medarbejder, hvorefter der opstår et interessentskab, hvis virksomheden drives videre i personligt regi. Der vil i et sådant tilfælde kunne være tale om to forskellige værdiansættelser af ejendommen.

Skatteministeren har meddelt at der ikke længere vil blive offentliggjort ejendomsvurderinger på grund af de mange klager i efteråret 2008 over stigningerne i værdiansættelsen. Hvis ejendomsvurderingerne ikke længere offentliggøres giver dette problem i forbindelse med værdiansættelse efter gavecirkulæret, ligesom det også vil være uvist hvilket grundlag ejendomsværdiskatten skal beregnes af. Det må derfor kunne forventes at der vil blive indført et alternativ til ejendomsvurderingen.

For sælgeren af den faste ejendom skal der herefter foretages vurdering af hvorledes denne afståelse skal beskattes. Hvis der er tale om at ejendommen er erhvervet som led i næring, vil fortjeneste/tabet beskattes efter SL § 4 som almindelig indkomst. Hvis ejendommen ikke er erhvervet som led i næring, vil den som hovedregel være omfattet af bestemmelserne i EBL og AL, hvis der har været foretaget skattemæssige afskrivninger. Der kan være mulighed for at ejendommen er omfattet af fritagelsesbestemmelserne i EBL § 8 – ”parcelhusreglen”. Er ejendommen anskaffet før 19. maj 1993 findes der særlige regler for fastsættelse af indgangsværdier, der kan anvendes som anskaffelsessum i stedet for den faktiske anskaffelsessum. Der er frit valg for den skattepligtige i valg af indgangsværdi, når der skal opgøres ejendomsavance.

Genvundne afskrivninger beskattes med 90 % for personer jf. AL § 21, stk. 6. Nedenfor er vist et simpelt eksempel på opgørelse af genvundne afskrivninger og ejendomsavance. Det er forudsat at ejertiden har været 5 år forud for salget af ejendommen og at ejendommen har været anvendt 100 % erhvervsmæssigt, der er således ingen ejerboligdel af ejendommen.

|  |  |
| --- | --- |
| Forudsætninger | t.DKK |
| Driftsbygninger | 800 |
| Jord | 200 |
| Anskaffelsessum i alt | 1.000 |
| Foretagne afskrivninger på driftsbygninger | 300 |
| Driftsbygninger | 600 |
| Jord | 600 |
| Afståelsessum i alt | 1200 |

|  |  |
| --- | --- |
| Opgørelse af genvundne afskrivninger |  |
| Anskaffelsessum | 800 |
| Foretagne afskrivninger | 300 |
| Nedskrevet værdi | 500 |
| Afståelsessum | 600 |
| Genvundne afskrivninger | 100 |
| Til beskatning, 90 % | 90 |
| Ej genvundne afskrivninger | 200 |
| Ejendomsavance jf. EBL |  |
| Anskaffelsessum | 1.000 |
| Ej genvundne afskrivninger | -200 |
| Evt. t.DKK 10-tillæg jf. EBL § 5, stk. 1 | 50 |
| - forudsat ejet i 5 år forud for afståelsen |  |
| Reguleret anskaffelsessum | 850 |
| Afståelsessum | 1200 |
| Ejendomsavance | 350 |

Figur Eksempel på beregning af genvundne afskrivninger og ejendomsavance

Som det fremgår af eksemplet vil der komme genvundne afskrivninger til beskatning med 90 % af t.DKK 100 og ejendomsavance til beskatning med t.DKK 350. Det vil være muligt at foretage genplacering af ejendomsavance jf. EBL § 6A i ny erhvervsejendom, hvorved den endelige beskatning af ejendomsavance udskydes til afståelsen af denne erhvervsejendom. Genplaceringen skal ske senest året efter afståelsen.

For køberen af den faste ejendom skal der opgøres anskaffelsessum og afskrivningsgrundlag til brug for fremtidige indkomstopgørelser. I eksemplet ovenfor vil den afskrivningsberettigede anskaffelsessum være t.DKK 600 under forudsætning af, at bygningerne anvendes til afskrivningsberettiget formål.

### 3.1.3 Driftsmidler (Jane)

Driftsmidler er de løsøregenstande der ikke er omfattet af de fysiske aktiver i form af fast ejendom, der består af jord, bygninger, installationer mv. Det vil derfor være væsentligt at sondre mellem løsøre og fast ejendom, når der skal foretages en avanceopgørelse i forbindelse med salg.

Driftsmidlerne kan opgøres af sælger ved at denne udarbejder en liste over driftsmidlerne i virksomheden eksempelvis med udgangspunkt i anlægskartoteket. Værdiansættelsen kan eventuelt foretages af 3. mand. Udgangspunktet er dermed handelsværdier for driftsmidlerne.

Sælgerens salgssum indgår i dennes skattemæssige driftsmiddelsaldo og såfremt den bliver negativ i forbindelse med salget, indtægtsføres 90 % heraf som skattepligtig indkomst[[47]](#footnote-48), hvilket kan illustreres ved nedenstående eksempel;

|  |  |
| --- | --- |
| Driftsmiddelsaldo | t.DKK |
| Saldo primo | 500 |
| Årets tilgang (købesum) | 50 |
| Årets afgang (salgssum) | -700 |
| Saldo til indtægtsførsel | -150 |
| Til beskatning, 90 % | -135 |

Figur Skattemæssige konsekvenser ved afståelse af driftsmidler

For køberen indgår overdragelsessummen i dennes driftsmiddelsaldo og der kan foretages årlige saldoafskrivninger jf. reglerne i afskrivningsloven.

### 3.1.4 Øvrige aktiver og gæld (Jane)

Varelager overtages almindeligvis i forbindelse med en samlet virksomhedsoverdragelse. Selve værdiansættelsen foretages ud fra en fysisk optælling på overtagelsesdagen og der accepteres i almindelighed en vis nedskrivning i forhold til dags- indkøbs- eller fremstillingspris[[48]](#footnote-49).

For sælgeren af varelageret vil afståelsessummen indgå i indkomstopgørelsen for virksomheden, og for køberen indgår købesummen ligeledes i indkomstopgørelsen.

Det kan være forskelligt om beholdning af debitorer overtages af køber, man har ofte set at sælgeren beholder disse, da debitor har handlet med sælgeren og det derfor vil være det mest naturlige at det også er denne der skal betales til. Endvidere kan der være debitorer der kan være langsomme betalere og derfor ikke er hensigtsmæssig at overdrage til køberen. Såfremt køberen overtager debitorbeholdningen kan der være et værdiansættelsesproblem, da der bør foretages reservationer for tab.

Hvis sælgeren beholder debitorbeholdningen, og alle debitorerne betaler hvad de skylder, vil der ikke være nogen form for avancer at skulle beskatte, da debitormassen alene er udtryk for tidligere perioders salg og derfor allerede er indgået i indkomstopgørelsen. Men viser det sig at nogle fordringer er uerholdelige, da vil sælgeren kunne få fradrag for tabet på disse.

Overtager køber debitormassen, og der er foretaget reservation for tab, og det viser sig at alle debitorerne betaler hvad de skylder, vil der for køberen være tale om en kursgevinst, som vil være skattepligt for køberen[[49]](#footnote-50)

Af gældsposter der vil være relevante at overtage i et generationsskifte kunne være prioritetsgæld i ejendommen. Eventuelle kursforskelle vil have betydning for kontantomregning af overtagelsessummen for ejendommen. Det er dog i praksis anset for at være handlet til kontantværdien, når der handles mellem nærtstående til ejendomsværdien +/- 15 %. Der skal således ikke ske en yderligere kontantomregning, hvis der overtages prioritetsgæld, hvor der er en kursforskel.

Bankgæld kan i princippet også overtages, men i praksis ved overdragelse af personligt drevne virksomheder, vil det være mere almindeligt, at køberen har et andet pengeinstitut end sælgeren og derfor bruger denne til at finansiere købesummen via eksempelvis via langfristet gæld og driftskredit. I Interessentskaber vil den indtrædende interessent indtræde i den allerede eksisterende bankgæld, og vil udover accept af de øvrige interessenter også skulle underkastes en kreditvurdering af interessentskabets pengeinstitut.

Leverandørgæld kan også overtages af køberen, men her vil der være nogenlunde de samme betragtninger som under debitorerne; at køber sørger for at afregne egne mellemværender med kreditorerne og køberen starter på en frisk når der er tale om overdragelse af en personligt drevet enkeltmandsvirksomhed. Er der derimod tale om interessentskabsforhold vil nogenlunde de samme betragtninger være til stede som under bankgælden, at den nye interessent indtræder i en ideel andel af leverandørgælden.

Det samme vil gøre sig gældende under anden gæld, der kan eksempelvis omfatte momsgæld, lønafhængig gæld mv. – den indtrædende interessent indtræder i en ideel andel af disse gældsposter og påtager sig dermed solidarisk forpligtelse til at afregne disse rettidigt.

Det er vor opfattelse, at der ved udskiftning af interessenter i et interessentskab vil det normale være at den indtrædende overtager de ideelle andele af såvel tilgodehavender som gæld, mens hvis der var tale om at en virksomhedsejer ville overdrage sin virksomhed som led i ophør, da ville det være mere almindeligt at erhververen alene overtager anlægsaktiver og goodwill. Goodwill er dels bestående af kundekartoteket for virksomheden men også andre oparbejdede præferencer, forretningsmetoder mv.

### 3.1.5 Opsparet overskud (Jane)

For sælgeren af virksomheden, der benytter virksomhedsskatteordningens regler, betyder overdragelsen endvidere at eventuelle opsparede overskud i henhold til virksomhedsskatteordningen vil komme til genbeskatning, da sælgeren ophører med at drive virksomhed i kraft af salget[[50]](#footnote-51).

Det er dog muligt for sælgeren at bibeholde virksomhedsskatteordningen i et år efter salget, hvis denne har planer om at starte en ny virksomhed. Derved forhindres at opsparet overskud skal indtægtsføres i salgsåret[[51]](#footnote-52), det er dog en betingelse at der fortsat er opretholdt adskillelse mellem virksomhedsøkonomien og privatøkonomien indtil det endelige ophør med virksomhedsskatteordningen.

Hvis virksomhedskatteordningen bibeholdes vil avancer fra salg af virksomheden indgå i skattepligtig virksomhedsindkomst og der kan foretages overskudsdisponering, hvor indkomsten opdeles i personlig indkomst, kapitalafkast og opsparet overskud.

Såfremt en interessent afstår en ideel andel af virksomheden indgår salgssummen ligeledes i virksomhedsordningen[[52]](#footnote-53)

### 3.1.6 Caseregnskab beregning af overdragelse (Jane)

I nedenstående vil mulighederne for datterens indtræden i virksomheden gennemgås. Datteren kan enten overtage sin fars andel, så hun bliver interessent sammen med sin onkel. Alternativt kan hun overtage en andel fra dem begge, så der bliver 3 interessenter.

#### 3.1.6.1 Overdragelse ved køb af ideel andel, skattemæssige konsekvenser herved (Jane)

I det gennemgående case-regnskab vil vi nu simulere at A’s datter C køber faderens ideelle andel. Ved at datteren overtager en andel af virksomheden som et led i generationsskiftet vil der etableres en glidende overgang, der kan være store fordele forbundet med. Datteren har ikke eneansvaret for virksomheden fra overtagelsen og den tilbageværende anden interessent har mulighed for at hjælpe den næste generation i videreførelsen af virksomheden. Endelig vil det overfor kunder og forretningsforbindelser ikke virke som en alt for stor omvæltning når generationsskiftet sker ved glidende overgang. Ulempen kan dog være at det kan være svært for den yngre generation at indføre nye og moderne tiltag, når der stadig er den ældre generation at tage hensyn til.

Jf. ovenstående gennemgang vil dette medføre, at der skal beregnes en goodwill efter ligningsvejledningens regler, der vises i ”Bilag 2 – Goodwill fordelt på interessenter ved overdragelse af ideel andel”.

Ejendommen overdrages til andelen af den seneste ejendomsværdi – 15 %, hvilket svarer til t.DKK 1.743 (50 % af t.DKK 4.100 – 15 %). Indretning af lejede lokaler er vurderet til at andrage t.DKK 450 for den ene andel, ligesom driftsmateriel og inventar er vurderet til t.DKK 300 for andelen – begge beløb er svarende til handelsværdier.

Dette giver nedenstående oversigt over de skattemæssige værdier, salgssummer og skattepligtig avancer:

|  |  |  |  |  |  |
| --- | --- | --- | --- | --- | --- |
|  | Samlet balance | Ideel andel til | skattemæssig | Salgssum | Skattepligtig |
| Beløb i t.DKK | 2007 | overdragelse | Værdi |  | avance |
|  |  |  |  |  |  |
| Goodwill |  |  | 0 | 290 | 290 |
| Ejendom | 3.061 | 1.530 | 999 | 1.743 | 728 |
| ejd. værdi t.DKK 4.100 |  |  |  |  |  |
| Indretning lejede lokaler | 780 | 390 | 140 | 450 | 310 |
| Driftsmateriel og inventar | 429 | 215 | 231 | 300 | 62 |
|  |  |  |  |  |  |
| Anlægsaktiver i alt | 4.270 | 2.135 | 1.370 | 2.783 | 1.390 |
|  |  |  |  |  |  |
| Varelager | 2.640 | 1.320 | 1.320 | 1.320 | 0 |
| Debitorer | 2.080 | 1.040 | 1.040 | 1.040 | 0 |
| Likvide beholdninger | 50 | 25 | 25 | 25 | 0 |
|  |  |  |  |  |  |
| Omsætningsaktiver i alt | 4.770 | 2.385 | 2.385 | 2.385 | 0 |
|  |  |  |  |  |  |
| Aktiver i alt | 9.040 | 4.520 | 3.755 | 5.168 | 1.390 |
|  |  |  |  |  |  |
| Gældsforpligtelser i alt | 6.679 | 3.340 | 3.285 | 3.285 | 0 |
|  |  |  |  |  |  |
| Kapitalbehov for erhverver | |  |  | 1.883 |  |
|  |  |  |  |  |  |
| Netto til beskatning |  |  |  |  | 1.390 |
| Opsparet overskud, brutto |  |  |  |  | 812 |
| indeholdt aconto virksomhedsskat | |  |  |  | -241 |

Figur Oversigt over skattemæssige værdier, salgssummer og skattepligtige avancer samt kapitalbehov for erhververen og avancer for overdrageren

Som det fremgår af oversigten kræver overdragelsen at datteren C kan få fremskaffet eller finansieret t.DKK 1.883 til at købe faderens andel, dertil kan komme eventuelle omkostninger i forbindelse med overdragelsen f.eks. advokat, tinglysning mv.  
De samlede avancer for faderen udgør t.DKK 1.471, da ejendomsavancen bliver negativ med t.DKK 278 ud fra de givne forhold kan denne alene modregnes i tilsvarende fremtidige tilsvarende avancer. Af de foretagne afskrivninger kommer til t.DKK 809 genbeskatning, dog kun med 90 %, dvs. t.DKK 728. Beregning af ejendomsavance og genvundne afskrivninger er vist i Bilag 3 – Ejendomsavanceopgørelse ved beskattet overdragelse.

Såfremt at faderen ophører fuldstændigt med at drive erhvervsmæssig virksomhed vil det opsparede overskud skulle indkomstbeskattes, og de aconto betalte skatter af opsparet overskud modregnes i den endelige skatteopgørelse.

Der kan for faderens situation opstilles følgende scenarie, hvor de faktiske skatter og likviditetsoversigt vises (beløb i t.DKK):

|  |  |  |
| --- | --- | --- |
| Avancer til beskatning |  | 1.390 |
| Opsparet overskud |  | 812 |
|  |  |  |
| Samlet til beskatning |  | 2.202 |
|  |  |  |
| Marginalt maks. skat inkl. AM-bidrag | | 1.387 |
| Aconto indeholdt virksomhedsskat | | -241 |
|  |  |  |
| Samlet faktisk skattebetaling | | 1.146 |
|  |  |  |
| Likviditet: |  |  |
| Kontant fra salg af virksomhed | | 1.883 |
| Faktisk skattebetaling |  | -1.146 |
|  |  |  |
| Provenu |  | 736 |

Figur Oversigt over likviditet og skattebetaling ved beskattet overdragelse

Som det fremgår af ovennævnte afsnit vil en beskattet overdragelse kræve stor likviditet for erhververen af virksomhedsandelen. Der er som anført et likviditetsbehov på t.DKK 1.883.

Likviditetsbehovet hos datteren kunne løses ved at der etableres et uforrentet anfordringsgældsbrev mellem hende og faderen på overdragelsessummen, derved behøver datteren ikke at skulle ud på lånemarkedet, hvis hun ikke har midler selv. Anfordringsgældsbrevet[[53]](#footnote-54) kan henover de kommende år nedskrives med årlige maksimumbeløb for afgiftsfrie gavebeløb.

Afhængig af anfordringsgældsbrevets størrelse vil det til gengæld betyde, at faderen kan komme til at mangle likviditet til at afregne skatten med i forbindelse med afståelsen.

#### 3.1.6.2 Overdragelse ved optagelse af en interessent (Jane)

Det er også en mulighed at datteren C indtræder i interessentskabet, således at I/S’et vil komme til at bestå af A, B og C og disse ejer hver en lige stor tredjedel af interessentskabet. For at C kan komme til at eje en tredjedel af virksomheden, vil hver af de eksisterende interessenter afstå en ideel andel af deres del af virksomheden. Dette får den konsekvens at der skal opgøres avanceopgørelser for hver interessent, da der sker delafståelse af en ideel andel.

|  |  |  |  |
| --- | --- | --- | --- |
| Resultatopgørelse | 2008 |  |  |
| Beløb i t.DKK | 01.01.-30.06. |  |  |
|  |  |  |  |
|  |  |  |  |
| Resultat af primær drift | 950 |  |  |
|  |  |  |  |
| Renteindtægter | 25 |  |  |
| Renteomkostninger | 125 |  |  |
|  |  |  |  |
| Årets resultat | 850 |  |  |
|  |  |  |  |
|  |  |  |  |
| Balance | Samlet balance | Ideel andel til |  |
| Beløb i t.DKK | 30.06.08 | overdragelse | Salgssum |
|  |  |  |  |
| Goodwill | 0 | 0 | 190 |
| Ejendom | 2.987 | 996 | 1.667 |
| Indretning lejede lokaler | 690 | 230 | 300 |
| Driftsmateriel og inventar | 371 | 124 | 200 |
|  |  |  |  |
| Anlægsaktiver i alt | 4.048 | 1.349 | 2.167 |
|  |  |  |  |
| Varelager | 2.140 | 713 | 713 |
| Debitorer | 1.880 | 627 | 627 |
| Likvide beholdninger | 50 | 17 | 17 |
|  |  |  |  |
| Omsætningsaktiver i alt | 4.070 | 1.357 | 1.357 |
|  |  |  |  |
| Aktiver i alt | 8.118 | 2.706 | 3.524 |
|  |  |  |  |
| Kapitalkonto A | 1.000 |  |  |
| Kapitalkonto B | 1.000 |  |  |
| Mellemregning interessenter | 255 |  |  |
|  |  |  |  |
| Egenkapital i alt | 2.255 |  |  |
|  |  |  |  |
| Prioritetsgæld ejendom | 1.870 | 623 | 623 |
| Driftskredit | 2.100 | 700 | 700 |
| Leverandører | 1.480 | 493 | 493 |
| Anden gæld | 413 | 138 | 138 |
|  |  |  |  |
| Gældsforpligtelser i alt | 5.863 | 1.954 | 1.954 |
|  |  |  |  |
| Passiver i alt | 8.118 | 1.954 | 1.954 |
|  |  |  |  |
| Kapitalbehov for C |  |  | 1.569 |

Figur Oversigt over bogførte værdier og overdragelsessummer ved optagelse af interessent samt kapitalbehov for erhverver

Det er her forudsat at overdragelsen sker pr. 30.06.08, og derved udarbejdes et delårsregnskab med henblik på at afstå 1/3 af virksomheden til datteren C. Der er taget udgangspunkt i at den samlede goodwill-værdi er den samme som tidligere beregnet; t.DKK 580, hvor C køber en tredjedel heraf, svarende til t.DKK 190. Ejendommen del­afståes til handelsværdien som samlet udgør t.DKK 5.000, hvorefter andelen, der overdrages vil udgøre t.DKK 1.667. Principielt vil datteren C vil dog kunne erhverve andelen fra sin far til ejendomsværdien – 15 %, da der er tale om handel mellem nærtstående jf. BAL, mens andelen efter B, som er onkel til C, vil der skulle handles til handelsværdien[[54]](#footnote-55). For ikke at gøre beregningen yderligere kompliceret er det derfor valgt at beregne på afståelse til handelsværdien jf. ovenfor.

Indretning af lejede lokaler samt driftsmateriel og inventar afstås ligeledes til de samme salgssummer som i forrige afsnit, nu blot med den forskel at der erhverves en 1/3 af disse aktiver. Alle de øvrige aktiver handles til andelen af de bogførte værdier.

Det samlede kapitalbehov for C udgør som opgjort ovenfor t.DKK 1.569, hvilket er meget tæt på beløbet som ved køb af den ideelle andel som omtalt i afsnit ”3.1.6.1 Overdragelse ved køb af ideel andel, skattemæssige konsekvenser herved” – forskellen skyldes at ejendommen overdrages til en større værdi i dette eksempel.

Den helt særlige problemstilling for interessentskaber viser sig, når der skal udarbejdes de skattemæssige opgørelser for interessent A og B. De vises nedenfor, hvor der foretages avanceopgørelser for goodwill, ejendom, indretning af lejede lokaler samt driftsmidler. Hver gang der sker en forskydning i ejerforholdene skal der opgøres avancer og tab for hvert enkelt aktiv som vist nedenfor, hvor det er forudsat at der ikke er sket yderligere til- og afgange i året. Et generationsskifte med glidende overgange, hvor den indtrædende interessent erhverver ideelle andele fra de øvrige eller en af interessenter resulterer i en avanceopgørelse for de involverede interessenter.

|  |  |  |  |  |  |  |
| --- | --- | --- | --- | --- | --- | --- |
|  |  |  |  | **C** | **B** | **A** |
| Skattemæssige opgørelser for goodwill | | | |  |  |  |
|  |  |  |  |  |  |  |
| Kostpris |  |  |  | 190 | 0 | 0 |
|  |  |  |  |  |  |  |
| Årets afskrivning | |  |  | 27 | 0 | 0 |
|  |  |  |  |  |  |  |
| Skattemæssig værdi 31.12.2008 | | |  | 163 | 0 | 0 |
|  |  |  |  |  |  |  |
| Afståelse af goodwill | |  |  |  |  |  |
|  |  |  |  |  |  |  |
| Afståelsessum | |  |  |  | 85 | 85 |
| Skattemæssig værdi | |  |  |  | 0 | 0 |
|  |  |  |  |  |  |  |
| Fortjeneste ved afståelse af goodwill | | | |  | 85 | 85 |

Figur Skattemæssige opgørelser for goodwill ved optagelse af interessent

For goodwill fremgår det at A og B hver beskattes af t.DKK 85 som værdi af den afståede goodwill.

|  |  |  |  |  |  |  |
| --- | --- | --- | --- | --- | --- | --- |
|  |  |  |  | **C** | **B** | **A** |
| Skattemæssig kostpris for ejendom | | | |  |  |  |
|  |  |  |  |  |  |  |
| Kontant kostpris | |  |  |  | 2.187 | 2.187 |
|  |  |  |  | 1.667 |  |  |
| Afståelse 1/3 | |  |  | 0 | -729 | -729 |
|  |  |  |  |  |  |  |
| Samlet kostpris for ejendom | | |  | 1.667 | 1.458 | 1.458 |
|  |  |  |  |  |  |  |
| Genvundne afskrivninger jf. spec. | | |  |  | 396 | 396 |
| Til beskatning, 90 % | |  |  |  | 356 | 356 |
| Ejendomsavance | |  |  |  | 33 | 33 |

Figur Skattemæssige opgørelser for ejendommen ved optagelse af interessent

Ejendommens avanceopgørelse er vist i Bilag 4 – Ejendomsavanceopgørelse ved optagelse af interessent, heraf fremgår den komplicerede beregning, hvor A og B hver især afstår en ideel andel af ejendommen til C. Resultatet af beregningen viser, at der er genvundne afskrivninger på t.DKK 396 for hver interessent, der skal indtægtsføres, dog kun med 90 % svarende til t.DKK 356. Ejendomsavancen bliver positiv ved afståelse til handelsværdien og kommer derved til beskatning. Såvel de genvundne afskrivninger som ejendomsavancen indtægtsføres i virksomhedens skattemæssige resultat, og kan opspares i virksomhedsskatteordningen.

|  |  |  |  |  |  |  |
| --- | --- | --- | --- | --- | --- | --- |
|  |  |  |  | **C** | **B** | **A** |
| Skattemæssige opgørelser for indretning af lejede lokaler | | | | |  |  |
|  |  |  |  |  |  |  |
| Kontant kostpris | |  |  | 300 | 900 | 900 |
| Afståelse 1/3 | |  |  |  | -300 | -300 |
|  |  |  |  |  |  |  |
| Skattemæssig kostpris | |  |  | 300 | 600 | 600 |
|  |  |  |  |  |  |  |
| Afskrivninger primo | |  |  |  | 760 | 760 |
| Afskrivning vedr. afståelse 1/3 | | |  |  | -253 | -253 |
| Årets afskrivninger | |  |  | 60 | 46 | 46 |
|  |  |  |  |  |  |  |
| Skattemæssige afskrivninger i alt | | |  | 60 | 553 | 553 |
|  |  |  |  |  |  |  |
| Skattemæssig saldo | |  |  | 240 | 47 | 47 |
|  |  |  |  |  |  |  |
| Skattemæssig avance indretning lejede lokaler | | | | |  |  |
|  |  |  |  |  |  |  |
| Afståelsessum | |  |  |  | 150 | 150 |
| Nedskrevet værdi | |  |  |  | -47 | -47 |
|  |  |  |  |  |  |  |
| Genvundne afskrivninger | | |  |  | 103 | 103 |

Figur Skattemæssige opgørelser for indretning af lejede lokaer ved optagelse af interessent

For indretning af lejede lokaler viser avanceopgørelsen at der for A og B skal indtægtsføres t.DKK 103 i genvundne afskrivninger på afståelse af indretning af lejede lokaler.

|  |  |  |  |  |  |  |
| --- | --- | --- | --- | --- | --- | --- |
|  |  |  |  | **C** | **B** | **A** |
| Skattemæssige opgørelser for driftsmidler | | | |  |  |  |
|  |  |  |  |  |  |  |
| Saldo pr. 01.01.08 | |  |  | 0 | 183 | 231 |
| Afståelse (1/3) | |  |  | 0 | -61 | -77 |
| Anskaffelsessum | |  |  | 200 | 0 | 0 |
|  |  |  |  |  |  |  |
| Afskrivningsberettiget saldo | | |  | 200 | 122 | 154 |
| Afskrivninger i året | |  |  | -50 | -31 | -39 |
|  |  |  |  |  |  |  |
| Skattemæssig værdi 31.12.2008 | | |  | 150 | 92 | 116 |
|  |  |  |  |  |  |  |
| Afståelse driftsmidler | |  |  |  |  |  |
| Afståelsessum | |  |  |  | 100 | 100 |
| Skattemæssig saldoværdi | | |  |  | -61 | -77 |
|  |  |  |  |  |  |  |
| Avance |  |  |  |  | 39 | 23 |
|  |  |  |  |  |  |  |
| Til beskatning 90 % | |  |  |  | 35 | 21 |

Figur Skattemæssige opgørelser for driftsmidler ved optagelse af interessent

Tilsvarende for driftsmidler vil der ske beskatning af genvundne afskrivninger på driftsmidlerne. Her er beløbene for A og B ikke ens, det skyldes, at de ikke har afskrevet ens gennem årene. Begrundelsen for at det kun er 90 %, der skal beskattes skyldes at det anses for at være et delophør med virksomheden og det er ved ophør at negativ driftsmiddelsaldo skal indtægtsføres med 90 %.

### 3.1.7 Fordele ved en beskattet overdragelse. (Jane)

En beskattet overdragelse kunne være hensigtsmæssig i det tilfælde hvor overdrageren har store underskud til fremførsel, der derved kan blive udnyttet i de avancer, der opstår ved afståelsen. Der kunne også være tale om at overdrageren har en negativ ejendomsavance til fremførsel, der alene kan modregnes i fremtidige positive avancer, disse kan derved blive udnyttet ved en beskattet overdragelse, hvor der opstår en positiv ejendomsavance.

Der kunne også være det tilfælde at den yngre generation har mange midler og den ældre generation ikke har midler, dette kan tale for at lave en beskattet overdragelse, da den yngre generation derved får mulighed for at overføre midler til den ældre generation.

Man kunne dog også forestille sig det tilfælde at den ældre generation er håbløst forgældet og selv en beskattet overdragelse med overførsel af midler ikke kan udligne denne håbløse gæld. Da vil den beskattede overdragelse ikke være at foretrække, da kreditorerne vil ”opsluge” hele provenuet. Den yngre generation vil kunne hjælpe den ældre generation på anden fornuftig måde i stedet.

### 3.1.8 Indskud på pensionsordninger (Jane)

Der findes flere muligheder for indskud på pensionsordninger. I hovedtræk kan der indskydes på en kapitalpension eller en ratepensionsordning. En kapitalpensionsordning er kendetegnet ved at udbetalingen af det indskudte beløb udbetales på én gang med fradrag af afgift, mens ratepensionsmidler udbetales i rater, typisk over en 10 års periode og bliver løbende indkomstbeskattet.

Indskud på pensionsordninger fradrages i den personlige indkomst inden for beløbs­grænserne reguleret i PBL. For ratepensionerne er det muligt at indskyde mere end det regulerede beløb, hvis der indgås en 10 årig aftale om indskud af disse beløb hvert år. Hvis aftalen brydes, vil det overskydende indbetalte beløb over opfyldingsfradraget blive fordelt over den 10 årige periode, dog således at opfyldningsfradaget udnyttes for hvert af de følgende år.

For selvstændige erhvervsdrivende er der indført et særligt opfyldningsfradrag i 2004[[55]](#footnote-56), hvor der er mulighed for at indskyde op til 30 % af virksomhedens resultat før renter. Indskuddet skal altså ikke reguleres over en 10 årig periode, selvom det overstiger det ”normale” bundfradrag. Virksomhedsejeren har derfor mulighed for at indskyde variable beløb for de enkelte indkomstår, fordi netop selvstændige kan have svingende resultater og det vil derfor ikke være hensigtsmæssigt at binde sig til at skulle indbetale større fast beløb over en 10 årig periode.

#### 3.1.8.1 Ophørspension (Jane)

Ved lov nr. 816 af 30.9.2003 blev der indført mulighed for at indskyde avancer ved afståelse af virksomhed på en ophørspension. I betænkning nr. 1374 fra 1999 blev problematikken omkring eventuel ophørspensionsmulighed drøftet. Et af argumenterne for at indføre muligheden var at fremme generationsskifteprocessen for de selvstændigt erhvervsdrivende. Alternativet var dengang at avancerne ved afståelse af virksomheden ville blive fordelt over en 10 årig periode, hvis avancen blev indskudt på en ratepensionsordning. Der er fuldt fradrag i afståelsesåret, såfremt indbetaling sker inden 1. juli året efter. Ved en senere indbetaling opnås der først fradrag i indbetalingsåret. Bindingsperioden er minimum 5 år og ordningen kan tegnes efter det fyldte 60. år i modsætning til øvrige ratepensioner.

Hvis situationen var den at datteren rent faktisk fik mulighed for at kunne afregne købesummen kontant til faderen, da ville det være en fordel for ham at indskyde størst muligt beløb på en ophørspension[[56]](#footnote-57), såfremt betingelserne er opfyldte.

Betingelserne er:

* indskyder skal være fyldt 55 år inden afståelsen
* skal have drevet selvstændig virksomhed i mindst 10 år inden for de seneste 15 år.
* Den erhvervsmæssige virksomhed må ikke have bestået i passiv virksomhed
* Der kan maksimalt indskydes t.DKK 2.425 (2008)
* Det er alene avancer ved afståelsen af den selvstændige virksomhed, der kan indskydes på pensionsordningen.

*SKM2006.175SR: En interessent i et mosebrug spurgte, om han opfyldte betingelserne i pensionsbeskatningslovens § 15 A, således at han kunne få fradrag for indskud på en pensionsordning, hvis indskuddet bestod af hans andel af avance fra salg af mosebruget. Skatterådet svarede ja.*

I ovennævnte afgørelse bestod den erhvervsmæssige virksomhed i et begrænset antal timer, for interessenten, der afstår sin andel. Kravet om at der var tale om aktiv virksomhed var således opfyldt, selvom den pågældende interessent udførte mindre arbejde end de andre interessenter.

Definitionen af erhvervsmæssig virksomhed ville i denne henseende være at der skal have været tale om ”aktiv” virksomhed – det vil sige at udlejning af fast ejendom, besiddelse af kontanter/værdipapirer ikke vil kunne komme ind under benævnelsen jf. PBL § 15A, stk. 3 – 4, hvor disse udgør mere end 75 % af indtjeningen i virksomheden.

### 3.1.9 Caseregnskab indskud på pensionsordninger ved beskattet overdragelse (Jane)

I tilfældet hvor der sker afståelse af en ideel andel[[57]](#footnote-58) vil faderen kunne indskyde avancen på t.DKK 1.390 på ophørspension, da denne ikke overstiger det maksimale beløb, der kan indskydes på ophørspension. Fordelen herved er at den endelige beskatning udskydes til pensionen kommer til udbetaling i rater.

Derudover har faderen muligheden for at foretage indskud på pensionsopsparing ved at udnytte det særlige 30 % opfyldingsfradrag, derved kan der udskydes endelig beskatning af det opsparede overskud, jf. LV A.C.1.1.6.5 er det muligt at udnytte 30 % -reglen i såvel avancerne som virksomhedsindkomsten. Nedenfor vist ud fra case-regnskabet de maksimale indbetalinger på pensionsordninger i forbindelse med ophøret. Når den faktiske skattebetaling herefter er indregnet, har faderen brug for at anvende t.DKK 78 af egne midler, hvis han ønsker at foretage maksimale indskud, her skal det endvidere huskes på, at den foreløbigt betalte virksomhedsskat af opsparet overskud bliver tilbagebetalt, når det opsparede overskud tages til indtægt. Der vil således ske tilbagebetaling af t.DKK 241 i forbindelse med genbeskatning af opsparet overskud, sådan at den faktiske skat ved maksimal opsparing til pensioner vil komme til at udgøre t.DKK 65 i tilbagebetaling af skatter.

|  |  |  |  |
| --- | --- | --- | --- |
|  |  | Indkomstbeløb |  |
| 30 % -opfyldningsfradrag: |  |  |  |
| 30 % af årets skattepligtige resultat før renter | | 812 |  |
| 30 % af avancer ved afståelse | | 1.390 | 661 |
| Ophørspension, max. beløb |  |  | 1.390 |
| Samlet maksimal pensionsindbetaling | |  | 2.050 |
| Begrænsning i pensionsindbetaling; | |  |  |
| Personlig indkomst efter AM-bidrag (812 + 1.390) | | 2.026 |  |
| Maksimering af pensionsindbetaling | |  | -24 |
| Pensionsindbetaling herefter |  |  | 2.026 |
| Beskatning herefter: |  |  |  |
| Virksomhedsindkomst inkl. avancer | |  | 2.202 |
| Arbejdsmarkedsbidrag |  |  | -176 |
| Indskud på pensionsordninger | |  | -2.026 |
| Personlig indkomst |  |  | 0 |
| Indkomstskat, 60 % |  |  | 0 |
| Likviditet |  |  |  |
| Kontant fra salg af virksomhed | |  | 1.883 |
| Faktisk skattebetaling |  |  | -176 |
| Nettoprovenu |  |  | 1.706 |
| Indskud på pensionsordninger | |  | -2.026 |
| Egenfinansiering, før tilbagebetaling af aconto virksomhedsskat. | | | -319 |
| Aconto betalt virksomhedsskat | |  | 241 |
| Netto egenfinansiering af pensionsindbetalinger | | | -78 |

Figur Beregninger på pensionsordninger for overdrageren ved beskattet overdragelse

Som det fremgår af ovenstående beregning vil A ikke kunne foretage det maksimale indskud på pensionsordninger, da den personlige indkomst herved vil blive negativ. For at kunne opnå fradrag for pensionsindbetalingerne skal disse kunne indeholdes i den personlige indkomst. Fordelen ved at foretage de maksimale indskud er at skatteyderen reelt kun skal betale arbejdsmarkedsbidrag i afståelsesåret. Der er således i en forskel på t.DKK 970 i faktisk skattebetaling i afståelsesåret ved at foretage maksimalt indskud på pensionsordninger.

### 3.1.10 Indskud på etableringskonto eller iværksætterkonto (Jane)

Den unges finansieringsmuligheder er ofte en begrænsende faktor i overdragelsen, uanset at den ældre generation yder en gave i forbindelse hermed, skal den unge stadig ofte præstere en ydelse. Hvis den unge derfor på et tidligt tidspunkt ved, at han skal overtage virksomheden, kan han vælge at foretage indskud på en etableringskonto. Etableringskontoordningen giver et ligningsmæssig skattefradrag i de år den unge indskyder på ordningen [[58]](#footnote-59) – den faktiske indbetaling skal ske senest den 15. maj året efter[[59]](#footnote-60), at der er foretaget fradrag for indskuddet. Der kan indskydes mindst t.DKK 5 og max 40 % af nettolønindtægten, dog altid t.DKK 100 og indskuddene kan også fortsætte i 4 år efter etableringsåret, hvis indskudte beløb ikke er hævet.

Når den unge anses for at have etableret en selvstændig erhvervsvirksomhed, hvor dette defineres som beskrevet i afsnit ”1.3.1 Skatteretligt virksomhedsbegreb”, kan der hæves et beløb svarende til den kontantomregnede anskaffelsessum, der dog mindst skal udgøre et reguleret grundbeløb der udgør DKK 110.100 (2008). De hævede midler nedsætter de anskaffede aktivers afskrivningsgrundlag med 70 %.[[60]](#footnote-61) De frigivne midler kan også anvendes til at dække en række driftsomkostninger som eksempelvis lønninger, husleje og advokat- og revisorudgifter i forbindelse med etableringen. Der kan foretages anskaffelser i 3 år forud for etableringen og 9 år efter.

Det opsparede beløb kunne tidligere kun anvendes til at købe afskrivningsberettigede driftsmidler, i dag kan etableringskontomidlerne også bruges til at købe aktier for, når visse betingelser er opfyldte. Hvis midlerne skal bruges til at købe aktier, skal kravene i ETBL § 7, stk. 2 nr. 1-3 opfyldes som bl.a. er ejerandele samt et aktivt driftsselskab defineret ved at afgrænse med pengetanksreglen. Hvis den unge alligevel ikke skal overtage virksomheden, og dermed ikke benytter det opsparede beløb, kommer de til genbeskatning i en årrække efter, hvor de medregnes til den skattepligtige indkomst. Midlerne kommer endvidere til 60 % genbeskatning over en 10-årig periode, hvis de benyttes til at købe aktier [[61]](#footnote-62), hvilket sker som en forhøjelse af den personlige indkomst.

Der foreligger lovforslag om at forbedre vilkårene for iværksættere, der i hovedtræk er ændret således at indskud på iværksætterkonto giver fradrag i den personlige indkomst, hvor etableringskontoindskud alene giver ligningsmæssigt fradrag. Derudover ligner de to ordninger hinanden meget. Genbeskatning af ubrugte iværksætterkontomidler vil ske med en afgift på 60 %, og den efterfølgende afskrivningsberettiget saldo på erhvervede driftsmidler, nedsættes til 0. Forskellen på genbeskatningen og nedsættelse af den afskrivningsberettigede saldo i mellem iværksætterkonto ordningen og etableringskonto ordningen skyldes forskellen i fradrag i den personlige indkomst. Iværksætterkonto vil sandsynligvis blive en mere attraktiv opsparingsform, hvis en person har ambitioner om at starte selvstændig virksomhed, på grund af skattefradraget i personlig indkomst.

### 3.1.11 Erhververens stilling ved beskattet overdragelse (Jane)

For erhververen kan der være krav om sikkerhedsstillelse for at kunne opnå finansiering af købesummen, hvis denne ikke har tilstrækkelige midler selv. Det vil således være nødvendigt at erhververen har en fornuftig økonomi, da en person, der har oparbejdet stor gæld (ofte forbrugsgæld), vil have sværere ved at opnår de nødvendige kreditfaciliteter i pengeinstituttet. Rådgiveren vil nok være i tvivl om gældsætningen privat vil kunne dækkes ind af indtjeningen i virksomheden, ligesom man vil kunne drage paralleller til, hvordan den kommende virksomhedsejer vil drive virksomheden fremadrettet, vil denne formentlig trække størst muligt ud af virksomheden til forbrug i stedet for at sikre en fornuftig konsolidering i virksomheden

Når erhververen ikke har midler selv til at kunne investere i virksomheden, og denne har opnået de nødvendige tilsagn om finansiering, vil dette stille krav til den fremtidige indtjening i virksomheden. Der skal således være en indtjening der dels dækker behovet for at indehaveren kan foretage udtræk til at dække private omkostninger med, dels skal der være en indtjening der kan sikre forrentningen af den indskudte kapital og endvidere skal der ske en konsolidering i virksomheden, så der er midler at arbejde til f.eks. nyinvesteringer, udvidelse af aktiviteten mv.

Kravet om finansiering af virksomheden vil kunne dæmpe datterens lyst til at indgå i virksomheden. Det kan virke uoverskueligt, at finansiere købesummen, ligesom den fremtidige indtjening vil være behæftet med nogen usikkerhed. Datterens krav til hævninger i virksomheden kan være større end den/de tilbageværende interessenter, der har mindre krav til private omkostninger, deres børn er måske ikke længere hjemmeboende, prioritetsgælden i den private bolig er indfriet. Mens datteren derimod måske er nyetableret, har mindre børn og deraf har et større behov for at trække midler ud til at dække de nødvendige private udgifter.

Fordelen ved at foretage en beskattet overdragelse er helt klart at der er nye anskaffelsessummer på aktiverne og deraf større afskrivningsgrundlag, ligesom der vil være mulighed for at afskrive på goodwill, da der sker en betaling for denne. Ligesom der ikke vil hvile latente skatteforpligtelser i forbindelse med overdragelsen.

### 3.1.12 Beskattet overdragelse – opsummering (Jane)

Der kan efter gennemgangen af de forskellige muligheder for beskattet overdragelse af case-virksomheden opstilles følgende oversigt over fordele og ulemper.

|  |  |
| --- | --- |
| **Fordele** | **Ulemper** |
| * Mulighed for indskud på ophørspension og derved udskyde skattebetalingen. * Nye anskaffelsessummer for erhververen * Forholdsvis nem administration af beskattet overdragelse. * Standardiseret beregning af goodwill, når overdragelse mellem nærtstående * Ejendommen kan overdrages til en lavere værdi end handelsværdien, når der handels mellem nærtstående jf. værdiansættelsescirkulæret * Fordel med beskattet overdragelse, hvis erhververen har mange midler selv, hvorved der kan overføres midler til den ældre generation. * Mulighed for at anvende midler på etableringskonto til erhvervelse af virksomheden. | * Stor skattebetaling for overdrageren, hvis ikke der indskydes på pensionsordninger * Erhverver, kan have svært ved at skaffe den nødvendige kapital, der kræves for at kunne erhverve andelen af virksomheden. * Krav til fremtidig indtjening i virksomheden, da denne skal kunne forrente købesummen og behov for udtræk til privat. * Hvis lånefinansiering, krav om sikkerhedsstillelse * Ved optagelse af yderligere interessent skal der ske avanceopgørelse for de oprindelige interessenter |

Figur Fordele og ulemper ved beskattet overdragelse

## 3.2 Succession med nærtstående efter reglerne i KSL (Jane)

Det karakteristiske ved succession er at der foreligger en udskydelse af skatten i forhold til overdragelsestidspunktet og at udskydelsen sker ved at der sker en indtræden i de oprindelige skattemæssige værdier mv. Der sker en overførsel af en latent skatteforpligtelse som følge af skattens udskydelse fra et skattesubjekt til et andet skattesubjekt.

Reglerne for generationsskifte med skatteretlig succession fremgår af reglerne i KSL § 33 C og § 33 D. Disse regler gør det muligt at overdrage en virksomhed eller en del af virksomhedens skatterelevante aktiver. Der kan altså ikke succederes ved enkeltoverdragelse af aktiver.

Børn, børnebørn, søskende, søskendes børn eller søskendes børnebørn samt adoptivbørn og stedbørn kan anvende successionsreglerne i KSL § 33 C, personkredsens opremsning er udtømmende. Endvidere er det muligt at overdrage til en medarbejder, der sammenlagt har arbejdet i virksomheden i mindst 3 år indenfor de seneste 4 indkomstår, samt arbejder i virksomheden på overdragelsestidspunktet. Muligheden for at nære medarbejdere kan succedere på lige fod med nære familiemedlemmer, blev indført i 2002[[62]](#footnote-63). Hvis muligheden for succession alene var muligt indenfor den nære familiekreds kunne det være vanskeligt at føre en ellers veldrevet virksomhed videre, derfor indførtes muligheden for succession for nære medarbejdere på lige fod med nære familiemedlemmer.

Erhververen skal være fuldt skattepligtig til Danmark, medmindre der er tale om succession i luftfartøjer og skibe[[63]](#footnote-64) eller der er tale om en erhverver, der som følge af en dobbeltbeskatningsaftale, hvor Danmark har beskatningsretten til indkomsten fra virksomheden.

Begge parter skal være enige om overdragelsen af virksomheden/andel af virksomheden, og beslutning herom meddeles i forbindelse med indgivelse af selvangivelsen.

Der kan succederes i en samlet virksomhed eller en andel af en virksomhed[[64]](#footnote-65). Her anses udlejning af fast ejendom ikke for at være erhvervsvirksomhed medmindre der er tale om udlejning af ejendomme omfattet af vurderingslovens § 33, stk. 1 og 7 (eks.: Landbrug, gartneri, planteskoler og skovbrug).

Der kan nævnes følgende eksempler på aktiver i en virksomhed, der kan succederes i;

* Afskrivningsberettigede bygninger
* Maskiner, inventar og driftsmidler
* Fast ejendom, hvis overdrageren driver næring med køb og salg
* Fast ejendom, hvor mere end halvdelen af ejendommen indgår i erhvervsvirksomheden[[65]](#footnote-66)
* Varelagre mv.

Erhververen kan ikke succedere i overdragerens henlæggelser til investeringsfond eller etableringskonto, modsat kan erhververen kan anvende egne investeringsfonds- eller etableringskontomidler til forlods afskrivninger på aktiver, der erhverves ved succession[[66]](#footnote-67).

Der gælder særlige regler for succession i ejendomme der er omfattet af reglerne i EBL. Ejendomme kan kun overdrages med succession, hvis mere end halvdelen anvendes erhvervsmæssigt.:

* Hvis ejendommen er afskrivningsberettiget, kan der alene succederes i genvundne afskrivninger, hvis der samtidig sker succession i ejendomsavancen for den samme ejendom. Dette skyldes, at der ved opgørelse af ejendomsavance skal fratrækkes afskrivninger, der ikke er genvundne, i anskaffelsessummen.
* Hvis der succederes i ejendomsavancen men ikke i genvundne afskrivninger, skal erhververen nedsætte sin senere ejendomsavanceopgørelse efter EBL med samme beløb som overdrageren kunne have nedsat den med på udlodningstidspunktet
* Udviser ejendomsavanceopgørelsen et tab, kan der således ikke succederes i genvundne afskrivninger.
* Der kan derudover succederes i ejendomme der erhvervet som led i overdragerens næringsvej.

Det er ikke muligt at succedere i kursgevinster med mindre der er tale om næringsvirksomhed med køb og salg af fordringer og finansiering.

Der kan endvidere heller ikke succederes i aktiver med tab, eksempelvis et aktiv hvor handelsværdien er lavere end overdragerens anskaffelsessum eller den nedskrevne værdi.

For erhververen kan der ikke ske modregning af underskud opstået før erhvervelsen i en eventuel fortjeneste ved videreoverdragelse af virksomheden, hvis der er sket en delvis kontant vederlæggelse.

For overdrageren sker der ikke afståelsesbeskatning, når virksomheden overdrages med succession.

Erhververen indtræder i overdragerens skattemæssige stilling, hvad angår anskaffelsestidspunkt, anskaffelsesbeløb og anskaffelseshensigt. Erhververen indtræder med andre ord i forpligtelsen til at lade sig beskatte vedrørende det overdragne aktiv.

Skattemæssige af- og nedskrivninger, som er foretaget af overdrageren, anses for at være foretaget af erhververen[[67]](#footnote-68). Det er dog ikke muligt for overdrageren at afskrive i afståelsesåret, mens erhverver har muligheden for at afskrive, hvilket er i overensstemmelse med afskrivningslovens almindelige regler.

Det er muligt at overdrage indestående på konto for opsparet overskud til erhververen, hvis overtagelsesdagen er dagen efter indkomstårets udløb, hvor virksomhedsskatteordningen blev anvendt.

Ved ændring af KSL § 33 ved lov nr. 532 gældende fra 01.01.09, gives der adgang til at kunne tilbagesælge til en tidligere ejer med succession inden for 5 år efter overdragelsen, det er en betingelse, at den tidligere ejer overdrog med succession. Dette giver mulighed for i tilfælde af sygdom at kunne ”gøre successionen om” eller det af andre årsager viser sig at være en uhensigtsmæssig beslutning om successionen tidligere. Baggrunden er at gøre generationsskifte i levende live og ved død mere ensartede. Forældre kan aldrig succedere i levende live medmindre disse er ansatte i virksomheden, mens de vil kunne komme i betragtning som arving til virksomheden i tilfælde af juniors død. Derfor er loven indført med forenklede hensyn, således at der ikke stilles krav om begrundelse for at tilbagesælge med succession blot dette sker inden for 5 år.

### 3.2.1 Gaveafgiftsberegning og passivpost (Jane)

Når en virksomhed overdrages til f.eks. næste generation, kan overdrageren vælge enten at modtage et vederlag for virksomheden eller give den som en gave. Der kan også være tale om kombination af vederlag og gave, f.eks. hvis erhververen ikke har midler til at kunne betale for hele virksomhedens værdi og derfor modtager en del af virksomheden som gave.

Gaver kan bestå i formuegoder eller penge og skal som udgangspunkt i henhold til SL § 4, litra c medtages i den personlige indkomst, dog med den undtagelse i SL § 5, litra b, at gaver der falder ind under lov om afgift af dødsboer og gaver mm. ikke skal henregnes til den skattepligtige indkomst.

Såfremt det er konstateret at der er ydet en gave, afhænger de skattemæssige konsekvenser for modtageren af hvordan slægtsforholdet er til giveren. Hvis slægtsforholdet ikke er nært nok, vil en gave skulle beskattes som personlig indkomst jf. SL § 4, litra c jf. PSL § 3, stk. 1.

Skat har mulighed for indenfor 3 måneder efter modtagelse af gaveanmeldelse at anfægte værdiansættelserne i gaven jf. BAL § 27, stk. 2. Hvis man er i tvivl om værdiansættelserne kan anfægtes, har man dog altid muligheden for at anmode om bindende svar fra Skat, derved sikres det, at der ikke senere opstår tvister, når gaven er gennemført, der kan være uhensigtsmæssige.

Når der overdrages en virksomhed til en i personkredsen oplistet i KSL § 33 C, vil der derfor, som ovenfor nævnt, opstå en gave. Når der gives en gave, vil der også blive tale om at der skal betales gaveafgift jf. BAL’s regler.

Værdiansættelsen af det overdragne foretages i henhold til værdiansættelsescirkulæret nr. 185 af 17.11.1982. Det er samme metoder for værdiansættelse af de enkelte aktiver som er tidligere omtalt under afsnittet om beskattet overdragelse. Værdiansættelsen skal foretages uanset om der sker succession eller ej og uanset om der ydes helt eller delvist vederlag.

Er personkredsen derimod omfattet af BAL’s regler om gaveafgiftskredsen jf. § 22, er der mulighed for dels at give afgiftsfri gaver inden for grænsebeløb samt at give gaver, der skal betales en afgift på 15 % af. Dette kunne være tilfældet hvor den ældre generation ønsker at overdrage virksomheden eller en del af denne til næste generation. Værdien af virksomheden vil formentlig overstige bundgrænsen for afgiftsfri gaver og derfor skal der beregnes en gaveafgift af værdien. Når der er tale om en virksomhedsoverdragelse med succession iht. KSL § 33, kan den afgiftspligtige værdi reduceres med en passivpost efter reglerne i KSL § 33 D, når virksomheden overdrages som hel eller delvis gave. Beregningen af passivposten er udtryk for at gavemodtageren har overtaget overdragerens skatteforpligtelse som en slags vederlag for virksomheden i forbindelse med virksomhedsoverdragelsen.

Passivposten beregnes på grundlag af den lavest mulige skattepligtige fortjeneste, der ville være fremkommet hvis gavegiveren havde solgt aktivet jf. KSL § 33 D, stk. 2.

Passivposten udgør 30 % af fortjenester, der ikke er aktieindkomst, mens den udgør 22 % for fortjenester der er aktieindkomst.

Passivpost for opsparet overskud og konjunkturudligningsfond (kapitalafkastordningens regler) udgør 9 – 18,75 % afhængig af for hvilke år, der er opsparet overskud eller henlagt til konjunkturudligningsfond.

Det er principielt muligt at overdrage en virksomhed successivt ved at udnytte bundgrænserne for gaver, når der overdrages til personer omfattet af BAL. Det kan dog være en langsommelig affære, da det vil tage flere år at overdrage en hel virksomhed.

|  |  |  |
| --- | --- | --- |
| Beløb i t.DKK | 100% | 11,4% |
|  |  |  |
| Avance ved salg af virksomhed | 1.000 | 114 |
| Passivposter vedr. avancer | -500 | -57 |
|  |  |  |
| Værdi af gave | 500 | 57 |
|  |  |  |
| Bundfradrag gave (2008) | -57 | -57 |
|  |  |  |
| Værdi til gaveafgiftsberegning | 443 | 0 |

Figur Eksempel på successiv overdragelse ved udnyttelse af passivposter og bundfradrag for gaver

I Figur 22 er vist et eksempel på, hvordan der ved udnyttelse af bundfradraget for gaver og passivposten kan overdrage en andel af virksomheden svarende til en andel på 11,4%, hvorved der ikke skal betales gaveafgift. Året efter skal der igen foretages værdiansættelse af virksomheden og der kan efter samme metode overdrages en andel til næste generation. Det må dog forventes at virksomheden stiger i værdi, og andelen der kan overdrages vil formentlig være mindre. Hvis værdierne er uændrede, vil overdragelsen af virksomheden forløbe over 8-9 år. Er der tale om en større virksomhed, hvor værdierne er større, vil overdragelsen på denne måde tage længere tid.

Administrativt vil det være ”tungt” at arbejde med, da der skal udarbejdes delopgørelse for hver deloverdragelse herunder opgørelse af passiv­post, hvis der skal ske succession og der vil påløbe omkostninger til advokat og revisor i forbindelse med hver deloverdragelse.

Overdrages en virksomhed til næste generation ved hjælp af reglerne om succession, er det vigtigt at den overtagende generation har en lang tidshorisont på grund af den overtagne skatteforpligtelse. I det viste eksempel i Figur 22 vil erhververen således overtage den latente skatteforpligtelse, der hviler på avancen på t.DKK 1.000, hvis hele virksomheden overdrages. Dette vil kunne betyde en maksimal skat på ca t.DKK 600, hvis virksomheden afstås umiddelbart efter overtagelsen.

Hvis erhververen derimod fortsætter med at drive virksomheden, kan denne også overdrage virksomheden til næste generation (forudsat at reglerne stadig er gældende) og på den måde kan skatteforpligtelsen udskydes i flere generationer.

Hvis erhververen ikke overdrager virksomheden i levende live, men virksomheden ophører ved dennes død, kan der være mulighed for at skatteforpligtelsen alligevel ikke bliver aktuel, hvis det samlede dødsbo ikke overstiger grænsen for skattepligtige dødsboer.

### 3.2.2 Caseregnskab overdragelse med succession (Jane)

Der foretages nu en beregning på konsekvenserne for datteren, hvis denne succederes i faderens andel af virksomheden. Overdragelsesværdierne er de samme som i den beskattede overdragelse, forskellen er nu at datteren får andelen af virksomheden som en gave, hvor hun tilligemed succederer i de aktiver, hvor dette er muligt.

|  |  |  |  |  |  |  |
| --- | --- | --- | --- | --- | --- | --- |
|  | Samlet balance | Ideel andel til | skattemæssig | Overdragel- | Passiv- |  |
| Beløb i t.DKK | 2007 | overdragelse | værdi | sessum | post |  |
|  |  |  |  |  |  |  |
| Goodwill |  |  | 0 | 290 | 87 |  |
| Ejendom | 3.061 | 1.530 | 999 | 1.743 | 0 | \*) |
| ejd. værdi t.DKK 4.100 | |  |  |  |  |  |
| Indretning lejede lokaler | 780 | 390 | 140 | 450 | 93 |  |
| Driftsmateriel og inventar | 429 | 215 | 231 | 300 | 19 |  |
|  |  |  |  |  |  |  |
| Anlægsaktiver i alt | 4.270 | 2.135 | 1.370 | 2.783 | 199 |  |
|  |  |  |  |  |  |  |
| Varelager | 2.640 | 1.320 | 1.320 | 1.320 | 0 |  |
| Debitorer | 2.080 | 1.040 | 1.040 | 1.040 | 0 |  |
| Likvide beholdninger | 50 | 25 | 25 | 25 | 0 |  |
|  |  |  |  |  |  |  |
| Omsætningsaktiver i alt | 4.770 | 2.385 | 2.385 | 2.385 | 0 |  |
|  |  |  |  |  |  |  |
| Aktiver i alt | 9.040 | 4.520 | 3.755 | 5.168 | 199 |  |
|  |  |  |  |  |  |  |
|  |  |  |  |  |  |  |
| Gældsforpligtelser i alt | 6.679 | 3.340 | 3.285 | 3.285 | 0 |  |
|  |  |  |  |  |  |  |
| Værdi af gave | | |  | 1.883 |  |  |
| Bundfradrag gave (2008) | |  |  | -57 |  |  |
| Passivpost vedr. avancer | |  |  | -199 |  |  |
| Passivpost vedr. opsparet overskud | | |  | -81 |  |  |
|  |  |  |  |  |  |  |
| Værdi af gave til gaveafgiftsberegning | | |  | 1.546 |  |  |
|  |  |  |  |  |  |  |
| Gaveafgift |  | 15 % |  | 232 |  |  |

\*) – der er ikke beregnet passivpost for ejendommen, da ejendomsavancen er negativ og det er derfor ikke muligt at succedere i de genvundne afskrivninger.

Figur Oversigt over skattemæssige værdier, overdragelsessummer og beregnede passivposter ved succession

Datteren succederer i alle aktiver i virksomhedsandelen bortset fra ejendommen, og hun succederer ligeledes i konto for opsparet overskud. Da hun ikke vederlægger nogen kontanter for virksomheden vil dette resultere i at der skal indbetales en gaveafgift med 15 % [[68]](#footnote-69) af t.DKK 1.546 på t.DKK 232. Beløbet til gaveafgiftsberegningen er nedsat for det første med bundfradraget for afgiftsfri gaver for indkomståret, der for 2008 udgør DKK 56.800[[69]](#footnote-70), dernæst er der sket reduktion for de beregnede passivposter for de skattepligtige avancer, der ellers ville være kommet til beskatning. Og endelig er der reduceret med den beregnede passivpost hvad angår konto for opsparet overskud. I Bilag 5 – Beregning af passivposter ved succession, er specificeret beregningen af passivposterne.

Det er underordnet for gaveafgiftsberegningen, om det er faderen der betaler gaveafgiften, dette sidestilles ikke som et yderligere gavebeløb jf. BAL § 24, stk. 5

Datteren indtræder i faderens stilling hvad angår anskaffelsestidspunkt, anskaffelsesbeløb og hensigt hvad angår driftsmidler og indretning af lejede lokaler, samt konto for opsparet overskud. Derimod bliver ejendommens anskaffelsessum ”ny”, da det som før omtalt ikke var muligt at succedere på grund af den negative ejendomsavance. Der skal for ejendommen opgøres et nyt afskrivningsgrundlag, og der kan foretages afskrivninger fremadrettet på ejendommen, som om datteren selv havde købt ejendommen.

For faderen sker der ikke realisationsbeskatning af værdien af goodwill, avance på driftsmidler og indretning af lejede lokaler, ligesom saldoen på konto for opsparet overskud ikke skal genbeskattes hos faderen. Den aconto betalte virksomhedsskat er således blevet endelig. Men da der ikke kunne succederes i ejendommen, vil der ske genbeskatning af genvundne afskrivninger, da afståelsen til datteren sidestilles med salg af ejendommen. Den negative ejendomsavance alene kan modregnes i tilsvarende fremtidige avancer. Beløbet kan dog fremføres ubegrænset.

#### 3.2.2.1 Andre forhold (Jane)

Hvis man tænker sig den situation at generationsskiftet mellem A og C gennemføres, men efter at dette er gennemført viser det sig det ikke var ”lykken”. Samarbejdet mellem C og B fungerer ikke og man er i familien blevet enige om det var vist bedre om B havde overtaget hele virksomheden og drev den videre alene.

Jf. KSL er det muligt at succedere mellem søskende og A og B er jo brødre. Men da A har generationsskiftet til datteren C, vil det ikke være muligt for C at foretage succession med B.

Her vil det være relevant at tage de nye regler i brug, hvor det er muligt at tilbageføre en gennemført succession, derved bliver A ”ejer” igen af andelen af virksomheden og A kan herefter succedere med broren B, således at denne kommer til at eje virksomheden 100 %. Dispositionen skal gennemføres inden der er gået 5 år fra successionen mellem A og C. Dette underbygger, at selvom det er muligt at omgøre en disposition, skal man alligevel tænke sig godt om inden, der gennemføres.

Tidshorisonten ved planlægning af generationsskifte er især vigtig at holde sig for øje. Hvis næste generations påtænkes at skulle overtage virksomheden, vil det for denne være relevant at foretage indskud på etableringskonto (efter 01.01.09 mulighed for at indskyde på iværksætterkonto med større fradragsværdi), da denne form for opsparing er begunstiget skattemæssigt jf. omtalen i afsnit ”3.1.10 Indskud på etableringskonto eller iværksætterkonto”. Ved at erhververen har foretaget opsparing i årene forinden overtagelsen af virksomheden vil der være en mindre del, der skal finansieres eller gives som gave.

### 3.2.3 Overdragelse med succession – opsummering (Jane)

Der kan herefter opstilles følgende oversigt over fordele og ulemper ved et generationsskifte af casevirksomheden, hvor der sker succession mellem overdrageren og erhverver.

|  |  |
| --- | --- |
| **Fordele** | **Ulemper** |
| * Mindre likviditetskrævende * Mindre krav til fremtidig indtjening i virksomheden, da der ikke skal ske forrentning af købesummen * Der sker ikke genbeskatning af opsparet overskud hos overdrageren * Dispositionen kan gøres om, når de nye regler træder i kraft pr. 01.01.09. * Hensynet til virksomheden og den næste generation vejer tungest i denne metode. * Det er underordnet hvem der betaler gaveafgiften, hvis overdrageren betaler gaveafgiften sidestilles dette ikke med yderligere gave * Mulighed for at overdrage virksomheden successivt ved at udnytte bundgrænserne for gaver, hvorved der ikke kommer gaveafgift til betaling | * Der sker beskatning af genvundne afskrivninger, da der ikke kan succederes i ejendommen på grund af negativ ejendomsavance. * Næste generation hænger på skatteforpligtelsen for opsparet overskud og avancer på indretning af lejede lokaler og driftsmidler * Der er mindre afskrivningsgrundlag på aktiverne da der succederes i overdragerens stilling. * Der kan ikke afskrives skattemæssigt på den erhvervede goodwill. * Der bliver ikke noget kontant provenu at indskyde på pensionsordninger * Risiko for at den negative ejendomsavance ikke bliver udnyttet |

Figur Fordele og ulemper ved overdragelse med succession

## 3.3 Delkonklusion på beskattet / overdragelse med succession (Jane)

Hensynet til virksomheden og næste generation må være det væsentligste kriterium, når der er tale om en levedygtig virksomhed og den næste generation er egnede til at drive virksomheden videre. Det vil afhænge af den konkrete situation om der vælges den ene eller den anden metode, da kan være mange forskellige behov at tilgodese og mange forskellige hensyn at tage. Parternes økonomiske forhold er ofte en af de væsentligste faktorer, der er i spil.

Virksomhedsejeren bør løbende sørge for at foretage indskud på pensionsopsparing f.eks. via opfyldingsfradraget på 30 % af virksomhedens resultat, derved sikres maksimal pensionsopsparing og samtidig konsolidering i virksomheden. Det vil være farligt at satse alene på at selve virksomheden er pensionsopsparingen, da der kan risikeres at der ikke kan findes købere til virksomheden, når ønsket om pensionering opstår og sker der generationsskifte ved succession, vil der ikke være nogen likviditet at indskyde på pensionsopsparingen. Hvis overdrageren løbende har udnyttet mulighederne for indskud på pensionsordninger gennem i hele den tid, hvor denne har drevet selvstændig virksomhed, vil behovet for ophørspensionen ikke være så nødvendigt.

Planlægning er vigtig – det vil være en god ide at være i god til med at finde person der vil overtage virksomhedsdriften, og samtidig skal virksomhedsejeren være villig til at slippe tøjlerne, så næste generation får muligheden for selv at drive virksomheden videre.

Det kan være hensigtsmæssigt at der er foretaget opsparing på etableringskonto i årene forud for overtagelse, da dette derved mindsker behovet for egenfinansiering eller behovet for eventuel gave.

Hvilke krav der skal opfyldes betinger, hvilken løsning, der vælges af beskattet overdragelse eller en overdragelse med succession. Overdragerens og erhververens økonomiske situation vil i denne henseende også spille en stor rolle.

Det er endvidere vigtigt at være opmærksom på de nye regler for at kunne omgøre en foretaget succession, da det derved er muligt at ændre, hvis det viser sig at være uhensigtsmæssigt med den nye ejerkombination.

Den tilbageværende interessent påvirkes ikke skattemæssigt af det foretagne generationsskifte, når det er A’s ideelle andel der overdrages til næste generation, da der ikke sker forskydning i ejerforholdene. Derimod vil optagelse af yderligere en interessent betyde, at der sker delafståelse af virksomheden med deraf følgende avanceopgørelser.

# 4. Generationsskifte i selskabsform (Pernille)

Der er en lang række muligheder for at generationsskifte, hvis virksomheden drives i selskabsregi i stedet for i personligt regi. Det er bl.a. nemmere at lave en successiv overdragelse, da man kan overdrage en mindre del af aktiekapitalen løbende uden at skulle foretage større avanceberegninger eller lignende. Ved successiv overdragelse over flere år udnytter man også bundgrænsen for gaver bedre især hvis generationsskiftet påbegyndes i god tid. Desuden undgår man, hvis virksomheden overdrages til flere personer, at de skal drive den i interessentskabsform og dermed have ubegrænset hæftelse, og man har også bedre muligheder for at rejse risikovillig kapital i form af egenkapital. Hvis man har en virksomhed, der har en udlejningsejendom, er man nødt til at omdanne til selskab, inden man påbegynder generationsskifte, da man efter KSL 33 C ikke kan succedere i sådanne aktiver. Det kan derfor være hensigtsmæssigt at omdanne interessentskabet til et selskab inden generationsskiftet påbegyndes.

## 4.1 Virksomhedsomdannelse (Pernille)

Virksomheden kan enten omdannes ved en beskattet omdannelse eller ved en skattefri omdannelse.

### 4.1.1 Skattepligtig virksomhedsomdannelse (Pernille)

Ved en skattepligtig omdannelse kan interessenterne indskyde deres virksomhed til et nystiftet eller eksisterende aktie- eller anpartsselskab, hvor sidstnævnte sker ved en kapitalforhøjelse. Ved stiftelse af et selskab med begrænset hæftelse eller ved en kapitalforhøjelse, skal der indskydes selskabskapital. Denne selskabskapital kan tilvejebringes ved at indskyde likvider, eller ved at indskyde interessentskabets virksomhed som et apportindskud. Apportindskud anvendes ofte, hvor det er de tidligere interessenter, der også ejer det nystiftede selskab og ved at benytte apportindskud undgår, at skulle finansiere selskabskapitalen på anden måde. Interessentskabet kan fortsætte efter overdragelsen, hvis der kun er sket en delvis overdragelse, eller hvis interessentskabets eneste aktivitet efterfølgende bliver at eje aktier/anparter i det nystiftede selskab. Sidste nævnte sker dog sjældent i praksis, da størstedelen af selvstændige bruger virksomhedsordningen, hvor aktier/anparter som hovedregel ikke kan indgå. Interessentskabet kan også opløses ved overdragelsen. Den delvise overdragelse kan blive nødvendigt, da interessenterne frit kan indskyde deres aktiver, men skal have kreditoraccept på debitorskifte, hvis der indskydes passiver. [[70]](#footnote-71) Indskud ved stiftelse af et selskab er skattefri for selskabet, uanset om stiftelsen sker til overkurs eller ej, og umiddelbart for stifteren har det heller ingen skattemæssig betydning, da indskuddet ikke er fradragsberettiget. Det får dog skattemæssig betydning for ejeren af de indskudte aktiver ved apportindskud, da det anses for afståelse.[[71]](#footnote-72)

Vederlaget for den indskudte virksomhed kan berigtiges på flere måder, men for at undgå at belaste det nystiftede selskabs kapital, vil vederlaget ofte være aktier/anparter heri.[[72]](#footnote-73)

Ved apportindskud skal der udarbejdes en vurderingsberetning, der skal indeholde:

* en beskrivelse af hvert indskud,
* oplysning om den anvendte fremgangsmåde ved vurderingen,
* angivelse af det for overtagelsen fastsatte vederlag,
* samt en erklæring om, at den ansatte værdi mindst svarer til det aftalte vederlag, herunder den pålydende værdi af de aktier, der skal udstedes, med tillæg af eventuel overkurs.

Vurderingsmændene skal være uvildige og sagkyndige, og er i praksis ofte revisorer. Hvis virksomheden overdrages til et selskab under stiftelse, skal der endvidere foreligge en åbningsbalance for selskabet, der er udarbejdet i overensstemmelse med Årsregnskabsloven og have en påtegning uden forbehold.

Når overtagelsen sker ved en kapitalforhøjelse skal der udarbejdes en overtagelsesbalance for den overtagne virksomhed, som skal indgå i vurderingsberetningen. Overtagelsesbalancen udarbejdes efter samme princip som åbningsbalancen. Hvis overdragelsen ikke sker til et nystiftet selskab, og vederlaget udbetales kontant samt udgør mere end 10 % af den aktuelle selskabskapital, skal beslutningen om overdragelse godkendes på en generalforsamling, samt udarbejdes en vurderingsberetning[[73]](#footnote-74).

Den aftalte værdiansættelse i vurderingsberetningen lægges til grund ved den efterfølgende skattemæssige avanceberegning og fastlæggelse af afskrivningsgrundlag. De skattemæssige konsekvenser ved apportindskud bliver, som tidligere nævnt, opfattet som et salg af virksomheden for interessenterne. Interessenterne skal derfor, som beskrevet i afsnittet om beskattet overdragelse, opgøre deres skattemæssige avance eller tab på virksomheden samlet, hvor afståelses- og anskaffelsessum kontantomregnes. Kontantomregning sker i forbindelse med udstedelse eller overdragelse af fordringer og gældsbreve, der ikke kursfastsættes til kurs 100 [[74]](#footnote-75). Når der sker kursnedslag indebærer det, at omdanneren vil opnå en kursgevinst. Denne kursgevinst er dog skattefri uden for næring, hvis fordringen opfylder mindsterenten på udstedelsestidspunktet jf. KGL[[75]](#footnote-76) Interessenterne har mulighed for at få et 10 % nedslag på den skattemæssige avance på driftsmidler og genvundne afskrivninger, ved beskatningen i deres personlige indkomst jf. AL § 9, stk. 4. Hvis interessenterne er i virksomhedsordningen kommer også deres evt. opsparede overskud til beskatning. For selskabet betyder den skattepligtige omdannelse at, selskabets afskrivningsberettigede saldo bliver anskaffelsessummen for aktiverne opgjort i vurderingsberetningen [[76]](#footnote-77).

I LL § 2 er der en generel regel om, at handel mellem interesseforbundne parter skal handle på armslængde vilkår, hvor interesseforbundne parter f.eks. er selskaber og personerne, der kontrollere selskaberne. I praksis kan det være mellem familiemedlemmer. Skattemyndighederne har dermed mulighed for at korrigere værdiansættelsen, hvis de tydeligvis ikke er handelsværdi.[[77]](#footnote-78) Hvis skattemyndighederne mener at aktiverne er sat for til en for lav pris, kan de forhøje værdiansættelsen, dermed forhøjes overdragerens afståelsessummer. Tilsvarende forhøjes overdragerens anskaffelsessum for de udstedte aktier, og selskabets anskaffelsessummer forhøjes. Hovedaktionæren kan dog i stedet få godskrevet merværdien som et tilgodehavende selskabets regnskab uden skattemæssige konsekvenser. Hvis Skat mener værdiansættelsen er for høj, reguleres anskaffelsessummen for aktierne ned. [[78]](#footnote-79)

### 4.1.2 Skattefri virksomhedsomdannelse (Pernille)

Skattefri virksomhedsomdannelse efter virksomhedsskatteloven er ikke som navnet antyder skattefri, men i stedet en udskydelse af beskatningen. Der sker derfor ingen beskatning af ejeren ved omdannelsen, hverken realisationsbeskatning og/eller beskatning af opsparet overskud. Selskabet succederer i stedet for i ejerens skattemæssige stilling med hensyn til anskaffelsestidspunkt, -hensigt og -sum. Selskabet får derved nedskrevne anskaffelsessummer og dermed lavere afskrivningsgrundlag. Det er en begrænset succession, og selskabet indtræder derfor ikke i omdannerens eventuelle skattemæssige underskud eller kildeartsbegrænsede tab efter ABL, EBL og KGL. Selskabsretligt skal der udarbejdes de samme dokumenter som ved en skattepligtig omdannelse.

Anskaffelsessummen for det modtagne vederlag i aktier, opgøres, så den avance der ikke beskattes ved stiftelsen hos ejeren, kommer til beskatning ved salg af aktierne, da anskaffelsessummen bliver tilsvarende lavere.[[79]](#footnote-80) Der skal ikke søges om tilladelse inden der foretages en skattefri omdannelse, men manglende opfyldelse af en eller flere betingelser i loven vil medføre at omdannelsen bliver skattepligtig. Skatteretligt er det muligt at omgøre dispositioner, der har utilsigtede skattemæssige konsekvenser for skatteyderen, såfremt betingelserne herfor er opfyldt.[[80]](#footnote-81)

Der er flere kriterier der skal være opfyldt for at benytte reglerne i VOL.

#### 4.1.2.1 Krav til ejeren og selskabet (Pernille)

Virksomheden skal være drevet i personligt regi, og ejeren skal være fuldt skattepligtig til Danmark. Kravet om beskatningsretten er for at sikre, at Danmark har beskatningsretten til de modtagne vederlagsaktier. Det skal omdannes til et selskab der er et aktie- eller anpartsselskab registreret her i landet og som både kan være nystiftet eller et skuffeselskab. Hvis selskabet ikke er nystiftet, må der ikke være drevet erhvervsmæssig virksomhed og indskudskapitalen skal have henstået ubehæftet i et pengeinstitut. Det er for at undgå, at overskuddet fra den omdannede virksomhed kan modregnes i underskud fra en tidligere aktivitet.[[81]](#footnote-82)

#### 4.1.2.2 Krav til virksomheden (Pernille)

Virksomhedsbegrebet i virksomhedsomdannelsesloven referer til en personlig ejet virksomhed, hvor en virksomhed tolkes som en igangværende og en bestående virksomhed. Igangværende virksomhed referer til, at den på omdannelsestidspunktet er igangsat. Det er dog ikke et krav at virksomheden skal have haft indtægter på omdannelsestidspunktet, jf. nedenstående afgørelse hvor en opfindervirksomhed bestod af 5 personer der var ansat ved Dansk teknologisk Institut og Dansk Farmaceutiske Højskole. De havde stiftet en virksomhed med henblik på udvikling indenfor lægemiddelindustrien. Der var flere kendetegn på at virksomheden var drevet professionelt. Udover at ejerne havde en relevant kompetence indenfor området, havde de også benyttet professionel rådgivning til udvikling af virksomheden, der var forhandlinger med eksterne investorer, der foregik rekruttering af kandidater til forskningsstipendier samt skabt et internationalt netværk bl.a. med to internationale anerkendte forskere. Virksomheden havde på omdannelsestidspunktet ikke haft indtægter. Skatterådet fandt alligevel at virksomheden var en igangværende virksomhed, da den var professionelt drevet, og at der generelt for forskningsvirksomheder er en væsentligt tidsforskel mellem afholdte udgifter og dertil hørende indtægter. Desuden var det sandsynligt at virksomheden indenfor en overskuelig periode ville genere indtægter.

*SKM2006.290.SR Skatterådet anså en opfindervirksomhed for at være en bestående virksomhed i relation til lov om skattefri virksomhedsomdannelse. Skatterådet bekræftede desuden, at forskerne hver for sig kunne anvende reglerne i ligningslovens § 27 E ved overdragelse af opfindervirksomheden til et nystiftet aktieselskab.*

En bestående virksomhed referer til, at den skal have haft en aktivitet med et sådant omfang, at den opfattes som en virksomhed. Jf. nedenstående afgørelse hvor en aktivitet ikke blev anset for en virksomhed i forhold til lov om skattefri virksomhedsomdannelse.

*TfS 1997.511.LSR Advokat A foretog i årene 1989-1991 henlæggelse til investeringsfond og erhvervede i henhold til faktura af 27.12.1991 en EDB-server for 13.900 ekskl. moms, der i henhold til leasingkontrakt af samme dag blev udlejet til et administrationsselskab B. For indkomståret 1991 indtægtsførte A en leasingindtægt på kr. 60. A overdrog den 23. juni 1992 leasingvirksomheden til selskabet C i henhold til lov om skattefri virksomhedsomdannelse med tilknyttede investeringsfondshenlæggelser. Landsskatteretten fandt, at leasingaktiviteten ikke kunne opfylde de krav, der måtte stilles for at anerkende eksistensen af selvstændig erhvervsvirksomhed, der kunne danne grundlag for skattefri virksomhedsomdannelse i henseende til virksomhedens art og omfang.*

Da det er en virksomhed der omdannes, skal alle aktiver og passiver omdannes. Det vurderes ud fra et almindeligt funktionsmæssigt og organisatorisk synspunkt, hvilke aktiver der er nødvendige for tilsammen at udgøre virksomheden og hvilke aktiver der ikke hører til. Afgrænsningen af virksomheden er derfor som i fusionsskattelovens definition af en gren af en virksomhed. Jf. således nedenstående afgørelse, hvor der netop manglede aktiver i omdannelsen.

*SKM2006.384* *Sagsøgerne havde med virkning fra den 1. januar 2000 omdannet deres tandlægevirksomhed til selskabsform ved nystiftelse af anpartsselskab. Tandlægevirksomheden var hidtil blevet drevet i interessentskabsform under anvendelse af virksomhedsordningen, der også omfattede en udlejningsejendom. Overdragelsen til det nystiftede anpartsselskab omfattede ikke udlejningsejendommen. Da omdannelsen heller ikke omfattede interessentskabets obligationsbeholdning og hovedparten af de likvide midler, anså skattemyndighederne, at sagsøgerne ikke opfyldte betingelsen i virksomhedsomdannelseslovens § 2, stk. 1, nr. 2, om, at alle aktiver og passiver i virksomheden bliver overdraget til selskabet. Omdannelsen kunne derfor ikke ske skattefrit. Landsretten gav skattemyndighederne medhold med henvisning til, at der ikke i lovens forarbejder eller på andet grundlag var holdepunkter for at antage, at begrebet aktiver skulle fortolkes således, at det ikke omfattede likvide midler som kontanter og obligationer. Landsretten fandt, at de pågældende obligationer og kontanter medgik i sagsøgernes virksomhedsordning før omdannelsen, og at sagsøgerne ikke havde bevist, at midlerne ikke kunne henføres til tandlægevirksomheden. Skatteministeriet blev derfor frifundet.*

Som det også fremgår af ovennævnte afgørelse kan en ejendom holdes udenfor omdannelsen, da den anses for en selvstændig virksomhed jf. vol § 2, stk. 1, nr. 2. Det kan ofte være en fordel at holde ejendommen ude af omdannelsen, da det slanker selskabet og derved er mindre likviditetskrævende at overtage.

Hvis en virksomhed har været omfattet af virksomhedsordningen indgår aktiverne og passiverne derfra. Dog skal også aktiver der ikke kan indgå i virksomhedsordningen, men som stadig er nødvendig for driften, indgå i omdannelsen. Det kan f.eks. være aktier i et erhvervsmæssigt samarbejde som en kæde. Blandede benyttede aktiver uden for virksomhedsordningen skal indgå, hvis de efter en konkret vurdering anses for et aktiv i virksomheden. En evt. privat del vil blive anset for en kapitaltilførsel, der kan vederlægges kontant[[82]](#footnote-83).

Særligt i forbindelse med en person, der har benyttet virksomhedsskatteordningen, skal en evt. negativ indskudskonto udlignes inden omdannelsen. En negativ indskudskonto er udtryk for privat gæld i virksomheden, og der er ikke en tilsvarende værnsregel til rentekorrektion, når virksomheden er i selskabsregi. Der er også valgfrihed om hvorvidt opsparede overskud skal indgå i omdannelsen. Hvis de inddrages, undgår hovedaktionæren, at de kommer til beskatning. De nedsætter i stedet den skattemæssige værdi af aktiver og passiver. Beløb på mellemregningskontoen og beløb hensat til senere hævning, anses for at tilhøre ejerens privatøkonomi. Hvis de ikke skal indgå, skal de udbetales til ejeren inden omdannelsen, da de ellers vil anses for indskudt som egenkapital, og blive tillagt aktiernes anskaffelsessum. Beløb på mellemregningskontoen og hensat til senere hævning er allerede beskattede midler. Hvis de tillægges aktiernes anskaffelsessum får man en mindre skattemæssig aktieavance ved salg. Det er dog ikke en fordel, da det har en lang tidshorisont og en mindre skatteværdi, da aktieindkomst beskattes lavere end personlig indkomst.[[83]](#footnote-84)

Kravet om at det kun er aktiver og passiver, der hører til virksomheden er suppleret af VSL § 16c, der bestemmer, at hvis uvedkommende gæld indgår, anses et tilsvarende beløb overført til privatøkonomien inden omdannelsen[[84]](#footnote-85). Omdannelsen kan kun omfatte de aktiver og passiver, der er til stede på omdannelsesdatoen, men da omdannelsen typisk sker med tilbagevirkende kraft vil selskabet dog indtræde i den drift, og de ændringer der har fundet sted i balancen[[85]](#footnote-86). Ejerens hævninger vil også blive anset for hævet i selskabet, og man skal her være opmærksom på, at hævningerne skal lønangives, da de ellers bliver til et ulovligt aktionærlån.

#### 4.1.2.3 Krav til omdannelsesvederlaget (Pernille)

Ejeren skal vederlægges udelukkende i anparter/aktier, den pålydende værdi skal svare til den samlede aktie- eller anpartskapital, og der må ikke i forbindelse med omdannelse optages andre ejere end de tidligere ejere af virksomheden. Der kan dog umiddelbart efter omdannelsen optages flere ejere, hvilket netop er interessant i forbindelse med generationsskifte. Ejeren der bliver hovedaktionær skal have en positiv anskaffelsessum på anparterne/aktierne. Anskaffelsessum må dog være negativ, hvis ejeren har anvendt virksomhedsordningen, og virksomhedsordningen ophører. Hvis anskaffelsessummen er negativ skal den opgjorte negative anskaffelsessum anvendes ved salg af aktierne og den dertil hørende avanceberegning.

|  |  |
| --- | --- |
| Salgssum aktier nom. 500.000 | 1.230.000 |
| - anskaffelsessum aktier nom. 500.000 (negativ) | -67.000 |
|  |  |
| = Avance aktieindkomst | 1.297.000 |

Figur Eksempel på beregning af aktieavance, hvor anskaffelsessummen er negativ

For at virksomhedsordningen kan ophøre, og anskaffelsessummen dermed må være negativ, skal alle ejerens virksomheder omdannes.

I selskabets åbningsbalance skal der være en hensættelse svarende til enhver skat, der kommer af forskellen i mellem den skattemæssige værdi og den bogførte værdi[[86]](#footnote-87).

Det er i modstrid med årsregnskabsloven, hvor der alene skal afsættes udskudt skat af forskelle mellem bogførte værdier og skattemæssige værdier på afskrivningsberettigede aktiver og dermed ikke internt oparbejdet goodwill, der beregnes i forbindelse med en virksomhedsomdannelse. I praksis er selskabets balance derfor ikke i overensstemmelse med årsregnskabsloven.

#### 4.1.2.4 Krav til den formelle gennemførelse af omdannelsen (Pernille)

Selskabsretlig er der stort set de samme krav som ved en skattepligtig omdannelse ved apportindskud. Der skal udarbejdes en vurderingsberetning samt åbningsbalance, omdannelsen kan ske med tilbagevirkende kraft dog max 6 måneder, og der skal ske anmeldelse til Skat senest 1. måned efter omdannelsen [[87]](#footnote-88).

#### 4.1.2.5 Specielle krav til interessentskaber og andre virksomheder med flere ejere (Pernille)

For at undgå at de såkaldte skattebetingende anpartsprojekter anvender virksomhedsomdannelsesloven er der indsat begrænsninger for bl.a. erhvervsvirksomheder, hvor der er flere end 10 ejere, og hvor de ikke deltager i virksomhedens drift i væsentligt omfang, samt virksomhed med udlejning af afskrivningsberettigede driftsmidler, når de skattepligtige ikke indgår i virksomhedens drift i væsentligt omfang[[88]](#footnote-89). Se nedenstående nye afgørelse.

*SKM2008.942.SR: Skatterådet fandt, at ønsket om at lade Interessentskabet A omdanne til et anpartsselskab primært måtte anses for begrundet i ønsket om at undgå at svare skat. Skatterådet fandt ud fra en samlet konkret vurdering, at der ikke i nærværende sag var grundlag for ikke at fortolke i overensstemmelse med ordlyden i lov om skattefri virksomhedsomdannelse, § 1, stk. 3, hvoraf udtrykkeligt fremgår, at lovens regler ikke finder anvendelse på omdannelse af virksomheder som nævnt i personskattelovens § 4, stk. 1, nr. 10 og 12*

Yderligere krav i forhold til interessentskaber er, at alle interessenternes andel omdannes til det samme selskab. De skal de alle anvende samme regnskabsperiode og reglerne i VOL. Desuden skal de alle vederlægges i forhold til deres ejerandel i den personligt ejede virksomhed[[89]](#footnote-90).

Når den hensatte skatteforpligtigelse opgøres skal den fordeles ud på hver enkelt interessent efter den skattepligtige fortjeneste opgjort ved et almindeligt salg. Den hensatte forpligtigelse skal så svare til ejerforholdet blandt interessenterne. Hvis den ikke gør det, skal interessenterne udligne det ved indbetaling til selskabet i forbindelse med stiftelsen. Beløbet tillægges anskaffelsessummen for de anparter/aktier den enkelte indbetalende interessent erhverver. Derudover er interessenterne nødt til inden omdannelsen at udligne deres kapitalkonti, så de svarer til ejerbrøken. Ellers vil der ved vederlægges i anparter/aktier ske en formueforskydning i mellem interessenterne[[90]](#footnote-91).

### 4.1.3 Caseregnskab omdannelse af virksomhed (Pernille)

I nedenstående er der foretaget en skattefri virksomhedsomdannelse af vores case virksomhed. I ”Bilag 6 – Goodwill beregning” ses beregningen af goodwillværdien. I casen er interessenter både nødt til at udligne forskellen i mellem deres kapitalkonti samt udligne skat.

|  |  |  |  |  |  |
| --- | --- | --- | --- | --- | --- |
| **Skattefri virksomhedsomdannelse pr. 1/1 2008** | | |  |  |  |
|  |  |  | **Handels-** |  |  |
|  |  |  | **værdier** |  |  |
|  |  | **Regnskab** | **for A/S** | **Skattemæssig** | **Skattemæssig** |
|  |  | **31.12.2007** | **01.01.2008** | **værdi** | **avance/tab** |
|  |  |  |  |  |  |
| Goodwill | | 0 | 580.000 | 0 | 580.000 |
| **Imm. aktiver i alt** | | **0** | **580.000** | **0** | **580.000** |
|  |  |  |  |  |  |
| Ejendom | | 3.061.000 | 5.000.000 | 1.901.000 | 3.099.000 |
| Indretning lejede lokaler | | 780.000 | 900.000 | 280.000 | 620.000 |
| Dritsmaterial og inventar | | 429.000 | 600.000 | 414.000 | 186.000 |
| **Mat. aktiver i alt** | | **4.270.000** | **6.500.000** | **2.595.000** | **3.905.000** |
|  |  |  |  |  |  |
| Varelager | | 2.140.000 | 2.640.000 | 2.640.000 | 0 |
| Debitorer | | 1.880.000 | 2.080.000 | 2.080.000 | 0 |
| Tilgode interessent B | |  | 12.000 | 12.000 | 0 |
| Likvide beholdninger | | 50.000 | 50.000 | 50.000 | 0 |
| **Oms. aktiver i alt** | | **4.070.000** | **4.782.000** | **4.782.000** | **0** |
|  |  |  |  |  |  |
| **Aktiver i alt** | | **8.340.000** | **11.862.000** | **7.377.000** | **4.485.000** |
|  | |  |  |  |  |
| Prioritetsgæld | | 1.959.000 | 1.850.000 | 1.850.000 | 0 |
| Gæld til pengeinstitut | | 2.127.000 | 2.628.000 | 2.628.000 | 0 |
| Anden gæld | | 1.893.000 | 2.092.000 | 2.092.000 | 0 |
| Mellemregning interessent A | | 161.000 | 161.000 | 161.000 | 0 |
| **Gæld i alt** | | **6.140.000** | **6.731.000** | **6.731.000** | **0** |
|  |  |  |  |  |  |
| **Nettoformue** | | **2.200.000** | **5.131.000** | **646.000** | **4.485.000** |
| **Berigtigelse:** |  |  |  |  |  |
| Overdragne aktiver i alt | | | | | 11.862.000 |
| Overdragelse gæld i alt | | | | | 6.731.000 |
| **Kontant nettoværdi** | | | | | **5.131.000** |
| Afsat udskudt skat, | 25% | 4.485.000 |  |  | -1.121.250 |
| **Til rest kontant nettoværdi herefter** | | | | | **4.009.750** |
|  |  |  |  |  |  |
| **Egenkapital herefter** | | | | | **4.009.750** |
| Der fordeles således: |  |  |  |  |  |
| Aktiekapital | | | | | 500.000 |
| Overkurs (henføres til frie reserver) | | | | | 3.509.750 |
|  |  |  |  |  |  |
| **I alt** | | | | | **4.009.750** |

|  |  |  |  |  |  |
| --- | --- | --- | --- | --- | --- |
| **Skattemæssig anskaffelsessum** | |  |  | **Aktier A** | **Aktier B** |
|  |  |  |  |  |  |
| Virksomhedens kontante nettoværdi | |  |  | 2.565.500 | 2.565.500 |
| - Opsparet overskud, netto |  |  |  | -551.000 | -410.000 |
|  |  |  |  |  |  |
|  |  |  |  | -2.242.500 | -2.242.500 |
|  | 10% | 3.285.000 |  | 164.250 | 164.250 |
|  |  |  |  |  |  |
| Udligning af udskudt skat (231.000-183.000)\*25%. Indb. af B da afskrevet mest | | | | | 12.000 |
|  |  |  |  |  |  |
| **Skattemæssig anskaffelsessum aktier** |  |  |  | **-63.750** | **89.250** |

Figur Opstilling af åbningsbalance for selskab og skattemæssige anskaffelsessummer for A og B

Da interessent B har hævet mere i interessentskabet end A, skal der inden omdannelsen foretages en hævning til A for at udligne denne forskel. Ellers vil der opstå en formueforskydning imellem interessenterne. For at undgå at selskabet belastes likviditetsmæssigt af denne udbetaling afsættes den i stedet for i selskabets balance som en gæld til A. Derudover skal interessent B yderligere indbetale 12 tkr. til selskabet for at udligne forskellen mellem A og B i den udskudte skatteforpligtigelse. Herefter beregnes interessenternes anskaffelsessum for aktierne. A’s anskaffelsessum bliver negativ, men da A tidligere har benyttet virksomhedsordningen, samt at hele virksomhedsordningen omdannes er det ikke et problem. Ved opgørelse af avancen ved salg af aktierne skal den negative anskaffelsessum anvendes. B’s anskaffelsessum er på 83 tkr. A og B skal ikke betale en skat nu, men udskyder til gengæld skatten til de på et tidspunkt sælger aktierne.

|  |  |  |  |
| --- | --- | --- | --- |
| **A** |  |  |  |
|  |  |  |  |
|  | Skattefri omdannelse | Skattepligtig omdannelse | Fordel ved skattefri omdannelse |
| Skat af avance i salgsåret | 0 | -1.301.738 | 1.301.738 |
| Hævning i omdannelsesår inkl. betalt skat | 59.570 | 0 | 59.570 |
| Beskatning af konto for opsparet overskud |  | -257.960 | 257.960 |
| **Likviditet i omdannelsesår** | **59.570** | **-1.559.698** | **1.619.268** |
|  |  |  |  |
| **B** |  |  |  |
|  |  |  |  |
|  | Skattefri omdannelse | Skattepligtig omdannelse | Fordel ved skattefri omdannelse |
| Skat af avance i salgsåret | 0 | -1.316.858 | 1.316.858 |
| Hævning i omdannelsesår | 0 | 0 | 0 |
| Beskatning af konto for opsparet overskud | 0 | -194.660 | 194.660 |
| **Likviditet i omdannelsesår** | **0** | **-1.511.518** | **1.511.518** |

Figur Sammenligning af likviditet ved skattefri og skattepligtig virksomhedsomdannelse for A og B

Hvis de i stedet foretager en beskattet overdragelse bliver de beskattet af avancen i salgsåret samt beskatningen af opsparet overskud. Det vil ca. betyde en skat på 1.5 mio. for begge interessenter under forudsætning af, at de kommer til at betale topskat af hele beløbet. En ikke urealistisk forudsætning, da, selv om virksomhedsindkomsten nu ligger i selskabet, må det formodes at de hæver løn til sig selv. Da de modtager aktier som vederlag, har interessenterne ikke umiddelbart likviditeten til at afregne skatten. Hvis de vælger at modtage en del af vederlaget som kontanter, belaster de i stedet virksomhedens fremtidige likviditet. De kan, som redegjort for i den beskattede overdragelse i personligt regi, nedbringe skatten ved at indskyde på pensioner. Igen bliver likviditeten et problem. Derfor er det fordelagtigt for interessenterne i denne case at vælge den skattefri omdannelse, så de udskyder beskatningen.

### 4.1.4 Sammenligning af skattepligtig og skattefri virksomhedsomdannelse (Pernille)

I vores case er den skattefri omdannelse en fordel, og det vil den være i størstedelen af omdannede virksomheder, da det normalt kun attraktivt, at omdanne virksomheder med en god indtjening, og dermed en stor latent skatteforpligtigelse for ejeren. Det er ofte også bedre for virksomhedens fremtidige drift, at den ikke skal finansiere skattebetalinger, hvilket den sandsynligvis kommer til indirekte ved at ejeren trækker ekstra ud til at betale skatten. I forhold til interessenter kan der dog i praksis være så store forskelle i kapitalkonti og skattemæssige avancer, at udligning ikke er en realistisk mulighed.

|  |  |  |
| --- | --- | --- |
|  | **Skattepligtig omdannelse** | **Skattefri omdannelse** |
| **Fordele** | * Undgår udligning af kapitalkonti samt skattemæssige avancer * Selskabet overtager aktiver til handelsværdi og har dermed større afskrivningsgrundlag * Mulighed for at indskyde på ophørspension * Større anskaffelsessum på aktierne, da denne ikke bliver belastet af opsparet overskud og skattemæssige avancer | * Undgår afståelsesbeskatning og beskatning af opsparet overskud * Tilgodeser virksomheden der ikke skal finansiere skattebetalingen |
| **Ulemper** | * Beskatning af afståelsesavance samt opsparede overskud * Likviditet til at betale skatten mangler hos ejeren, hvis de vederlægges i aktier, samt belaster selskabet, hvis ejeren trækker likviditeten ud af selskabet ved løn eller udbytte. * Likviditetsudtræk belaster selskab hvis apportindskud vederlægges delvis i kontanter * Potentiel dobbeltbeskatning da selskabet beskattes af avance ved salg af aktiver, hvor ejeren samtidig beskattes af avancen ved salg af aktierne | * Udligning af skattemæssige avancer belaster interessenternes likviditet. * Udligning af kapitalkonti belaster virksomhedens likviditet. Hvis de optages som tilgodehavende er det stadig en belastning for virksomheden, der skal forrente dem |

Figur Fordele og ulemper ved skattefri og skattepligtig virksomhedsomdannelse

## 4.2 Overdragelse af selskab ved succession (Pernille)

For personligt ejede virksomheder er der mulighed for overdragelse ved succession i KSL §§ 33 C. For at sidestille mulighederne for generationsskifte ved succession ens for personer, der driver virksomhed i selskabsform og personer, der driver virksomhed i personligt regi, har man i aktieavancebeskatningsloven indført en række bestemmelser svarende til KSL §§ 33 C. I ABL § 34-35 er der tilsvarende muligheder for overdragelse ved succession, hvor man i dette tilfælde overdrager aktier eller anparter i et selskab til en nærmere afgrænset personkreds, der svarer til personkredsen i KSL § 33 C.

### 4.2.1 Krav for at benytte successionsreglerne (Pernille)

Der er en række kriterier, der skal være opfyldt for successionsadgangen. Erhververen skal være underlagt dansk beskatning for de erhvervede aktier/anparter. Det er i modsætningen til KSL, hvor det er tilstrækkeligt, at de overdragne aktiver indgår i et fast driftssted her i Danmark.

Overdrageren skal være hovedaktionær, defineret som en person, der ejer eller har ejet inden for de seneste 5 år, 25 % eller mere af aktiekapitalen eller har rådet over mere end 50 % af stemmeværdien. Heri indgår også aktier ejet af overdragerens ægtefælle, forældre, bedsteforældre, børn og børnebørn samt ægtefæller hertil. Desuden indgår aktier der tilhører fonde eller selskaber, hvor den nævnte personkreds har eller har haft bestemmende indflydelse. Hvis selskabet har indgået i en virksomhedsomdannelse tæller ejerandele ved omdannelsen også med. Med den lempelige hovedaktionær definition, sikrer man, at der kan laves en glidende overgang, til flere familiemedlemmer. Det understøttes af, at en enkelt overdragelse kun skal bestå af mindst 15 % af stemme værdien, samt at en enkelt overdragelse kan godt være til flere personer samtidigt, hvor de blot skal have 15 % til sammen[[91]](#footnote-92). Hvis f.eks. begge forældre overdrager anses det for 2 overdragelser, der skal bestå af 15 % hver. jf. nedenstående afgørelse[[92]](#footnote-93).

*TfS.2000.360.LSR: Ved gaver ydet fra ægtefæller til børn anses ægtefællerne for to selvstændige gavegivere. Der kunne derfor ikke ske sammenlægning af to ægtefællers gaver i form af aktier til børn ved vurderingen af, om der kunne ske succession efter* [*aktieavancebeskatningslovens § 11*](http://www.thomson.dk/pls/onl/ilsedocs.docbyref?idr=LBKG20061017.%A711&vid=335-1-2002&taty=rel) *i forbindelse med beregning af gaveafgiften. Kravet om at der skal overdrages mindst 15 % af stemmeværdien kunne herefter ikke anses opfyldt ved overdragelse af aktier fra moder til børn.*

Medarbejdere, der indenfor de seneste 4 indkomstår[[93]](#footnote-94) i sammenlagt mindst 3 år har været fuldtidsbeskæftiget og er fuldtidsbeskæftiget på overdragelsestidspunktet i selskabet eller et koncernforbundet selskab, kan også succedere på samme vilkår som nære slægtninge[[94]](#footnote-95).

Derudover er der et krav at virksomheden ikke må være en såkaldt passiv investering. Det reguleres ved, at virksomheden ikke i overvejende grad må bestå af udlejning af fast ejendom, besiddelse af kontanter, værdipapirer eller lignende, da det indikerer passiv investeringsvirksomhed. Det er i tråd med KSL § 33 C, hvor udlejning af fast ejendom ikke anses for virksomhed. Man kan derfor ikke omgå KSL § 33 C ved at lave en virksomhedsomdannelse først med mindre virksomheden har en ubetydelig udlejningsejendom som bierhverv. Der er dog en undtagelse i de tilfælde, hvor virksomheden udøver næring ved køb og salg af værdipapirer eller er en finansieringsvirksomhed, de overdragne aktier er såkaldte § 18-andele[[95]](#footnote-96) eller de overdragne aktier indgår i overdragerens næringsvirksomhed.

Der fokuseres både på selskabets aktivmasse og selskabets indtægter, når det afgøres om det er passiv investering. Mere end 75 % af indtægterne, opgjort som gennemsnittet af de seneste 3 regnskabsår, må ikke stamme fra udlejning af fast ejendom, værdipapirer eller lignende. Derudover må handelsværdien af selskabets udlejningsejendomme, kontanter, værdipapirer eller lignende, opgjort som gennemsnittet af de seneste 3 regnskabsår, ikke udgøre mere end 75 % af aktiverne. De må heller ikke udgøre mere end 75 % på selve overdragelsestidspunktet, uanset at de gennemsnitligt har været under de sidste 3 år[[96]](#footnote-97).

I nedenstående eksempel er virksomheden væsentligt over de 75 % både på indtægtssiden og på aktivsiden, og vil derfor i forhold til aktiesuccessionsreglerne blive karakteriseret som en passiv investeringsvirksomhed.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  | **2005** | **2006** | **2007** |  |  |
| Indtægt udlejningsejendom | | |  | 1.150.890 | 1.113.854 | 977.545 |  |  |
| Administrationshonorar | | |  | 211.347 | 176.161 | 231.988 |  |  |
| Finansielle indtægter \* | | |  | 1.456.700 | 1.958.147 | 2.567.070 |  |  |
|  |  |  |  |  |  |  |  |  |
| Indtægter i alt | |  |  | 2.818.937 | 3.248.162 | 3.776.603 |  |  |
|  |  |  |  |  |  |  |  |  |
| Afkast af passiv pengeanbringelse | | | | 2.607.590 | 3.072.001 | 3.544.615 |  | **Gn** |
| Passiv procent | |  |  | 93 % | 95 % | 94 % |  | 94 % |
|  |  |  |  |  |  |  |  |  |
| \* Består af renteindtægter, urealiserede kursgevinster samt aktieudbytte | | | | | | |  |  |
|  |  |  |  |  |  |  |  |  |
| Ejendomme | |  |  | 19.181.500 | 18.564.233 | 16.292.417 |  |  |
| Driftsmateriel og inventar | | |  | 530.000 | 670.000 | 640.000 |  |  |
| Værdipapirer | |  |  | 3.522.450 | 2.936.017 | 3.866.467 |  |  |
| Likvider |  |  |  | 456.802 | 346.908 | 213.020 |  |  |
|  |  |  |  |  |  |  |  |  |
| Aktiver til handelsværdi | | |  | 23.690.752 | 22.517.158 | 21.011.903 |  |  |
|  |  |  |  |  |  |  |  |  |
| Handelsværdi af passiv pengeanbringelse | | | | 23.160.752 | 21.847.158 | 20.371.903 |  | **Gn** |
| Passiv procent | |  |  | 98 % | 97 % | 97 % |  | 97 % |

Figur Eksempel på virksomhed, hvor 75%-grænsen for passiv investering overskrides

I nedenstående afgørelse argumenterede rådgiver for at undtagelsesbestemmelsen i aktieavancebeskatningsloven er rettet mod virksomheder, der ejer ejendomme i investerings øjemed. Ikke virksomheder med næringsejendomme, som i dette tilfælde, hvor rådgiver mente, at ejendommene hørte til varebeholdninger, og at aktiviteten i stedet skulle sidestilles med almindelig erhvervsvirksomhed.

*SKM 2004.176.LR: Ligningsrådet kunne ikke imødekomme anmodning om, at ejendomshandler F kunne overdrage anparter i S ApS til børnene under iagttagelse af bestemmelserne i aktieavancebeskatningslovens § 11 om succession. Det er ifølge ABL § 11, stk. 1, nr. 4 ikke muligt at succedere efter bestemmelserne i ABL § 11, såfremt handelsværdien af selskabets udlejningsejendomme, kontanter, værdipapirer eller lignende enten på overdragelsestidspunktet eller opgjort som gennemsnittet af de seneste 3 regnskabsår udgør mere end halvdelen af handelsværdien af selskabets samlede aktiver. Ifølge styrelsens beregninger udgjorde selskabets indtægter fra den passive pengeanbringelse opgjort både som gennemsnittet af de seneste tre års regnskabsår samt for senest aflagte årsregnskab ca. 95 % af selskabets samlede indtægter. Selskabets indtægter fra den passive pengeanbringelse oversteg således grænsen på 50 % for alle tre år, og kravene i ABL § 11, stk. 1, nr. 4, kunne derfor ikke anses for opfyldt. Styrelsen bemærkede desuden, at det afgørende er, hvorvidt der er tale om indtægter fra udlejning af fast ejendom, og da størstedelen af selskabets indtægter stammer herfra, kan betingelserne for at succedere ikke være opfyldt.*

Afgørelsen er et eksempel på at reglerne forstås bogstaveligt, uanset at man rammer virksomheder, der i realiteten ikke er et investeringsselskab. Det er samme problemstilling i nedenstående afgørelse, hvor et selskab, der driver virksomhed med organisering og afvikling af kongresser for virksomheder og organisationer blev anset for et pengetanksselskab. Selskabet havde store forudbetalinger fra kunder, der skulle medregnes til de finansielle aktiver, uanset at det var driftskapital.

*SKM.2003.458 Ligningsrådet blev anmodet om at tage stilling til, hvorvidt en fader kunne overdrage 100 % af anparterne i to selskaber til hvert af sine to børn efter reglerne om successionsoverdragelse i aktieavancebeskatningslovens § 11. En stor likvid beholdning i form af forudbetalinger anses som omfattet af pengetankreglen, hvilket får den betydning, at væsentlighedskravet i henhold til aktieavancebeskatningslovens § 11, stk. 9 opfyldes. Der kan herefter ikke ske successionsoverdragelse af de to anpartsselskaber efter aktieavancebeskatningslovens § 11.*

En væsentlig undtagelse er at afkast og værdien af aktier/anparter i datterselskaber, hvor ejerandelen direkte eller indirekte er mindst 25 %, ikke skal medregnes 100 % ved væsentlighedsbedømmelsen. I stedet medregnes en til ejerforholdet svarende del af datterselskabets pengetanksaktiver og de samlede aktiver. Udbytter af sådanne datterselskaber indgår ikke i pengetanksindtægter, i stedet indregnes som ved aktiverne en til ejerforholdet del af pengetanksindtægterne og de samlede indtægter. Derudover skal indtægter fra udleje af fast ejendom mellem selskabet og datterselskabet eller andre datterselskaber ej heller medtages, og hvis udlejningsejendommen anvendes af datterselskabet i sin virksomhed og ikke videre udlejer den skal den ikke indgå i pengetanksaktiverne[[97]](#footnote-98). Derved forberedes mulighederne for at succedere i holdingselskaber.

Det er en fordel, hvis successionen planlægges i god tid. Ved det opnår man at tilpasse virksomhedens balance i årene op til, så den ikke falder for pengetanksreglen. Samtidig har man mulighed for at lave en successiv overdragelse, hvor man udnytter grænsen for afgiftsfrie gaver i en årrække inden, man laver den endelige overdragelse.

### 4.2.2 Konsekvens for overdrageren og erhververen (Pernille)

Overdrageren undgår ved successionsoverdragelse at blive beskattet ved afståelse af sine aktier. Derfor kan der også kun succederes, hvis der konstateres en avance og ikke et tab. Overdrageren kan godt lave en delvis overdragelse med succession og en delvis overdragelse ved handel og dermed afståelsesbeskatning. Erhververen indtræder i overdragerens skattemæssige stilling med hensyn til anskaffelsestidspunkt og anskaffelsessum. Derudover overtager erhververen hensigten med de aktiver, der er i selskabet. Hvis en ejendom f.eks. er erhvervet i næringsøjemed af overdrageren, bliver selskabet ved salg også næringsbeskattet. Et område hvor der ikke er fuld succession er ved overdragelse af aktier, hvor, hvis erhververen har et tab, ikke kan fratrække en evt. avance ved salg af de aktier, der er succederet i.[[98]](#footnote-99) Derudover succederes der ikke i ejertidsnedslag for hovedaktionæraktier.[[99]](#footnote-100)

### 4.2.3 Værdiansættelse af aktier/anparter (Pernille)

Aktierne skal ved overdragelsen ansættes til handelsværdi, uanset at der påhviler dem en latent skatteforpligtigelse. Det kan dog være vanskeligt at værdiansætte unoterede aktier i en familiedrevet virksomhed, hvor de aldrig har været handlet. Der er derfor udarbejdet en generel vejledning ved udstedelse af to værdiansættelsescirkulærer til brug ved overdragelse i mellem interesseforbundne parter. TS-CIR nr. 9 af 28. marts 2000 anvendes til søskende og deres børn, hvor der er valgfrihed i mellem Cirkl. nr. 185 af 17.11.1982 og TS-CIR nr. 9 af 28. marts 2000 overdragelse til børn og børnebørn[[100]](#footnote-101). Første nævnte er dog typisk mere attraktivt, da immaterielle aktiver ikke medregnes ved beregning af formueskattekursen.

I følge cirkl. nr. 185 af 17.11.1982 skal der ved værdifastsættelsen af aktierne, hvis der ikke er et aktiv marked, tages udgangspunkt i det af Skatterådet fastsatte formueskattekurs. Formueskattekursen tager udgangspunkt i en række kapitaliseringsfaktorer, hvor der tages udgangspunkt i kursen beregnet på grundlag af det seneste regnskab, dog i særlige tilfælde regnskabsåret, der udløber efter overdragelsen.

Der er den almindelig beregningsmodel og en beregningsmodel for hovedaktionærselskaber, der defineres som selskaber hvor over halvdelen af aktiernes stemmeværdi ejes af et andet selskab, men ikke er 100 % ejet at et selskab. Forskellen på beregningen for de to type selskaber er, at i sidstnævnte skal der ikke indgå det deklarerede udbytte i beregningen. Derudover er der den modificerede regel, der anvendes, hvis et almindeligt selskab eller et hovedaktionærselskab har en beregnet indtjeningsevne på mere end 10 %. Der er specielle regler for ejendomsselskaber, og man skal benytte 90 pct. reglen for bl.a. holdingselskaber.

Den skattepligtige formue er opgjort på baggrund af specielle beregningsregler, bl.a. er driftsmidler medtages til deres saldoværdi, ejendomme til ejendomsvurderingen, immaterielle aktiver medregnes ikke, ej heller indretning af lejede lokaler.

I nedenstående eksempel er beregnet en kurs på et selskab, der skal overdrages til en person efter cirkl. nr. 185 af 17.11.1982, og som ikke er et hovedaktionærselskab. Case virksomheden bruges ikke til denne beregning. Da virksomheden lige er omdannet til selskab, kan man ikke bruge nedenstående beregning.[[101]](#footnote-102) Nedenstående er et eksempel på et driftsselskab, hvor over halvdelen af aktiernes stemmeværdi ejes af et andet selskab (hovedaktionærselskab). I ”Bilag 7 – Beregning af skattepligtig formue” er beregningen af den skattepligtige formue vist.

|  |  |  |  |  |  |  |
| --- | --- | --- | --- | --- | --- | --- |
| **Beregning af skattekurs pr. 31.3.2008** |  | | |  |  |  |
| **Den almindelige beregningsregel** | | | |  |  |  |
|  |  | | |  |  |  |
| **Aktiekapital** |  | | |  |  | **500.000** |
| **Skattepligtig formue 31.3.2008** | | | |  |  | **2.555.278** |
|  |  | | |  |  |  |
| **Indtjeningsevne** | 2005 | | | 2006 | 2007 | I alt |
| Skattepl.indkomst før ovf. underskud | | | 678.000 | 1.426.000 | 2.356.000 | 4.460.000 |
| - skat 30 % 28 % | | (189.840) | | (399.280) | (659.680) | (1.248.800) |
|  | | 488.160 | | 1.026.720 | 1.696.320 | 3.211.200 |
|  | |  | |  |  |  |
| Gennemsnit resultat 3 år | |  | |  |  | 1.070.400 |
|  | |  | |  |  |  |
| **Gennemsnit resultat/aktiekapital\*100** | |  | |  |  | **214** |
| **Aktiernes indre værdi** | |  | |  |  |  |
| Skattemæssig EK i % af aktiekapital | | | |  |  | **511** |
|  |  | | |  |  |  |
| **Beregning hovedaktionærselskaber** | | | |  |  |  |
| Indtjeningsevne kapitaliseret med 8,5 | | | |  |  | 1.820 |
| 80 % af indre værdi |  | | |  |  | 409 |
|  |  | | |  |  | 2.229 |
| **Gennemsnit heraf (2.229/2)** |  | | |  |  | **1.114** |
| Hvis den beregnede kurs overstiger indre værdi, gentages beregningen efter | | | | | |  |
| Den modificerede regel: |  | | |  |  |  |
| Indtjeningsevne 8,5 | 10 | | |  | 85 |  |
| Indtjeningsevne, rest 4,25 | 204 | | |  | 867 |  |
|  | 214 | | |  | 952 | 952 |
| 80 % af indre værdi |  | | |  |  | 409 |
|  |  | | |  |  | 1.361 |
|  |  | | |  |  |  |
| **Gennemsnit heraf** |  | | |  |  | **681** |
| Da kursen herefter overstiger indre værdi, anvendes ovenstående beregnede kurs | | | | | | |
| **Skattekursen fastsættes herefter efter ovenstående beregning efter modificeret regel, afrundet** | | | | |  | **680** |
| (nedrundes til hele 5) |  | | |  |  |  |

Figur Eksempel på beregning af skattekurs, når selskabet overdrages til person efter cirk. 185 af 17.11.1982

En erhverver indenfor boafgiftslovens personkreds § 22, dvs. børn, stedbørn og børnebørn, kan dermed overtage aktierne til ovennævnte kursværdi. Uanset kursværdien succederer erhververen dog stadig i overdragerens skattemæssige anskaffelsessum og anskaffelsestidspunkt.

Hvis aktierne overdrages som en gave skal der betales gaveafgift beregnet på grundlag af handelsværdien og dermed den beregnede kursværdi, hvis overdragelsen sker til en person, der indgår i personkredsen defineret i boafgiftsloven § 22. Hvis gaven i stedet gives til søskende eller søskende børn, skal gaven medregnes til den skattepligtige indkomst. Man kan som beskrevet i afsnittet ”3.2.1 Gaveafgiftsberegning og passivpost” beregne en passivpost i medfør af KSL § 33 D, hvis aktierne er overdraget med succession, og overdrages helt eller delvis ved gave. Passivposten udligner den latente skatteforpligtigelse på aktiverne. Hvis modtageren er indkomstskattepligtig reduceres gavens værdi derved.[[102]](#footnote-103)

I nedenstående eksempel, hvor der tages udgangspunkt i den ovenstående skattekursværdiberegning, forudsættes det, at der overdrages 50 % af ovenstående selskab, hvor erhververen er overdragerens barn.

|  |  |  |  |
| --- | --- | --- | --- |
| **Forudsætninger:** |  |  |  |
| Beholdning: (500\*680) |  |  | 500.000 |
| Kursværdi behold. (500\*680): |  |  | 3.400.000 |
| Anskaffelsessum behold. (neg.): |  |  | -975.000 |
|  |  |  |  |
| Afståelse | 50 % |  | 1.700.000 |
| Avance | 50 % |  | 2.187.500 |
| Passivpost | 22 % |  | 481.250 |
|  |  |  |  |
| **Gaveafgift** |  |  |  |
| Gave |  |  | 1.700.000 |
| Passivpost |  |  | -481.250 |
| Bundfradrag |  |  | -56.800 |
| Beregningsgrundlag gaveafgift |  |  | 1.161.950 |
| **Gaveafgift** | **15 %** |  | **174.293** |
|  |  |  |  |
| **Sparet skat for overdrager** |  |  |  |
| 28 % af | 93.400 |  | 26.152 |
| 43 % af | 205.200 |  | 88.236 |
| 45 % af | 1.888.900 |  | 850.005 |
| **Skat af aktieavance** |  |  | **964.393** |

Figur Beregning af gaveafgift og sparet aktieavanceskat ved overdragelse til skattekursværdi

I eksemplet ses det at familien samlet sparer 790.100 kr. i betaling til skattevæsenet, da overdrageren sparer aktieavanceskatten ved succession, og erhververen kun skal betale 15 % i gaveafgift af gaven reduceret med passivposten.

Ved TS-CIR nr. 9 af 28. marts 2000 skal der også tages udgangspunkt i et aktiv marked. Hvis det ikke eksisterer, er udgangspunktet hjælpereglen, hvilket er indre værdi med nogle reguleringer f.eks. skal en ejendom fastsættes til ejendomsvurderingen med tillæg af ombygningsudgifter, og beholdninger af unoterede aktier i associerede og tilknyttede selskaber medtages til værdien opgjort ved hjælpereglen. Endvidere skal udskudt skat afsættes.[[103]](#footnote-104)

### 4.2.4 Kapitalafkastordningen for aktiekøb (Pernille)

En forholdsvis ny ordning fra 2004 er kapitalafkastordningen for aktiekøb, hvor man ved køb af aktier får fradrag for renteudgifterne i personlig indkomst i stedet for i kapitalindkomst, når aktierne er erhvervet for lånte midler. Derved sidestilles finansiering ved en overtagelse af en virksomhed i personligt regi og en virksomhed drevet i selskabsregi, hvor den unge skal købe aktier for at blive medejer. Kapitalafkastordningen for aktier og anparter kan max. løbe i 10 år. Fordelen ved denne ordning er, at erhververen af virksomheden ikke har en lang tidshorisont, som der er ved etableringskontomidlerne.[[104]](#footnote-105) Igen er der visse betingelser der skal være opfyldte for at kunne benytte ordningen:

* køber skal være fuldt skattepligtig til Danmark
* det kontantomregnede grundlag (anskaffelsessummen for aktierne) skal overstige t.kr 606 (2008)
* Aktionæren skal alene eller sammen med andre ansatte eje mindst 25 % af aktierne eller råde over mere end 50 % af stemmeværdien
* Ved sameje må ingen af de ansatte aktionærer/anpartshavere råde over mere end 50 % af stemmeværdien.
* selskabets hovedaktivitet må ikke være fra udlejning
* handelsværdien af selskabets finansielle aktiver skal være mindre end 1/3 af handelsværdien af de samlede aktiver
* Aktierne må ikke være erhvervet for etableringskontoindskud eller som led i skattefri virksomhedsomdannelse

Hvis aktierne ikke udelukkende gives som en gave, men hvor overdrageren også skal vederlægges i kontanter, har erhververen mulighed for at benytte kapitalafkastordningen for aktier. Ordningen er hensigtsmæssig, hvis tidshorisonten for overtagelsen er kort, og den unge ikke er startet i god tid med at spare op f.eks. på en etableringskonto. Ved et generationsskifte vil aktiekøbet typisk opfylde betingelserne om ejerandele, minimum for anskaffelsessum mv. Den unge for fradrag i sin personlige indkomst, hvilket dermed giver renteudgiftsfradraget en større skatteværdi end det normale ligningsmæssige fradrag. Fordelen ved kontant vederlæggelse er endvidere, at overdrageren får likviditeten til at indskyde på pensionsordninger. Selvom overdrageren gerne vil hjælpe næste generation på vej ved at give en gave, er en delvis kontant vederlægges også rimeligt for at sikre overdrageren en pensionist tilværelse med en god økonomi. Den delvise kontante vederlæggelse kan både benyttes i forbindelse med succession eller ved flere af de andre former for omstruktureringer, der gennemgås i de følgende afsnit.

### 4.2.5 Fordele og ulemper ved succession i aktier (Pernille)

|  |  |
| --- | --- |
| Fordele | Ulemper |
| * Kræver kun likviditet for erhververen til at betale gaveafgift, hvis indenfor nærmeste familie[[105]](#footnote-106) * Fleksibilitet i forhold til kontant vederlæggelse af overdrager, og dermed mulighed for pensionsindbetalinger * Overdrager vælger selv om der skal betales lidt aktieavanceskat eller ingen skat overhovedet * Færre administrationsomkostninger sammenlignet med omstruktureringer af selskaber og glidende overgang af interessentskab * Hvis mulighed for at anvende formueskattekurs, lavere værdiansættelse og dermed lavere gaveafgift. | * I et selskab der er omdannet fra I/S, og dermed har flere aktionærer, er, erhverver ofte ikke nærmeste familie til alle interessenter. Hvis virksomheden modtages som gave fra en aktionær der ikke er nærmeste familie, bliver værdien heraf indkomst skattepligtig for erhververen. * Erhververen succedere skattemæssigt og har derfor mindre skattemæssigt afskrivningsgrundlag * Mindre likviditet for overdrageren til at indskyde på pension |

Figur Fordele og ulemper ved succession i aktier

## 4.3 Omstrukturering af selskab for at generationsskifte (Pernille og Jane)

En etableret selskabsstruktur er ikke nødvendigvis hensigtsmæssig i forbindelse med generationsskifte, eller efter generationsskiftet i virksomhedens fremtidige levetid. Der er flere muligheder for at ændre på selskabsstrukturen, så den passer bedst muligt for virksomheden og dens ejere.

Selskabsretligt er der fastlagt regler for hvordan omstrukturering af selskaber kan ske, og der er generelt vide rammer for at ændre på selskabsstrukturen.

En begrænsning kunne være det skatteretlige, hvor en ændring i selskabsstrukturen vil kunne med­føre skattemæssige konsekvenser i form af afståelsesbeskatning. Hvis ikke der fandtes særlige regler for skattefri spaltning og fusion samt skattefri aktieombytning og tilførsel af aktiver kunne dette være en hindring for virksomhedens ejerskifte eller den fortsatte udvikling på det forretningsmæssige plan. Det er disse skattemæssige regler, der vil blive omtalt nedenfor. Reglerne om skattefrie transaktioner som fusion og spaltning samt tilførsel af aktiver findes i FUSL, der bygger på fusionsdirektivet fra 1992 og er altså generelt EU-retlige regler, der er implementeret i den danske lovgivning. Danmark havde før 1992 regler på området for fusion af danske selskaber, der ikke afveg væsentligt fra reglerne i fusionsdirektivet. Reglerne om skattefri aktieombytning findes i ABL.

Det er generelt muligt at gennemføre omstruktureringerne uden tilladelse jf. lov nr. 343 af 18. april 2007. Da det er muligt at gennemføre en af ovennævnte omstruktureringer uden tilladelse kan Skat ligefrem nægte at tage stilling til en anmodning om tilladelse jf. nedenstående:

*SKM2007.272: SKAT har med henvisning til vedtagelsen af L 110 A oplyst, at ansøgning om tilladelse til skattefri fusion efter den daværende fusionsskattelovs § 3 og § 4 ikke længere er påkrævet, såfremt fusionen ønskes gennemført med virkning pr. 1. januar 2007 eller senere.*

### 4.3.1 Skattefri aktieombytning (Pernille)

Ved aktieombytning forstås, at aktionærerne bytter deres aktier i et selskab A med aktierne i et andet selskab B. Derved kommer B til at eje aktierne i A, og de oprindelige aktionærer i A kommer i stedet til at eje aktierne i B. Der fremkommer derved en holding konstruktion. Selskabsretligt er der tale om stiftelse af et selskab eller forhøjelse af kapitalen i et selskab ved apportindskud af aktier/anparter i det selskab, der bliver moderselskab.

Normalt vil en sådan transaktion være skattepligtig for aktionærerne, da de bliver realisationsbeskattet af de aktier, de ombytter. Samtidig får det erhvervende selskab nye anskaffelsessummer på aktierne. For det indskydende selskab er der ingen konsekvenser udover, at det kommer til at indgå i en sambeskatning. Man kan dog foretage en skattefri aktieombytning efter reglerne i ABL. Skattefri aktieombytning kan både foretages med eller uden tilladelse fra Skat, hvor førstenævnte er ABL § 36 og uden tilladelse er ABL § 36 A.

#### 4.3.1.1 Betingelse for skattefri aktieombytning (Pernille)

Betingelserne for en skattefri ombytning er, at aktionæren er skattepligtig i Danmark, dog behøver selskaberne ikke have hjemsted her. Det erhvervende selskab skal opnå en reel stemmeflertal ved ombytningen. Se nedenstående afgørelse hvor stemmeflertallet ikke var reel pga. en aktionæroverenskomst.

*SKM2001.241: To aktionærer, der tilsammen ejede majoriteten af kapital og stemmer i et selskab ville foretage en skattefri aktieombytning. Holdingselskabets majoritet blev indskrænket af en aktionæroverenskomst, der gav bestyrelsesmedlemmerne, hvoraf flertallet skulle vælges af mindretalsaktionærerne, vetoret til alle væsentlige beslutninger i selskabet. Ligningsrådet gav afslag med den begrundelse, at holdingselskabet derved ikke opnåede den reelle majoritet i driftsselskabet.*

Der er ikke umiddelbart, i regelsættet om aktieombytning uden tilladelse, en regulering af dette forhold. I bilag 1 til lovforslaget præciseres det dog, at praksis fra tidligere regelsæt også skal gælde under det nye.

Derudover skal vederlaget bestå af aktier og en evt. kontant udligningssum, og ombytningen skal gennemføres inden 6 måneder, hvor startdatoen er den første dag, hvor det erhvervende selskab åbner for sit tilbud om ombytning. Den maksimale længde er fastsat i de tilfælde, hvor der er flere aktionærer der skal acceptere for at opnå stemmeflertallet, og er ikke et udtryk for at man kan foretage aktieombytning med tilbagevirkende kraft.[[106]](#footnote-107)

#### 4.3.1.2 Skattefri aktieombytning uden tilladelse (Pernille)

Ved skattefri aktieombytning uden tilladelse er det en betingelse, at alle aktionærer i det ombyttende selskab og det erhvervende selskab bruger ABL § 36 A. Der skal på selvangivelsen i ombytningsåret oplyses om, at der er foretaget en skattefri aktieombytning uden tilladelse.

Vederlagsaktierne skal sammen med et evt. kontant vederlag svare til handelsværdien af de ombyttede aktier på ombytningsdagen. Det vil sige at det erhvervende selskab i forbindelse med aktieombytningen, skal vederlægge aktionærerne i det erhvervede selskab med værdier, der svarer til handelsværdien af de aktier, aktionærerne ombytter. Det forhindrer dog ikke, at man kan udstede vederlagsaktierne til overkurs, og det er ej heller en regulering af hvilken værdi aktierne i det ombyttede selskab skal optages til i det erhvervende selskab. Reguleringen er for, at undgå formueforskydning i mellem aktionærerne på ombytningsdagen eller at de opnår andre utilsigtede skattemæssige fordele. Hvis bytteforholdet i mellem aktierne ikke er til handelsværdi, kan ombytningen gøres skattepligtig. I de situationer hvor det er en ene aktionær der ombytter til et nystiftet holdingselskab, er vederlagsaktierne pr. definition byttet til handelsværdi.

Aktierne/anparterne i det erhvervende selskab, som aktionærerne modtager som vederlag, anses skattemæssigt for anskaffet til sammen anskaffelsessum og på samme anskaffelsestidspunkt som de ombyttede aktier. Som udgangspunkt er der dermed succession i vederlagsaktierne. Der er dog undtagelser, hvis der er tale om en selskabsaktionær, der før ombytningen både var aktionær i det erhvervede og erhvervende selskab, og som ikke har ejet alle aktierne i mere end 3 år. Her skal alle aktierne i det modtagende selskab anses for erhvervet på ombytningstidspunktet, både dem selskabsaktionæren har modtaget som vederlag og aktier, der evt. var ejet i det modtagende selskab i forvejen. Det er en værnsregel mod at spekulere i skattefri salg af aktier efter 3 år. Derudover kan aktietab til fremførsel i det modtagende selskab ikke modregnes i avance ved salg af aktierne i det ombyttede selskab, men kan ellers udnyttes som sædvanlig.

Aktierne i det ombyttede selskab, som det erhvervende selskab får, anses for anskaffet på ombytningstidspunktet men til den oprindelige anskaffelsessum, hvis den oprindelige anskaffelsessum er højere end handelsværdien, ansættes de dog til handelsværdien. Det er for at undgå, at der kan fremprovokeres et aktietab ved salg umiddelbart efter ombytningen.

Aktieombytningen kan dog ikke anses for skattefri, hvis der i en periode på 3 år fra ombytningstidspunktet modtages skattefrit udbytte, som overstiger det erhvervende selskabs andel af det ordinære resultat fra det indskudte til det modtagende. Det ordinære resultat definere som resultat før skat og ekstraordinære poster, og egenkapitalbevægelser kan heller ikke udloddes. Dermed kan en skattepligtig avance ikke nedsættes ved skattefrie udbytter. Udlodning fra det modtagende til aktionæren er derimod ikke begrænset.

Reglerne om aktieombytning uden tilladelse blev indført i 2007, og er en klar lempelse for de sager, hvor det har været svært at opfylde kravene om en forretningsmæssig begrundelse, eller hvor ansøgeren må binde sig med hensyn til den detaljerede begrundelse for hvorfor aktieombytningen er forretningsmæssig begrundet. Hvis man på omstruktureringstidspunktet eller senere ikke opfylder kravene for en skattefri aktieombytning, kan konsekvenserne være alvorlige. Aktieombytning med tilladelse er derfor relevant i sager, hvor det kan være svært at overskue om betingelserne overholdes. Dog kan en aktieombytning uden tilladelse suppleres med et bindende svar. Aktieombytning med tilladelse kan også være relevant i tilfælde, hvor de skærpede betingelser om udlodninger mv. er uhensigtsmæssige for virksomheden. Det kan f.eks. være relevant, hvor der er en stor driftsrisiko i driftsselskabet f.eks. en entreprenørvirksomhed, og det dermed er en minimering af risici ved at udlodde udbytte større end årets resultat op til moderselskabet, inden de 3 år er gået[[107]](#footnote-108).

#### 4.3.1.3 Skattefri aktieombytning med tilladelse (Pernille)

Hvis der søges om tilladelse skal ombytningen være forretningsmæssig begrundet. Hvis transaktionen har skatteomgåelse som et hovedformål, vil Skat afslå ansøgningen. Der gives dog tilladelse, selvom der ved ombytningen også opnås skattemæssige fordele. Jf. nedenstående afgørelse, hvor ansøgning blev afslået.

*SKM.2005.167.ØLR: Sagen vedrørte spørgsmålet om, hvorvidt**tilladelse til aktieombytning var afslået med rette. Ansøgningen om aktieombytning var begrundet med 1) minimering af driftsrisiko, 2) på sigt at forberede generationsskifte og 3) muligheden for stiftelse af yderligere datterselskaber i fremtiden. Ansøgningen var uden nærmere konkretisering eller dokumentation og blev ikke udbygget under sagens behandling. Afslaget blev begrundet med, at det ud fra en samlet vurdering ikke fandtes godtgjort, at aktieombytningen ønskedes foretaget ud fra forsvarlige økonomiske betragtninger. Landsretten fandt i overensstemmelse hermed ikke, at sagsøgeren havde godtgjort, at transaktionen var begrundet i de af sagsøgeren anførte forhold, og afslaget fandtes ikke at være i strid med fusionsbeskatningsdirektivet og den fortolkning heraf, der fremgår af Leur-Bloem-sagen (sag C-28/95). Sagsøgerens anbringende om, at der bestod en administrativ praksis om lempelse af dokumentationskravene blev afvist, allerede fordi de af sagsøgeren påberåbte administrative afgørelser alle vedrørte tiden efter Landsskatterettens afgørelse i den konkrete sag. Officialmaksimen fandtes endvidere ikke tilsidesat.*

Tilladelse kan gives med særlige anmeldelsesvilkår, hvor det har været fast praksis at have anmeldelsesvilkår i 3 år efter ombytningen. Skat kan tilbagekalde tilladelsen, ved en anmeldelse af efterfølgende påtænkte dispositioner, der væsentlig ændrer de vilkår tilladelsen var givet på baggrund af.

Ifølge anmeldelsesvejledningen lægges der vægt på om ændringen stemmer overens med det oprindelige angivne formål med ombytningen, samt hvad bevæggrundene for ændringen er og de skattemæssige konsekvenser heraf. Se nedenstående afgørelse hvor en tilladelse blev tilbagekaldt, da virksomhedens konkurs ikke var anmeldt, og hvor ejeren ved aktieombytning undgik at blive personligt beskattet af den negative anskaffelsessum, der var på aktierne i det konkursramte selskab.

*SKM.2005.45.LSR: Landsskatteretten tiltrådte, at en**tilladelse til skattefri anpartsombytning blev tilbagekaldt. Tilladelsen var givet med anmeldelsesforbehold. Selskabets konkurs og nyt regnskab, der afveg væsentligt fra halvårsregnskabet, måtte anses for sådanne forhold, der skulle anmeldes. Den manglende anmeldelse heraf måtte anses at medføre tilladelsens tilbagekaldelse.*

Ved skattefri aktieombytning med tilladelse anses de aktier, som ombyttes, ikke for afstået. I stedet anses de modtagende aktier for anskaffet på samme tidspunkt og til samme anskaffelsessum som de ombyttede. Hvis der modtages andet vederlag, anses dette for afståelse til tredjemand, og der skal foretages en avanceopgørelse[[108]](#footnote-109).

### 4.3.2 Skattefri tilførsel af aktiver (Pernille)

Ved tilførsel af aktiver forstås den transaktion, hvorved et selskab uden at være opløst tilfører en samlet organisatorisk enhed til et andet selskab, og som vederlag modtager aktier/anparter i det andet selskab.

#### 4.3.2.1 Skattefri tilførsel af aktiver, betingelser og konsekvenser (Pernille)

Den organisatoriske enhed der tilføres, skal udgøre en selvstændig bedrift, der kan fungere ved hjælp af egne midler. Se nedenstående afgørelse, hvor ligningsrådet ikke anse tilførslen for en gren af en virksomhed med mindre, at medarbejderne beskæftiget i virksomheden fulgte med i tilførslen.

*SKM2001.77.LR: Driften i et selskab skulle tilføres et nystiftet datterselskab, således at det indskydende selskab efter tilførslen skulle være et holdingselskab. I forbindelse med en ansøgning om**skattefri**tilførsel af**aktiver blev der søgt om tilladelse til at lade medarbejdere, der var beskæftigede i driften, forblive i det indskydende selskab efter tilførslen. Alternativt blev der søgt om tilladelse til at lade medarbejderne indgå i tilførslen. Ligningsrådet fandt, at det ville stride mod grendefinitionen at tillade, at lade medarbejderne forblive i det indskydende selskab.*

Det modtagende selskab erhverver aktiverne og passiverne med succession.

Vederlaget skal være aktier i det modtagende selskab, og kan dermed ikke udgøre et delvis kontant vederlag, herunder gælder også efterfølgende udlodninger af udbytte, som kan gøre tilførslen skattepligtig. Det indskydende selskabs anskaffelsessum af vederlagsaktierne i det modtagende selskab, svarer til den skattemæssige værdi af de indskudte aktiver og passiver, og de anses for anskaffet på tilførselstidspunktet. Anskaffelsessummen skal oplyses i forbindelse med indsendelse af det indskydende selskabs selvangivelse.

Ved den skattefrie tilførsel af aktiver undgår det indskydende selskab realisationsbeskatning af de tilførte aktiver, dog kun hvis de indgår i et dansk beskatningsgrundlag. Det er for at sikre at Danmark ikke mister beskatningsretten på et senere tidspunkt. I sammenhæng hermed kan det modtagne selskab ikke succedere i sådanne aktiver, der ikke har et dansk beskatningsgrundlag. Aktiver hvor der ikke er et dansk beskatningsgrundlag anses for at være tilført til handelsværdien på tilførselsdagen og skattemæssigt får samme virkning som ved almindeligt salg.

Ved skattefri tilførsel sker der underskudsbegrænsninger i det modtagende selskab, der ikke kan fremføre tidligere års underskud samt andre fradragsberettigede tab[[109]](#footnote-110).

#### 4.3.2.2 Skattefri tilførsel uden tilladelse (Pernille)

Hvis der gennemføres en skattefri tilførsel af aktiver uden tilladelse er der de samme begrænsninger, som ved skattefri aktieombytning uden tilladelse vedrørende udbytte samt fremførsel af aktietab.

Hvis det indskydende selskab i forvejen ejer aktier i det modtagende selskab, får de samme anskaffelsestidspunkt dvs. tilførselstidspunkt. Derved undgår man at der spekuleres i at fastsætte ombytningsforholdet således, at der overføres værdier på de gamle aktier i det modtagne selskab, der kan sælges skattefrit tidligere. I tilførsel med tilladelse undgår man denne problemstilling ved fastsættelse af ejertidsvilkår i 3 år. Meddelelse om tilførslen skal ske ved indgivelse af selvangivelse for det modtagende selskab[[110]](#footnote-111).

Selvom man vælger en skattefri tilførsel uden tilladelse efter de nye regler fra 2007, er det stadigt fornuftigt at få bindende svar på grenkravet, da grenafgrænsningen tidligere har medfødt en del tvivl.

#### 4.3.2.3 Skattefri tilførsel med tilladelse (Pernille)

Hvis man vælger skattefri tilførsel med tilladelse anses vederlagsaktierne også for at være anskaffet på vedtagelsestidspunktet. Der er dog en forskel, hvis det indskydende selskab i forvejen ejer aktier i det modtagende. Her beholder man det oprindelige anskaffelsestidspunkt, der fastsættes dog typisk ejertidsvilkår i 3 år ved tilladelsen, så man i praksis får samme resultat. Hvis man har et selskab, der er hjemmehørende i udlandet, men har fast driftssted i Danmark, skal der søges om tilladelse.[[111]](#footnote-112)

### 4.3.3 Fusion og spaltning (Jane)

Reglerne om fusion og spaltning minder i høj grad om hinanden, blot med modsat fortegn. Hovedreglerne findes i kapitel 1 i FUSL, hvortil der ligeledes henvises når der skal gennemføres en spaltning af et selskab, ellers findes reglerne om spaltning af selskaber i FUSL kapitel 4.

#### 4.3.3.1 Fusionsbegrebet (Jane)

Der foreligger en fusion i skattemæssig forstand når et selskab (det tilførende selskab) overdrager sin formue som helhed til et andet selskab eller sammenlægges med et andet selskab. Det modtagende selskab kan enten eksistere forud for fusionen eller opstå i forbindelse med fusionen[[112]](#footnote-113).

En fusion kan gennemføres ved at et selskab ophører uden likvidation ved at overdrage samtlige aktiver og passiver som helhed til et andet selskab – dette kaldes for en uegentlig fusion.

En fusion kan også gennemføres ved at to selskaber sammensmeltes til et nyt selskab, hvorved de to oprindelige selskaber ophører – dette kaldes for en egentlig fusion.

Det ophørende selskab er defineret som værende det selskab, der indskydes ved fusionen, mens det fortsættende selskab er defineret som det selskab, der er det modtagende selskab.

Fusionen kan gennemføres enten skattepligtigt eller som en skattefri fusion.

#### 4.3.3.2 Skattepligtig fusion (Jane)

Ved en skattepligtig fusion overdrages en del af eller alle af et selskabs aktiver og passiver til et andet selskab og denne transaktion medfører almindelig realisationsbeskatning i det overdragende selskab. Realisationsbeskatningen opgøres efter de almindelige regler gældende for de enkelte aktiver og passiver, der overdrages. Det ophørende selskab likvidationsbeskattes efter SEL § 5. Såfremt der måtte være fremførbare underskud i det indskydende selskab kan disse ikke overføres til det modtagende selskab. En skattepligtig fusion anses som udgangspunkt at have skattemæssig virkning fra det tidspunkt, hvor fusionen er endeligt vedtaget i alle de deltagende selskaber[[113]](#footnote-114), hvilket er i overensstemmelse med det grundlæggende princip i skatteretten om, at de skatteretlige konsekvenser ved overdragelse af et aktiv indtræder på tidspunktet for indgåelse af en bindende aftale.

Da det er muligt selskabsretligt at gennemføre en fusion med tilbagevirkende kraft, er det bestemt i SEL § 8A, stk. 2 at dette også accepteres skatteretligt. Det er muligt i de tilfælde hvor åbningsbalancen for det modtagende selskab er sammenfaldende med det modtagende selskabs regnskabsår[[114]](#footnote-115). Vedtages en skattepligtig fusion med tilbagevirkende kraft og er det besluttet at fusionen ligeledes skal have skattemæssig virkning med tilbagevirkende kraft, skal der indsendes relevante selskabsretlige dokumenter og dokumentation for vedtagelse af fusionen i de deltagende selskaber til den lokale told- og skatteforvaltning inden en måned efter.

Det modtagende selskab anses for at have erhvervet aktiverne og passiverne på vedtagelsesdatoen og anskaffelsessummen udgør det faktiske ydede vederlag. Der sker ikke succession i hverken anskaffelsestidspunkt, kostpris og hensigt. Der er tale om ”nye” anskaffelsessummer for det modtagende selskab. Selvom der er fusioneret med tilbagevirkende kraft anses anskaffelsestidspunktet for aktiverne og passiverne at være vedtagelsestidspunktet, hvilket har betydning for f.eks. afståelse af en post aktier, der erhverves fra det indskydende selskab, hvis disse skal sælges skattefrit kan dette først ske 3 år efter vedtagelsestidspunktet.

Er der sket fusion med tilbagevirkende kraft medregner det modtagende selskab de indtægter og udgifter fra det indskydende selskab fra skæringstidspunktet.

For aktionærerne i det indskydende selskab skal der ske opgørelse af fortjeneste eller tab som følge af afståelse af aktierne/anparterne efter reglerne i ABL eller LL. Vederlaget til aktionærerne i det indskydende selskab kan såvel være kontanter som aktier/anparter i det modtagende selskab. Afståelsestidspunktet for aktierne anses for at være vedtagelsestidspunktet for fusionen. Modtages der aktier i det modtagende selskab som vederlag, anses disse for at være anskaffet på tidspunktet for vedtagelsen og disse aktiers værdi er lig afståelsessummen for aktierne i det indskydende selskab.

#### 4.3.3.3 Skattefri fusion (Jane)

Skattefri fusion er reguleret i FUSL kapitel 1 og kravene til at kunne gennemføre en skattefri fusion gennemgås i det efterfølgende. Der gennemgås alene forhold gældende for fusion af aktie- eller anpartsselskaber.

En skattefri fusion kan gennemføres med eller uden tilladelse[[115]](#footnote-116). Der er ikke et generelt krav om anmodning om tilladelse til at gennemføre en fusion når blot vilkårene i loven er opfyldt.

Vederlaget til selskabsdeltagerne i det indskydende selskab skal være mindst én aktie/anpart til mindst én aktionær/anpartshaver i det modtagende selskab og derudover eventuelt en kontant udligningssum jf. FUSL § 2, stk. 1. Eneste undtagelse hertil er i det tilfælde, hvor aktierne i det indskydende selskab ejes af det modtagende selskab. Hvis der er tale om en lodret fusion, hvor et moderselskab fusionerer med datterselskabet med moderselskabet som det fortsættende selskab, annulleres aktierne i det indskydende selskab (datterselskabet).

Fusionsdatoen skal være sammenfaldende med skæringsdatoen for det modtagende selskabs regn­skabsår jf. FUSL § 5. Der skal udarbejdes en åbningsbalance for det modtagende selskab som en del af de selskabsretlige dokumenter i fusionen.

Af øvrige selskabsretlige formskrifter ved fusionen der fremgår af ASL kapitel 15 og skal der udarbejdes:

* Fusionsplan
* Eventuel mellembalance for tiden fra selskabernes seneste regnskabsmæssige status til åbningsbalancens tidspunkt
* Redegørelse fra bestyrelserne
* Udtalelse fra vurderingsmænd/revisor om fusionsplanen

Den fælles regnskabsopstilling må ikke være mere end 6 måneder gammel[[116]](#footnote-117) når fusionsplanen underskrives, mens den endelige vedtagelse af fusionen godt kan ske efter de 6 måneder, den vedtagne fusionsplan skal dog være i overensstemmelse med den offentliggjorte fusionsplan, der er indsendt til Erhvervs og Selskabsstyrelsen efter underskrivelsen (indsendes inden en måned efter underskrivelsen[[117]](#footnote-118)). Inden en måned efter vedtagelsen skulle der tidligere indsendes de selskabsretlige dokumenter til Skat, hvilket var en betingelse for at kunne gennemføre fusionen skattefrit[[118]](#footnote-119) i henhold til FUSL – dette krav er nu ophævet ved lov nr. 527 af 17.06.2008. Skattemyndigheder kan i stedet anmode om yderligere oplysninger i tilfælde af fusion og disse skal herefter indsendes.

For det indskydende selskab skal det foretages en almindelig ansættelse af indkomsten for perioden fra seneste regnskabsår og til fusionsdatoen[[119]](#footnote-120). Det er det modtagende selskabs pligt at indgive selvangivelsen for det indskydende selskab[[120]](#footnote-121) ligesom dette selskab hæfter for eventuelle skattekrav m.v. Dette er i overensstemmelse med den universalsuccession, der selskabsretligt indtræder ved fusionen.

Det modtagende selskab succederer i det indskydende selskabs anskaffelsessummer, tidspunkter og hensigt[[121]](#footnote-122). Skattemæssige afskrivninger foretaget af det indskydende selskab anses dermed for foretaget af det modtagende selskab. Der sker således ikke beskatning i det indskydende selskab af den ved fusionen konstaterede avancer eller tab. Beskatningen udskydes indtil det modtagende selskab realiserer de overtagne aktiver og passiver. På trods af at der sker succession kan der godt ske en vis form for afsmitning jf. FUSL § 8, stk. 2 – f.eks. hvis det modtagende selskab driver næring med aktiver af samme type aktiver, der i det indskydende selskab var erhvervet i anlægshensigt.

Underskud opstået før fusionsdatoen kan som udgangspunkt ikke fremføres efter fusionsdatoen til modregning i det modtagende selskabs indkomstopgørelse, hverken i det indskydende eller det modtagende selskab jf. FUSL § 8, stk. 6. Underskudsbegrænsningen gælder dog ikke i det tilfælde hvor et moderselskab fusionerer med et sambeskattet datterselskab, da er det muligt at fremføre underskud der er opstået mens selskaberne har været sambeskattet. Derudover er det heller ikke muligt at fremføre kildeartsbegrænsede underskud f.eks. efter ABL, KGL og EBL.

Hvis aktionærerne i det indskydende selskab vederlægges med aktier i det modtagende selskab sker der succession, sådan at de modtagende aktier anses for at være anskaffet på samme tidspunkt, samme hensigt og for samme anskaffelsessum som de aktier de træder i stedet for. Hvis der derimod sker vederlæggelse med andet end aktier i det modtagende selskab skal der ske beskatning af dette i henhold til reglerne i ABL[[122]](#footnote-123). Afståelsen anses for at være sket til kursen på fusionsdatoen.

#### 4.3.3.4 Skattefri spaltning (Jane)

Det er muligt at gennemføre en skattefri spaltning af et selskab ved at anvende reglerne i FUSL kapitel 4 samt enkelte bestemmelser i kapitel 1 om spaltningsdato, indsendelse af dokumenter[[123]](#footnote-124) og de modtagende selskabers succession. Reglerne for spaltning af selskaber minder i høj grad om reglerne for gennemførsel af fusion.

Der kan foretages en spaltning af et selskab ved at selskabets samtlige aktiver og passiver overdrages til flere selskaber (nystiftede eller bestående) mod vederlag til det indskydende selskabs aktionærer. Det indskydende selskab ophører dermed uden likvidation. Dette kaldes for en fuldstændig spaltning eller ophørsspaltning. For at kunne gennemføre denne form for spaltning skattefrit og uden tilladelse er det et krav at der er samme forhold mellem aktiver og gæld[[124]](#footnote-125), som det indskydende selskab havde inden spaltningen, i de modtagende selskaber.

Det er også muligt at foretage en spaltning, hvor et selskab overdrager en del af sine aktiver og forpligtelser (skal være en samlet enhed – også kaldet for en gren af en virksomhed) til et eller flere nystiftede eller bestående selskaber mod vederlag til det indskydende selskabs aktionærer. Det indskydende selskab består fortsat. Denne metode kaldes for delvis spaltning eller grenspaltning.

Vederlaget til aktionærerne i det indskydende selskab skal mindst bestå af én aktie i det modtagende selskab/mindst én aktie i hvert af de modtagende selskaber til mindst én aktionær. Derudover kan der som ved fusion ske vederlæggelse med kontant udligningssum. Ved en skattefri spaltning er det således muligt at to eller flere aktionærer kan opdele et eksisterende selskab mellem sig, vederlæggelsen dog skal ske i samme forhold som hidtil. Dette giver mulighed for at enkelte selskabsdeltagere kan vederlægges med kontanter og derefter ikke længere er selskabsdeltager i det eller de modtagende selskaber.

Der gælder de samme krav til udarbejdelse af selskabsretlige dokumenter som ved en fusion, der skal indsendes til Erhvervs- og Selskabsstyrelsen til offentliggørelse inden 4 uger efter underskrift. Der gælder ligeledes her det samme forhold som ved skattefri fusion at det ikke længere er et lovkrav at de relevante selskabsretlige dokumenter indsendes til Skat.

Der er som ved skattefri fusion tilsvarende begrænsninger i adgang til fremførsel af underskud opstået før spaltning. Den væsentligste undtagelse hertil er, hvis der er sket en grenspaltning, da vil det indskydende selskab fortsat kunne fremføre underskud til modregning i egne fremtidige overskud – der overføres altså ikke fremførbare underskud ved grenspaltningen til det modtagende selskab.

Såfremt den skattefri spaltning er gennemført uden tilladelse[[125]](#footnote-126) giver dette nogle begrænsninger i forhold til anskaffelsestidspunkt for aktierne, der anses for anskaffet på tidspunktet for vedtagelsen af spaltningen, hvis selskabsdeltageren er et selskab. Dette betyder at selskabsdeltageren skal eje aktierne i mindst 3 år efter vedtagelsen før disse kan sælges skattefrit[[126]](#footnote-127).

En skattefri spaltning uden tilladelse giver endvidere begrænsninger i adgang til udlodning af skattefrit udbytte til selskabsdeltagere, der kan ikke udloddes mere end selskabsdeltagerens andel af det ordinære resultat[[127]](#footnote-128).

Når der ansøges om tilladelse til skattefri spaltning af et selskab vil myndighedernes betingelser for tilladelse primært være om der ikke er tale om skatteunddragelse eller skatteomgåelse, hvilket der findes flere afgørelser på.

#### 4.3.3.5 Skattepligtig spaltning (Jane)

Ved en skattepligtig spaltning vil konsekvenserne for det indskydende selskab være realisationsbeskatning for afståelsen af aktiverne og passiverne. Det modtagende selskab vil have nye anskaffelsessummer for de erhvervede aktiver og passiver.

Der er ingen grenkrav og ingen bindinger til gennemførelsen. Der er dog ikke mulighed for at gennemføre med tilbagevirkende kraft. Det er dermed vedtagelsestidspunktet, der er afståelsestidspunktet.

For aktionærerne vil der ligeledes ske en afståelsesbeskatning i henhold til ABL.

En skattepligtig spaltning kunne være mulighed i det tilfælde, hvor et moderselskab ønsker at spalte et datterselskab, hvor grenkravet ikke er opfyldt. Da ejerforholdene gør at der kan modtages skattefrit udbytte og ejertiden er over 3 år, kan denne spaltning gennemføres skattepligtigt uden at der bliver tale om egentlig skattebetaling.

## 4.4 Eksempler på omstruktureringsmodeller (Pernille og Jane)

Der er mange kombinationer når man bruger omstruktureringsmulighederne for selskaber til at generationsskifte med. Nedenstående er valgt ud fra, hvad der ville være hensigtsmæssig i casen A&B I/S.


I casevirksomheden A&B I/S, der som omtalt tidligere ejes og drives af de to brødre A og B, og A’s datter C er muligt emne til at overtage virksomheden som led i et generationsskifte. Virksomheden A&B I/S er nu omdannet til A&B A/S ved hjælp af reglerne i VOL jf. afsnit ”4.1.2 Skattefri virksomhedsomdannelse”. Vi vil her nedenfor gennemgå nogle forskellige metoder til at kunne foretage et generationsskifte i selskabsregi.

### 4.4.1 Aktieombytning og lån i holding (Pernille)

I denne model foretages der først en aktieombytning, hvor A&B A/S ombytter aktierne i deres driftsselskab med aktierne i et nystiftet holdingselskab.

Datteren stifter også et holdingselskab (C Holding ApS), hvor hun indskyder de 125 tkr. Der foretages efterfølgende en kapitalforhøjelse i A&B A/S, som C Holding ApS tegner finansieret ved et lån. Hvis virksomhedsomdannelsen er foretaget uden ejendommen er det en mindre finansiering, der skal til fra datteren. C holding ApS tegner hele kapitalforhøjelsen og kommer derved til at eje 51 % og A&B holding ApS 49 %. I de efterfølgende 3 år driver de virksomheden sammen, hvor de løbende overlader mere ansvar til A’s datter. Der udloddes skattefrit udbytte i de 3 år, som C Holding ApS bruger til at nedbringe gælden, derudover videreudloddes 96.400 kr. (2008) ud til datteren privat, hvilket er 28 % grænsen i aktieindkomst beskatning for ægtepar. Det udloddede udbytte bruger datteren til at afdrage sit private lån på 125 tkr. Da C Holding ApS ejer 51 % er det muligt at udnytte underskuddet i C holding i et sambeskatningsforhold.

Efter 3 år tilbagekøber A&B A/S egne aktier i A&B Holding ApS, som kan sælge dem skattefrit. Der foretages efterfølgende en kapitalnedsættelse i A&B A/S.



Figur Forløb ved omstruktureringsmodellen med kapitaludvidelse og efterfølgende tilbagekøb af aktier

Det er mest hensigtsmæssig at foretage aktieombytningen uden tilladelse, da Skat sandsynligvis ikke vil acceptere en kapitalforhøjelse umiddelbart efter en ombytning, hvor majoritetskravet ikke længere er opfyldt. Se nedenstående afgørelse, hvor Skat netop ikke ville anerkende en kapitalforhøjelse umiddelbart efter en aktieombytning.

*SKM2003.129 TSS: I en ansøgning om tilladelse til anpartsombytning blev det oprindeligt oplyst, at anpartskapitalen i driftsselskabet umiddelbart efter anpartsombytningen skulle forhøjes med 100 % i forbindelse med indtræden af en 3-mand i selskabet. Det ved anpartsombytningen stiftede holdingselskab ville derved miste sin majoritet i driftsselskabet. Efter at rådgiver frafaldt planerne om at lade en tredjemand indtræde i driftsselskabet, således at majoriteten kunne bevares, afgav Told- og Skattestyrelsen sin tilladelse til skattefri anpartsombytning.*

Der er ikke noget i vejen for at lave en kapitalforhøjelse umiddelbart efter en skattefri ombytning uden tilladelse, se nedenstående afgørelse.

*SKM 2008.182.SR: Skatterådet bekræfter, at en anpartsombytning som umiddelbart efterfølges af en kapitalforhøjelse, hvor tredjemand indskyder kapital i det erhvervede selskab, med den konsekvens, at majoriteten opgives, og de to anpartshavere hver står som ejer af 50 %, ikke er i strid med reglerne i ABL § 36 A.*

Den efterfølgende kapitalforhøjelse som C Holding skal tegne forudsætter, at det er muligt at optage lånet i et pengeinstitut. Hvis man forudsætter, at resultat fremover vil ligge på niveau med tidligere år på ca. 1.5 mio. kan man lave nedenstående beregning.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Est. res. efter skat** | **A&B Holding ApS 49 %** | **C Holding ApS 51 %** | **Ydelse** | **Udbytte datter pv.** | **Afdrag pv. gæld** | **Overskud** |
|  |  |  |  |  |  |  |  |
| **2008** | 1.125.000 | 551.250 | 573.750 | 471.707 | 93.400 | 67.248 | 8.643 |
| **2009** | 1.125.000 | 551.250 | 573.750 | 471.707 | 93.400 | 67.248 | 8.643 |
| **2010** | 1.125.000 | 551.250 | 573.750 | 471.707 | 93.400 |  | 8.643 |
| **2011** | 1.125.000 | 551.250 | 573.750 | 471.707 | 93.400 |  | 8.643 |
|  |  |  |  |  |  |  |  |
|  |  | 2.205.000 | 2.295.000 | 1.886.828 | 373.600 | 134.496 |  |

Figur Likviditetsoversigt ved optagelse af lån og efterfølgende afvikling heraf

De 125 tkr. har en amortiseret kostpris ved 9 % på 138 tkr., hvis de tilbagebetales på 2 år med 4 ydelser pr. år. Der skal dermed ca. 2 års udbytte til 28 % beskatning, for at tilbagebetale de 125 tkr. indskudt privat.

Hvis det antages at datteren kan overtage de 51 % til værdien på omdannelsesdagen på 1.509.500 (4.009.750 uden ejendom, prioritetsgæld og udskudt skat heraf), skal hun tegne for 1.539.690. Det giver en samlet egenkapital på 3.049.190. Hun skal derfor i C Holding ApS optage et lån på 1.540.000 - 125.000 = 1.415.000, hvor der løber 113.200 i renter på det første år, hvor der ikke betales ydelser, da der endnu ikke er udloddet udbytte. Til en amortiseret kostpris på 9 % med kun en ydelse årligt, der forfalder umiddelbart efter udbytteudbetalingerne, skal der i alt betales ydelser på 1.846 tkr. Datterens holding kan afdrage gælden på 4 år med ca. 472 tkr. i årligt afdrag. Det giver hende alle år et likviditetsoverskud i holding på ca. 9 tkr. om året til administrationsomkostninger.

Et alternativ til at datteren skal låne pengene i et pengeinstitut er et gældsbrev udstedt til farens holding. Fordelen er her at hun undgår at skal stille sikkerhed for lånet, hvor sikkerheden ofte også indebære en personlig kaution eller anden sikkerhedsstillelse med private aktiver f.eks. boligen.

Efterfølgende køber driftsselskabet egne aktier tilbage af A&B Holding ApS, som kan sælge skattefrit og foretager en kapitalnedsættelse. Derved bliver C Holding eneejer efter 3 år.

A&B Holding ApS kan spaltes uden tilladelse, hvis A og B af ønsker hvert sit selskab. Det kan skyldes forskellige ønsker til udbytte eller planer om nye aktiviteter.

**Fordele og ulemper ved aktieombytning og lån i holding**

|  |  |
| --- | --- |
| Fordele | Ulemper |
| * Datteren for ingen eller en begrænset hæftelse personligt for gælden til tegning af kapitalforhøjelse * Renteudgifter i datterens holding kan udnyttes i sambeskatning * Nytegning af selskabskapital giver likviditet i selskabet * Glidende overgang, da datter først bliver medejer | * Udbyttebegrænsningen nedsætter muligheden for at afdrage på gælden i datterens holding * Likviditetsbelastende for driftsselskabet, der skal finansiere købet * 3 års begrænsning på aktiesalg for overdrageren * Større honoraromkostninger pga. omstruktureringer * Usikkerhed om virksomhedens fremtidige indtjening, og dermed udlodning af udbytte til holding til betaling af gæld. |

Figur Fordele og ulemper ved aktieombytning og overdragelse af aktier ved låneoptagelse i holdingselskab

### 4.4.2 Aktieombytning, spaltning og succession (Pernille)

I denne model skal der også foretages en aktieombytning. Efterfølgende spaltes holdingselskabet, hvor der i B’s selskab indskydes likvider og i A indskydes aktierne i A&B A/S. Hvis B gerne vil fortsætte og kun A vil generationsskifte, kan aktierne i A&B A/S og deles ligeligt i mellem dem. Datteren kan efterfølgende løbende succedere i aktierne i A Holding A/S eller købe aktierne af A Holding A/S.



Figur Forløb af aktieombytning og efterfølgende spaltning

Aktieombytning og efterfølgende spaltning kan foretages uden tilladelse. Se nedenstående afgørelse.

*SKM.2008.884.SR: Aktionærerne i selskabet A i Schweiz kunne ombytte deres aktier med aktier i et nystiftet dansk selskab B uden tilladelse. Det "ordinære resultat" i aktieavancebeskatningslovens § 36 A, stk. 7, skal forstås som det ordinære regnskabsmæssige resultat opgjort efter reglerne i  schweizisk ret. Selskabet B kan ophørsspaltes uden tilladelse. De fysiske aktionærer anses for at have modtaget vederlagsaktierne i de respektive holdingselskaber med succession og ejertidsnedslag. Spaltningsdatoen for de modtagende selskaber og det indskydende selskab fastsættes.*

Da der ikke umiddelbart er nogen fordel i at ombytte med tilladelse, udover udbyttebegrænsninger og da det er administrativt tungere, foretages ombytningen uden tilladelse. Selvom man foretager en ombytning med tilladelse, og dermed undgår de objektive regler om udbyttebegrænsninger, er der alligevel en stor risiko for at Skat vil anse store udlodninger efterfølgende som kontantvederlag.

Den efterfølgende spaltning skal foretages som en ophørsspaltning, da det ikke er muligt at opfylde grenkravet i et selskab, der udelukkende består likvider og aktier. Se nedenstående afgørelse, hvor Ligningsrådet ikke anså aktier og likvider for en gren af en virksomhed.

*Tfs 2000.712: Ligningsrådet meddelte afslag på en ansøgning om skattefri spaltning af et selskab, da de udspaltede aktiver og passiver (aktier i et børsnoteret datterselskab samt likvide midler) ikke udgjorde en gren af en virksomhed.*

Igen er det administrativt tungt at foretage en spaltning med tilladelse, og den eneste ulempe ved spaltning uden tilladelse er udbyttebegrænsninger i 3 år.

For at opfylde kravet om det samme forhold mellem aktiver og gæld, kan der evt. optages et lån for at udligne. Hvis B ikke vil fortsætte skal A’s holding have alle aktierne og B’s holding skal have likvider. Det kan gøres på nedenstående måde.

|  |  |  |  |  |  |  |
| --- | --- | --- | --- | --- | --- | --- |
|  | **A&B Holding** | **Optagelse lån** | **A&B Holding** |  | **A Holding** | **B holding** |
|  |  |  |  |  |  |  |
| Kapitalandele i A&B A/S | 4.009.750 |  | 4.009.750 |  | 4.009.750 | 0 |
| Likvider |  | 4.009.750 | 4.009.750 |  | 0 | 4.009.750 |
|  |  |  |  |  |  |  |
| **Aktiver i alt** | **4.009.750** |  | **8.019.500** |  | **4.009.750** | **4.009.750** |
|  |  |  |  |  |  |  |
|  |  |  |  |  |  |  |
| **Egenkapital** | **4.009.750** |  | **4.009.750** |  | **2.004.875** | **2.004.875** |
|  |  |  |  |  |  |  |
| Lån |  | 4.009.750 | 4.009.750 |  | 2.004.875 | 2.004.875 |
|  |  |  |  |  |  |  |
| **Passiver i alt** | **4.009.750** |  | **8.019.500** |  | **4.009.750** | **4.009.750** |
|  |  |  |  |  |  |  |
| ***Forhold aktier og gæld*** |  |  | ***2,0*** |  | ***2,0*** | ***2,0*** |

Figur Optagelse af lån for at opfylde kravet om forholdet mellem aktiver og gæld ved spaltning af holdingselskabet

Derved kan datteren løbende overtage efter sin far evt. ved succession i holdingselskabet. Hvis B vil fortsætte skal holdingselskaberne blot dele kapitalandele i mellem dem, så C kan nøjes med at overtage halvdelen fra sin far.

Ved den skattefrie spaltning skal vederlagsaktierne svare til handelsværdi. Da der er mere en aktionær, og der dermed er en risiko for formueforskydning, kan det være hensigtsmæssig, at få et bindende svar på handelsværdien af aktierne. Der er succession for personlige aktionærer som A og B, så vederlagsaktierne får både samme anskaffelsessum og anskaffelsestidspunkt som aktierne i det indskydende selskab. Da der også var succession i vederlagsaktierne i aktieombytningen, har A og B derfor det samme anskaffelsestidspunkt og den samme anskaffelsessum, som de havde i A&B A/S. Hvis datter skal overtage holdingselskabet er det mest hensigtsmæssig ved succession, da A ellers får en forholdsvis stor skat pga. af den negative anskaffelsessum. Der skal gå 3 år fra aktieombytningen til at A kan sælge resten af sine aktier i datterselskabet til sin datter skattefrit. På det tidspunkt er egenkapitalen slanket pga. af løbende udlodninger, og det er derfor forholdsvis billigt for datteren.

**Fordele og ulemper ved aktieombytning, spaltning og succession**


|  |  |
| --- | --- |
| Fordele | Ulemper |
| * Da aktionærer får hver deres holding kan de selv bestemme udbytte mv. * Ikke likviditets krævende for datter, der ikke skal købe sig ind * Overdrager skal ikke betale realisationsbeskatning hverken ved at datteren succederer i holding eller ved salg af aktier i datterselskab. * Aktionærer bestemmer selv fordeling af aktiver og passiver ved spaltning. * Datteren kan købe sig ind billigere ind, da der ved spaltning optages lån for at få samme forhold i mellem aktiver og gæld. | * Skal opfylde kravet om samme forhold mellem aktiver og passiver * Administrativt tungt * Skal gå 3 år inden faren kan sælge |

Figur Fordele og ulemper ved aktieombytning, spaltning og succession

### 4.4.3 Aktieombytning og udbyttedifferentiering. (Jane)

I denne metode er det tanken at datteren C får mulighed for at købe sig ”billigt” ind i selskabet og via differentiering af aktierne udloddes der forlods til A og B indtil at værdierne er ligeligt fordelt mellem de tre personer.

Første step vil være at fortage en skattefri aktieombytning, hvilket er muligt at foretage uden tilladelse jf. afsnit ”4.3.1.2 Skattefri aktieombytning uden tilladelse” når betingelserne herfor er opfyldte. Herefter udvides kapitalen ved at C nytegner kapital i selskabet, hvilket uddybes nærmere i dette afsnit.



Figur Omstrukturering ved aktieombytning og udbyttedifferentiering

Efter etablering af holdingkonstruktionen foretages der en vedtægtsændring i selskabet A&B A/S, hvorefter selskabskapitalen opdeles i aktieklasser, således at A&B Holding A/S ejer den nominelle aktiekapital i A&B A/S som værende A-aktier, der har forlods ret til udbytte. Samtidig åbnes der for muligheden for at der kan nytegnes aktiekapital i A&B A/S til en lavere kurs – f.eks. helt ned til pari – disse aktier har klasse B status.

Det er dog normal praksis, at hvis der foretages vedtægtsændringer i et selskab, hvorefter aktierne i selskabet vurderes at have skiftet identitet, da anses dette med afståelse af aktierne, der skal beskattes efter ABL[[128]](#footnote-129). Ligeledes anses en ændring i vedtægterne, hvorefter der vil ske forskellig udbytteudlodning til forskellige aktieklasser, for at være en så væsentlig ændring at dette sidestilles med aktieafståelse. Men i det tilfælde hvor der ikke vil ske en formueforskydning mellem de tilbageværende aktionærer og den indtrædende aktionær vil dette ikke blive anset for at være aktieafståelse[[129]](#footnote-130). På tidspunktet, hvor den forlods udbyttefordel var udbetalt, ændres vedtægterne igen således, at opdeling i aktieklasser ophæves, og da dette sker på tidspunktet hvor alle aktionærerne har de samme rettigheder, anses der ikke for at være sket formueforskydning mellem dem. Der er dermed heller ikke tale om aktieafståelse ved denne ændring.

Der findes indtil flere afgørelser på området, den der støttes ret på til brug for generationsskiftet i A&B A/S er:

*SKM 2004.416.L: Eneanpartshaverens holdingselskab påtænkte at lade eneanpartshaverens to børns holdingselskaber nytegne anparter i eneanpartshaverens holdingselskabs helejede datterselskab. Tegningskursen på anpartsposterne oversteg imidlertid børnenes holdingselskabers betalingsevne. I forbindelse med nytegningen skulle vedtægterne derfor ændres, således at børnenes holdingselskaber kunne tegne anparter, der tålte de andre anparters forlods ret til udbytte. Den forlods udbytteret ville reducere værdien af børnenes holdingselskabers anpartsposter, således at værdien af anpartsposterne svarede til holdingselskabernes betalingsevne.*

*Ligningsrådet fandt, at den forlods udbytteret skulle fastsættes i forhold til det beløb, som de indtrædende anpartshavere fik del i ved nytegningen. De indtrædende anpartshavere skulle således give afkald på den del af deres udbytte, der svarede til deres uberettigede andel af selskabets værdi, dvs. deres ejerandel af (selskabets værdi + tegningsbeløbet) fratrukket tegningsbeløbet. Resultatet blev fordelt på ejerandelen for at finde det beløb, som den hidtidige anpartshavers holdingselskab skulle have i forlods udbytte. Det forlods udbytte skulle tillægges en passende forrentning.*

Datteren C har nu muligheden for at købe sig ind i selskabet, men vil få begrænset udbytteret på grund aktieklasseopdelingen. A&B Holding A/S tillægges forlods udbytteret typisk svarende til selskabets indre værdi med tillæg af goodwill, reduceret for den nominelle aktiekapital og korrigeret for den tidsmæssige forskydning, der er før vederlaget modtages[[130]](#footnote-131). Det antages at C ønsker at købe sig ind i selskabet, således at hun får en nominel ejerandel svarende til en tredjedel. Herved opnås fordelen ved at de oprindelige ejere fortsat er i virksomheden, og C kan indtræde gradvist ind i driften af selskabet. Fordelene herved er omtalt tidligere i afsnit ”3.1.6.1 Overdragelse ved køb af ideel andel, skattemæssige konsekvenser herved”, hvortil der henvises.

Med udgangspunkt i de tidligere foretagne beregninger og under hensyntagen til ovenstående afgørelse, beregnes størrelsen af det forlods udbytte som A&B Holding A/S har ret til, når C nytegner B-aktier, således at C vil komme til at eje nominelt en tredjedel af aktiekapitalen.

|  |  |  |
| --- | --- | --- |
|  | Selskabets | Selskabets |
|  | balance ved | balance efter |
| (beløb i t.DKK) | stiftelse | nytegning |
| Aktiekapital (klasse A) | 500 | 500 |
| Aktiekapital (klasse B) | 0 | 250 |
| Overkurs/reserver | 3.510 | 3.510 |
| Egenkapital i alt | 4.010 | 4260 |
| Forlods udbytteret til klasse A: | |  |
| Selskabets værdi |  | 4.010 |
| Goodwill, anslået |  | 600 |
| Tegningsbeløb |  | 250 |
| Beregningsgrundlag |  | 4.860 |
| Klasse B skal give afkald på udbytteret beregnet som: | | |
| 1/3 af | 4.860 | 1.620 |
| Tegningsbeløb |  | -250 |
| Udbytteafkald i alt (1/3) | | 1.370 |
| Klasse A, forlodsudbytteret beregnet | | 4.110 |

Figur Beregning af forlodsudbytteret for klasse A aktier

Som det fremgår af ovenstående vil A&B Holding A/S have en forlods udbytteret til t.DKK 4.110, der forrentes med en fikseret rente svarende til diskontoen + 4 %, hvilket ultimo 2008 vil give en rente på 7,5 % (3,5 + 4) idet der tages udgangspunkt i meget lille eller ingen risiko. Det kan dog forekomme lidt underligt at der i beregningen af den forlods udbytteret tages udgangspunkt i den samlede egenkapital i selskabet – altså såvel selskabskapitalen som reserver i selskabet. Det er ikke desto mindre den metode der anvendes i den før omtalte afgørelse. Det virker umiddelbart forkert, da selskabet under uændrede ejerforhold kun ville have mulighed for at udlodde de frie reserver og aldrig selskabskapitalen.

Såfremt der er sket skattefri aktieombytning[[131]](#footnote-132) uden tilladelse forinden der ændres i vedtægterne, skal opmærksomheden henledes på begrænsningen i udbytter, da der ikke må udloddes mere end det ordinære resultat i en periode på tre år efter aktieombytningen. Da skal aktieombytningen enten være foretaget tre år før, der ændres i vedtægterne eller alternativt der anmodes om tilladelse til at gennemføre aktieombytningen. Hvis det ikke er muligt at opnå tilladelse, vil det som anført være nødvendigt at aktieombytningen er foretaget minimum tre før vedtægtsændringen.

Der vil herefter opstå problemstilling om, hvorvidt den forlodsudbytteret skal være tidsbegrænset således, at hvis udbyttefordele ikke er udnyttet inden et vist tidsrum, bortfalder fordelen eller alternativt begrænset til udlodningen rent faktisk er vedtaget. Jf. TfS 2003.943 antages det at det afgørende for valg af metode må bero på om udbyttefordelen svarer til optjent goodwill eller om den også dækker andre værdier i selskabet. Hvis der alene er tale om udbyttefordel svarende til optjent goodwill vil dette tale for at tidsbegrænse, da goodwill antages at have en vis levetid. Mens alternativet, hvor udbyttefordelen også består af andre værdier i selskabet, vil tale for at maksimere til absolutte tal.

I eksemplet A&B A/S er der tale om en kombination af goodwill og andre værdier i selskabet, hvilket altså vil tale for at maksimere til absolutte tal jf. ovenstående afsnit. Som en del af planlægningen i generationsskiftet kunne selskabet have foretaget udlodning til A&B Holding A/S forinden nytegningen af aktier[[132]](#footnote-133), hvorved det kan tale for at man kan have tidsbegrænset udbyttefordelen. Derved vil det også have været muligt at tilgodese den næste generation, da goodwillen er en beregnet størrelse, der ikke fremgår af regnskabet som følge af, at der er tale om internt oparbejdet goodwill. Ved at tidsbegrænse den forlods udbytteret, der hidrører fra goodwill, kan de oprindelige aktionærer være tilbageholdende med at udlodde og der igennem give en fordel til den næste generation. Problemet heri kan dog være at der i perioden har været gode resultater, der netop taler for at der en goodwillværdi, som Skat kan anfægte.

Ophævelse af klassedelingen skal ske, når den forlods udbytteret ikke længere er aktuel. Dette sker ved en vedtægtsændring, hvor klassedelingen ophæves. Der sker ikke nogen forskydning mellem aktieklasserne[[133]](#footnote-134) ved denne vedtægtsændring, da rettigheder og forpligtelser er ens, som følge af at de forlods rettigheder er udtømte. Der er alene tale om en formel ændring i vedtægterne.

Forinden en generationsskiftemodel påbegyndes som ovenstående, kan det være en god ide at anmode om bindende svar fra Skatterådet, hvor alle relevante forhold og påtænkte dispositioner forelægges. Et bindende svar fra Skatterådet er bindende for Skat i 5 år.

**Fordele og ulemper ved udbyttedifferentiering:**

|  |  |
| --- | --- |
| Fordele | Ulemper |
| * Datteren kan købe sig ”billigt” ind i selskabet – der er mindre kapitalkrævende end som hvis C skulle indtræde med 1/3 i I/S’et jf. afsnit ”3.1.6.2 Overdragelse ved optagelse af en interessent” * Muligt at tidsbegrænse udbyttefordelen, hvis forlodsudbytte alene hidrører fra goodwill * Nytegning af selskabskapital giver likviditet i selskabet * Der kan anmodes om bindende svar fra Skat for beregningen af den forlodsudbytteret, hvorved det sikres at der ikke senere vil ske korrektioner fra Skat’s side | * Kræver planlægning i god tid, hvis aktieombytning sker uden tilladelse pga. udbyttebegrænsningsreglerne. * Datteren skal kunne fremskaffe kapital til at købe aktier for. * Risiko for at Skat anser vedtægtsændring for afståelse – der kan anmodes om bindende svar for at imødegå denne risiko * Forlods udbytte kræver at der føres likviditet fra selskabet, hvilket kan hæmme driften i selskabet * Nyt anskaffelsestidspunkt for ombyttede aktier, dog oprindelig anskaffelsessum – dvs. holdingselskabet kan først sælge skattefrit 3 år efter aktieombytningen. |

Figur Fordele og ulemper ved udbyttedifferentiering


### 4.4.4 Skattefri tilførsel af aktiver til datterselskaber (Jane)

Udgangspunktet er igen, at der er sket skattefri virksomhedsomdannelse, hvorved selskabet A&B A/S er stiftet.

Herefter stifter A&B A/S et datterselskab, hvor driften i A&B A/S indskydes i efter reglerne om skattefri tilførsel af aktiver, endvidere stiftes endnu et datterselskab, A&B Ejd. A/S, hvor ejendommen og dennes gæld indskydes i. De overførte aktiver og passiver skal udgøre en gren af en virksomhed der kan fungere ved egne midler. Det kan i dette tilfælde også overvejes om der bør anmodes om bindende svar for at sikre at grenkravet er opfyldt[[134]](#footnote-135). Vederlaget for tilførslen af aktiver kan alene være i form af aktier i det modtagende selskab, kontantvederlag accepteres altså ikke. Selskabskonstruktionen kommer til at minde meget om selskabskonstruktionen som ved skattefri aktieombytning, det er bare en anden måde, der er kommet frem til denne.

I denne transaktion kunne man også forestille sig at ejendommen var forblevet i A&B A/S, da en ejendom har særstilling i den forstand at en ejendom anses at udgøre en selvstændig virksomhedsgren[[135]](#footnote-136) og derved altid enten kan beholdes i det indskydende selskab eller tilføres til et selskab. På samme vis anses en debitormasse altid for at være en integreret del af virksomheden og kan dermed ikke udeholdes fra virksomhedsgrenen.

Fordelen ved at ejendommen overføres til selskab for sig selv er, at hvis det på et tidspunkt overvejes at sælge ejendommen, vil det være nemmere at handle med selve selskabet, hvor dette kan sælges skattefrit efter 3 års ejertid. Alternativet vil være at selve ejendommen sælges i selskabet, hvorefter der skal foretages avanceopgørelse med deraf følgende beskatning. Ved at sælge selskabet er der mulighed for at ”handle” med den udskudte skat, der hviler på ejendommen, og den nye ejer af ejendommen kan derved indirekte indtræde i den oprindelige anskaffelsessum, tidspunkt og foretagne afskrivninger.



Figur Omstruktureringsmodel ved tilførsel af aktiver, aktieombytning og spaltning

Det kan eventuelt være hensigtsmæssigt at foretage en aktieombytning af A&B A/S, så der reelt er to holdingselskaber over hinanden, hvilket er vist ovenfor i Figur 42. Det øverste holdingselskab spaltes herefter således, at A og B har hver deres holdingselskab. Dette kan være hensigtsmæssigt, fordi A og B kan have forskellige behov for at udbytteudlodning, og ved at de ejer hver deres holdingselskab kan de hver især selv beslutte, hvor meget der skal udloddes endeligt til dem selv personligt. Hvis A og B har et fælles holdingselskab kræves det, at der er enighed om udbytteudlodningen til dem selv personligt.

Ved at A og B har hver deres eget holdingselskab gives endvidere muligheden for, at når ejertiden er mere end 3 år, kan de hver især afhænde aktierne i ”mellem­hol­ding­sel­skabet” skattefrit. Det øverste holdingselskab får herefter status af en pengetank, hvor der kan udloddes udbytte til ejeren personligt i takt med at der er behov for dette.

Hvis A og B har hver deres eget holdingselskab gives der endvidere mulighed for at de hver især kan investere i andre selskaber uafhængigt af hinanden.

Konstruktionen med ”dobbelt” holdingselskab er også muligt at gennemføre ved hjælp af aktieombytningsmetoden, hvor det er ofte forekommende at der først sker stiftelse af selskab ved hjælp af VOL, og dernæst aktieombytning til holdingselskabskonstruktionen. Det er dog også muligt at gennemføre den skattefri aktieombytning dobbelt, hvorved der opstår 2 holdingselskaber ovenover hinanden, og efterfølgende ophørsspalte det øverste holdingselskab, hvorved de personlige ejere vil komme til at eje hver deres holdingselskab jf. nedenstående anmodning om bindende svar.

*SKM2008.275.SR: Skatterådet kan bekræfte, at den dobbelte aktieombytning med efterfølgende spaltning af det øverste holdingselskab kan ske skattefrit i henhold til hhv. Aktieavancebeskatningsloven § 36 a og Fusionsskattelovens § 15 a og b, selvom der ikke søges om tilladelse.*

I den omtalte sag, har man anmodet om bindende svar for den påtænkte disposition, da det ikke længere er nødvendigt at søge om tilladelse. Risikoen for at en gennemført omstrukturering ikke kan gennemføres skattefrit på trods af at der ikke skal anmodes om tilladelse vil være at transaktionen vil være skattepligtig. Via det den bindende svarmulighed elimineres risikoen for eventuel skattepligtig omstrukturering.

Det indskydende selskab A&B A/S ejer i forvejen aktier i det nystiftede selskab A&B Drift A/S og A&B Ejd. A/S, og ved tilførslen af aktiver i datterselskaberne vil de oprindelige aktier i A&B Drift A/S og A&B Ejd. A/S blive anset for at være anskaffet på samme tidspunkt som tidspunktet for tilførslen, hvilket vil sige vedtagelsestidspunktet.

A&B Drift A/S vil nu være et slanket selskab, der vil være ”billigere” for datteren at købe sig ind i. Der tages endnu engang udgangspunkt i caseregnskabet, hvor der foretages en skattefri tilførsel af aktiver på baggrunden af åbningsbalance i forbindelse med den skattefri virksomhedsomdannelse i afsnit ”4.1.3 Caseregnskab omdannelse af virksomhed”.

|  |  |  |  |  |
| --- | --- | --- | --- | --- |
|  | Selskabets |  |  |  |
|  | åbnings- | A&B Drift | A&B Ejd. |  |
| Beløb i t.DKK | balance | A/S | A/S | A&B A/S |
|  |  |  |  |  |
| Goodwill | 580 | 580 | 0 | 0 |
| Ejendom | 5.000 | 0 | 5.000 | 0 |
| Indretning lejede lokaler | 900 | 900 | 0 | 0 |
| Driftsmateriel og inventar | 600 | 600 | 0 | 0 |
| Kapitalindestående A&B Drift A/S | - | 0 | 0 | 1.733 |
| Kapitalindestående A&B Ejd. A/S | - | 0 | 0 | 2.376 |
|  |  |  |  |  |
| Anlægsaktiver i alt | 7.080 | 2.080 | 5.000 | 4.109 |

|  |  |  |  |  |
| --- | --- | --- | --- | --- |
|  | Selskabets |  |  |  |
|  | åbnings- | A&B Drift | A&B Ejd. |  |
| Beløb i t.DKK | balance | A/S | A/S | A&B A/S |
| (fortsat fra forrige side)  Varelager | 2.640 | 2.640 | 0 | 0 |
| Debitorer | 2.080 | 2.080 | 0 | 0 |
| Udligningsbeløb B | 12 | 0 | 0 | 12 |
| Likvide beholdninger | 50 | 0 | 50 | 50 |
|  |  |  |  |  |
| Omsætningsaktiver i alt | 4.782 | 4.720 | 50 | 62 |
|  |  |  |  |  |
| Aktiver i alt | 11.862 | 6.800 | 5.050 | 4.171 |
|  |  |  |  |  |
| Selskabskapital | 500 | 500 | 500 | 500 |
| Reserver | 3.510 | 1.233 | 1.876 | 3.510 |
|  |  |  |  |  |
| Egenkapital i alt | 4.010 | 1.733 | 2.376 | 4.010 |
|  |  |  |  |  |
| Udskudt skat | 1.121 | 347 | 774 | 0 |
|  |  |  |  |  |
| Hensatte forpligtelser i alt | 1.121 | 347 | 774 | 0 |
|  |  |  |  |  |
| Prioritetsgæld ejendom | 1.850 | 0 | 1.850 | 0 |
| Driftskredit | 2.628 | 2.628 | 0 | 0 |
| Leverandører | 1.679 | 1.679 | 0 | 0 |
| Mellemregning A | 161 | 0 | 0 | 161 |
| Anden gæld | 413 | 413 | 0 | 0 |
|  |  |  |  |  |
| Gældsforpligtelser i alt | 6.731 | 4.720 | 1.850 | 161 |
|  |  |  |  |  |
| Passiver i alt | 11.862 | 6.800 | 5.000 | 4.171 |

Figur Oversigt over tilførsel af aktiver til datterselskaber


Som det fremgår af ovenstående vil egenkapitalen i A&B Drift A/S blive væsentligt reduceret som følge af at ejendommen tilføres til et selskab for sig selv. Dog skal der være opmærksomhed på at anskaffelsestidspunktet for aktierne i A&S Drift A/S og A&B Ejd. A/S er identisk tidspunktet for vedtagelsen af tilførslen, derfor kan aktierne ikke sælges skattefrit, før der er gået 3 år efter tilførslen.

Hvis der vælges at tilføre aktiverne som skattepligtig tilførsel af aktiver, vil der udløses skat af avancerne på goodwill, indretning af lejede lokaler samt driftsmidlerne, da A&B A/S har succederet i de skattemæssige værdier som følge af den skattefrie virksomhedsomdannelse, der er beskrevet i afsnit ”4.1.3 Caseregnskab omdannelse af virksomhed”

### 4.4.5 Skattefri tilførsel af aktiver til selskab ejet af C (Jane)

En anden måde at bruge metoden tilførsel af aktiver vil være at datteren har stiftet eget anpartsselskab med en nominel kapital på t.DKK 125, herefter tilføres driftsaktiviteten til datterens selskab C ApS. Metoden er her vist uden holdingselskabskonstruktion, men det kunne helt sikkert være hensigtsmæssigt at etablere holdingselskaber jf. tidligere omtale af fordele ved holdingselskaberne i afsnit ”4.4.4 Skattefri tilførsel af aktiver til datterselskaber”

Vederlaget for tilførslen af aktiver i datterens selskab vil være anparter i C ApS for nominelt t.DKK 500, hvorefter A&B A/S vil komme til at eje 80% af C ApS, hvilket illustreres nedenfor i Figur 44.



Figur Oversigt over tilførsel af aktiver til datterens selskab

Princippet i tilførslen af aktiver til C ApS er meget lig metoden for tilførsel af aktiver til et datterselskab, forskellen er her at der nu er to ejere af driftsaktiviteten. Endvidere vil C ApS skulle sambeskattes med A&B A/S, da dette selskab har bestemmende indflydelse i C ApS. For det indskydende selskab A&B A/S sker der ikke beskatning af fortjeneste og tab på de tilførte aktiver og passiver da der sket skattefri tilførsel af aktiver. I det modtagende selskab sker der succession i de skattemæssige værdier, som anskaffelsestidspunkt, anskaffelsessum, foretagne afskrivninger og hensigt.

|  |  |  |  |  |  |  |
| --- | --- | --- | --- | --- | --- | --- |
|  | A&B A/S | Balance for |  |  |  |  |
|  | åbnings- | A&B A/S efter |  | Tilførsel af |  | Balance C ApS |
| Beløb i t.DKK | balance | tilførsel af aktiver |  | driftsaktivitet | C ApS | efter tilførsel |
|  |  |  |  |  |  |  |
| Goodwill | 580 | 0 |  | 580 | 0 | 580 |
| Ejendom | 5.000 | 5.000 |  | 0 | 0 | 0 |
| Indretning lejede lokaler | 900 | 0 |  | 900 | 0 | 900 |
| Driftsmateriel og inventar | 600 | 0 |  | 600 | 0 | 600 |
| Kapitalindestående C ApS | - | 1.733 |  | 0 | 0 | 0 |
|  |  |  |  |  |  |  |
| Anlægsaktiver i alt | 7.080 | 6.733 |  | 2.080 | 0 | 2.080 |
|  |  |  |  |  |  |  |
|  |  |  |  |  |  |  |
| Varelager | 2.640 | 0 |  | 2.640 | 0 | 2.640 |
| Debitorer | 2.080 | 0 |  | 2.080 | 0 | 2.080 |
| Udligningsbeløb B | 12 | 12 |  | 0 | 0 | 0 |
| Likvide beholdninger | 50 | 50 |  | 0 | 125 | 125 |
|  |  |  |  |  |  |  |
| Omsætningsaktiver i alt | 4.782 | 62 |  | 4.720 | 125 | 4.845 |
|  |  |  |  |  |  |  |
| Aktiver i alt | 11.862 | 6.795 |  | 6.800 | 125 | 6.925 |
|  |  |  |  |  |  |  |
| Selskabskapital | 500 | 500 |  | 500 | 125 | 625 |
| Reserver | 3.510 | 3.510 |  | 1.233 | 0 | 1.233 |
|  |  |  |  |  |  |  |
| Egenkapital i alt | 4.010 | 4.010 |  | 1.733 | 125 | 1.858 |
|  |  |  |  |  |  |  |
| Udskudt skat | 1.121 | 774 |  | 347 | 0 | 347 |
|  |  |  |  |  |  |  |
| Hensatte forpligtelser i alt | 1.121 | 774 |  | 347 | 0 | 347 |
|  |  |  |  |  |  |  |
| Prioritetsgæld ejendom | 1.850 | 1.850 |  | 0 | 0 | 0 |
| Driftskredit | 2.628 | 0 |  | 2.628 | 0 | 2.628 |
| Leverandører | 1.679 | 0 |  | 1.679 | 0 | 1.679 |
| Mellemregning A | 161 | 161 |  | 0 | 0 | 0 |
| Anden gæld | 413 | 0 |  | 413 | 0 | 413 |
|  |  |  |  |  |  |  |
| Gældsforpligtelser i alt | 6.731 | 2.011 |  | 4.720 | 0 | 4.720 |
|  |  |  |  |  |  |  |
| Passiver i alt | 11.862 | 6.795 |  | 6.800 | 125 | 6.925 |

Figur Åbningsbalancer ved tilførsel af aktiver til selskab ejet af C

Efter 3 års ejertid kan A&B A/S tilbagekøbe aktierne, hvorefter C ApS ejer driftsaktiviteten 100%. Vederlag for aktier/anparter, der solgt til udstedende selskab skal beskattes efter de almindelige regler for beskatning og fortjeneste ved salg af aktier og ikke som udbytte, hvis selskabet opfylder betingelserne for at kunne modtage skattefrit udbytte[[136]](#footnote-137), det vil dermed sige at når ejertiden er over 3 år kan der ske afståelse uden at dette udløser beskatning. Sker der derimod tilbagekøb af aktierne inden 3 års fristen betyder dette at der skal ske en avanceopgørelse. Den skattemæssige anskaffelsessum for anparterne opgøres efter reglerne i VOL § 4, stk 2, hvilket vil sige den kontante salgsværdi fratrukket den skattepligtige fortjeneste, der vil være konstateret herved[[137]](#footnote-138), hvilket i denne situation vil ligge i størrelsesordenen t.DKK 700. Der kunne derfor blive tale om en avance i størrelsesordenen t.DKK 1.000 ved tilbagekøb umiddelbart efter tilførslen når dette sker til indre værdi, hvilket da vil udløse en skat på t.DKK 250, når salget sker inden 3 års ejertid.

Det har ved denne metode ”kun” kostet C t.DKK 125 til stiftelse af selskabet, for at erhverve driftsaktiviteten fra A&B A/S.

**Fordele og ulemper ved skattefri tilførsel af aktiver**

|  |  |
| --- | --- |
| Fordele | Ulemper |
| * Driftsselskabet er blevet slanket og derved ”billigere” at købe sig ind i ved metode 1, alternativt kan driftsaktiviteten indskydes i datterens selskab mod vederlag i aktier * Mulighed for at holde selskabet slankt ved at udlodde skattefrie udbytter til A&B A/S i metode 1. * Transaktionen kan gennemføres uden at der skal ansøges om tilladelse hos Skat. * V/ metode 2 kan der tilbagekøbes aktier til det udstedende selskab efter 3 års ejertid, uden at dette udløser beskatning | * Datteren skal kunne fremskaffe kapital til at købe aktier for, alternativt fremskaffe kapital til at stifte eget selskab for * Risiko for at Skat ikke anser grenkravet for at være opfyldt – dette kan dog imødegås ved at anmode om bindende svar * Aktierne i A&B Drift A/S og A&B Ejd. A/S kan først sælges skattefrit efter 3 års ejertid. * Udbyttebegrænsning i 3 år, hvis den skattefri tilførsel af aktiver er sket uden tilladelse, det er dog muligt at udlodde det ordinære driftsresultat * Ved tilbagekøb af aktier i 2. metode belastes driftsselskabet af dette likviditetstræk * Ved tilbagekøb af aktier i 2. metode vil dette udløse beskatning hos A&B A/S som avance ved salg af aktier, hvis dette sker inden 3 års ejertid |

Figur Fordele og ulemper ved skattefri tilførsel af aktiver

## 4.5 Delkonklusion på generationsskifte i selskabsform (Pernille og Jane)

Der er i de foregående afsnit gennemgået muligheder for at kunne gennemføre et generationsskifte i selskabsform. For det første kunne der være mulighed for at C succederede i aktierne, som A ejede. Denne mulighed kunne gennemføres ved at der skete en værdiansættelse til skattekursværdien eller jf. TSS 2000-09 og ved modregning af passivpost vil dette være en ”billig” måde at købe aktier for. Ofte vil skattekursværdien være den laveste, da der ikke medtages immaterielle aktiver i denne beregning. Fordelen ved succession er at overdrageren ikke beskattes af avancen, mens ulempen er at erhververen overtager skatteforpligtelsen på aktierne. Ofte har erhververen dog til hensigt at eje aktierne i mange år fremover, og derfor vil dette have en mindre betydning. Det primære vil være at drive virksomheden videre og skabe en indtjening.

Udover successionsmuligheden kan der foretages forskellige omstruktureringer af selskabet, hvorved der skabes en hensigtsmæssig konstruktion, der skaber mulighed for at C kan komme til at eje aktier i driftsselskabet på en lempelig måde. Fordelene ved de beskrevne metoder er at C kan etablere sig i selskabsform for relativt beskedne midler og via selskabet komme til at eje andele i driften. Efter en vis ejertid kan der ligeledes ændres i ejerkredsen på en, for C, lempelig måde, så denne kommer til at eje en større andel af driften uden selv at skulle erlægge yderligere midler. Selskabsformen gør det muligt at gennemføre denne form for generationsskifte uden at der udløses skatter i systemet. Så længe midlerne bliver i selskaberne udløses der ikke beskatning. De oprindelige ejer ender ud med at have deres egne ”pengetanke”, der kan fungere som en privat pensionsopsparing, og der kan trækkes udbytte ud til dem selv personligt når der er behov for dette. Først når der udloddes udbytte til ejerne personligt vil dette udløse beskatning.

En helt klar fordel ved at generationsskifte i selskabsformen, frem for i interessentskabsformen, er, at det er langt lettere at handle med aktier end at handle med enkelt aktiver. Samtidig har man i omstruktureringsfasen mulighed for at tænke en fremtidig hensigtsmæssig struktur ind for virksomheden, end hvis den personlige virksomhed blot videreføres. En hensigtsmæssig struktur kan bl.a. være holdingselskaber for at styre risiko i driftsselskabet og den skat der skal betales i personligt regi samt opdeling af aktiviteter i forskellige selskaber af risikohensyn. Desuden giver en selskabsstruktur bedre muligheder for at fremskaffe kapital ved ejerandele.

# 5. Konklusion (Pernille og Jane)

Vort emne i vores kandidatafhandling er generationsskifte af en virksomhed/interessentskab i levende live og hvilke muligheder der vil være for at overdrage en virksomhed til næste generation.

Tidligere var den primære årsag til at en virksomhed blev videreført af den næste generation, at ejeren afgik ved døden og via dødsbobeskatningsreglerne, var der mulighed for at næste generation eller ægtefælle kunne videreføre virksomheden under lempelig eller ingen beskatning, da det var muligt at succedere ved dødsfaldet i den afdødes virksomhed. Der var gode successionsmuligheder for at kunne videreføre virksomheden.

Efterhånden er det nu muligt at generationsskifte en virksomhed i levende live på samme vilkår som ved død. Der er indført lempelige beskatningsregler på dette område, hvis ægtefælle, næste generation eller en medarbejder vil videreføre virksomheden.

Det er endvidere meget ”oppe” i tiden at et generationsskifte påbegyndes og planlægges i god tid, hvilket vil sige flere år før at skiftet bliver en realitet, måske endda før virksomhedsejeren er begyndt at overveje pensionering. Ved at starte i god tid kan erhververen få foretaget opsparing via etableringskontoordningen (eller fra 2009 iværksætterkontoen, der giver større fradragsværdi). Via denne opsparingsform gives der skattemæssigt fradrag for opsparingen, der dog reducerer anskaffelsessummen for investeringerne når midlerne anvendes.

En virksomhed der drives i interessentskabsform giver nogle særlige udfordringer til et generationsskifte. Dels vil mange forhold som for en almindelig personligt drevet virksomhed være gældende for generationsskifte af interessentskabet. Men der vil også være yderlige forhold, man skal være opmærksom på. Hvis der optages en yderligere interessent, vil dette betyde at de eksisterende interessenter afstår en ideel andel af deres del af virksomheden. Mens hvis én interessent generationsskifter eller sælger sin andel, vil dette ikke give konsekvenser for de øvrige interessenter – udover at de naturligvis skal acceptere den nye interessent.

Det vil være muligt i personligt regi at afstå virksomheden eller en andel af virksomheden som en beskattet overdragelse eller via succession.

Den beskattede overdragelse er den mest likviditetskrævende for erhververen, mens overdrageren derved får mulighed for at kunne indskyde avancerne på ophørspension. Hvis ikke erhververen har midler selv til at overtage virksomheden for, kræves der at der er mulighed for at kunne låne midlerne i f.eks. banken. Dette stiller yderligere krav indtjeningen i virksomheden, da der skal ske forrentning af lånet.

Ved succession er der mindre eller ingen krav til likviditeten, hvis overdragelsen sker helt eller delvist som gave, for erhververen, mens overdrageren ikke får likviditet ud af overdragelsen til at indskyde på pensionsordninger. Til gengæld indtræder erhververen i overdragerens skattemæssige stilling, hvad angår anskaffelsessummer, foretagne afskrivninger, anskaffelsestidspunkt og hensigt. Endvidere er det muligt at succedere i virksomhedsskatteordningen, hvad angår opsparet overskud. Ved en overdragelse med succession kan der være tale om et gaveelement og der skal tages stilling til om der eventuelt skal betales gaveafgift.

Det kan være hensigtsmæssigt at omdanne interessentskabet til selskabsform før der indledes generationsskifte. Omdannelsen af virksomheden kan gøres skattefrit, hvor selskabet succederer skattemæssigt i anskaffelsessummer, foretagne afskrivninger, anskaffelsestidspunkt og hensigt. Der er nogle kriterier, der skal være opfyldte for at kunne omdanne efter reglerne i virksomhedsomdannelsesloven.

Det vil dog altid være muligt at omdanne den personligt drevne virksomhed til et selskab, ved en beskattet overdragelse. Ved en beskattet overdragelse udløses avancer til beskatning, ligesom opsparet overskud vil komme til genbeskatning. Kravet om skattebetalingen ved den beskattede overdragelse kan være den ene store hindring, der gør at der vælges skattefri virksomhedsomdannelse.

Når virksomheden er omdannet til selskabsform, giver dette nogle flere muligheder for at kunne overdrage en del af virksomheden til næste generation (eller eventuelt tredjemand) på nogle lempeligere måder.

Der vil være mulighed for at succedere i aktier/anparter analogt på samme vis som hvis der var tale om en personligt drevet virksomhed. Da der er tale om interessentskabsdrevet virksomhed, vil det være noget enklere at sælge eller overdrage med succession aktier/anparter, frem for at skulle delafstå en ideel anpart af hele virksomheden, især hvis der skal foretages et successivt generationsskifte. I selskabsformen er der også flere muligheder for at optage yderligere ejere. Endvidere vil en holdingkonstruktion være hensigtsmæssigt, da der kan udloddes skattefrie udbytter til holdingselskabet, hvorved driftsselskabet slankes og derved ikke vil være kapitalkrævende for en ny aktionær at indtræde i.

I selskabsform er der flere muligheder for på en lempelig måde at få næste generation ind på en ”billig” måde via forskellige omstruktureringsmodeller, som vi har valgt at beskrive i vores afhandling;

Stiftelse af holdingselskab, hvor der optages lån til at erhverve aktier i driftsselskabet. Lånet nedbringes med skattefrit udbytte over nogle år.

Via spaltning ”deles” virksomheden i flere grene, så det bliver ”billigere” for næste generation at købe sig ind, da selskabet er blevet slanket.

Ved at foretage aktieombytning og foretage stemme- og udbyttedifferentiering kan en ny aktionær blive medejer af virksomheden på en lempelig måde.

Ved skattefri tilførsel af aktiver kan der ligeledes etableres holdingkonstruktion, hvorved de tilførte aktiver i et nyt selskab bevirker at driftsselskabet er slanket fra starten og derved lempeligt at købe sig ind i.

Selskabsretligt er der flere muligheder for at kunne optage nye ejere eller generationsskifte med næste generation på lempeligere vilkår end som hvis der skal ske ejerskifte i det personlige regi herunder interessentskabsformen som er endnu mere kompliceret at ændre ejerkredsen i.

Selskabsretlige omstruktureringer kan for langt de fleste tilfælde gennemføres uden tilladelse. Begrænsningerne ligger primært i begrænsning af udbyttereglerne, når disse er gennemført uden tilladelse. Dette taler igen for at der påbegyndes overvejelser om det kommende generationsskifte i flere år før det skal være gennemført. Endvidere vil muligheden for at kunne sælge aktier/anparter skattefrit efter en 3 års ejertid, når disse ejes af holdingselskab, tale for at omstruktureringen er sket tids nok til at kunne udnytte denne mulighed. Herved kan der opstå et pengetanksselskab, hvor der kan udloddes til ejeren personligt, når der er behov herfor. Ejeren har således sin egen pensionsopsparing, hvor der kan investeres i forskellige værdipapirer.

# 6. English Summary (Pernille)

A large number of business owners face retirement in the near future.

It is the challenges arising from generational changes and the many possible ways to overcome the obstacles that this extended essay deals with.

There is an extended focus on businesses that have more than one owner and where activity lies in a partnership.

In a generational change there are many considerations that have to be taken into account. Are the children capable of running a business? Are all the children interested in the business or do some of them have to be favored in another way? Is there an employee who would like to take over? How much does the owner need financially out of the transaction to have a comfortable retirement? Is only one or all of the owners ready to retire? In this extended essay main focus is on the tax consequences.

A partnership can be handed on to the next generation in a taxed transaction. This is a large strain on the business, which ultimately will be financing the purchase price. If the transfer is planned early, it is possible for the next generation to save up in some advantageous tax schemes. The advantage in a taxed transaction is that the new owner will have a higher depreciation account and no latent tax.

An alternative is a transfer with succession, where there is no taxation on the profit, and the new owner enters the former owner’s fiscal position instead. The value of the business or a part of it can be given as a gift to the next generation who only has to pay a smaller rate on the value if they are children or grandchildren of the owner. The value of the gift is also reduced with a liability post, which compensates for the latent tax burden that transfers. Thereby, the new owner gets a cheaper start. If there also is a partial cash payment involved, the retiring owner will have to pay tax on it.

An employee can also enter by succession, but does not have the advantages of receiving the business as a gift. Here the owner will receive a cash payment, though still a smaller payment to compensate for the transfer of the latent tax burden. To transfer with succession as an employee, there are demands to the length and intensity of the engagement.

When the retired owner receives a cash payment, he can reduce his personal tax by paying to a pension scheme.

It is often easier to hand over the business if the activity is in a company. If the activity is in a partnership, it is more complex to have successive transaction, because, with each transaction, there has to be a calculation of the fiscally transferred part.

There are also more possibilities to control the pressure of the personal taxation when the activity is in a company and, furthermore, there are more opportunities for external financing in a company.

A partnership can become a company in a taxed transaction or it can transfer with succession. In most cases the succession transfer is more suitable to avoid the realization tax the business would have to pay. The disadvantage is that the company enters the business’s fiscal situation and thereby a large latent tax obligation. For a partnership there are extended demands when succession transfer is carried out. The partners have to equalize the differences among them in their current account in the business and the latent tax burden.

When the activity is in a company, there are corresponding provisions for succession as mentioned above for partnerships. The succession is in the shares held by the company owner and each transfer, as a minimum, only has to be 1 % of the shares. A successive transaction is advantageous to use the rate free amount for gifts one can give to one’s children each year. A successive transaction is also easier to finance for the next generation if the shares are not given as a gift. The value of the shares is calculated in a favorable way without intangible assets, when it is children or grandchildren, who are receiving them. If the shares are given as a gift, the value of the gift has to be treated the same way as described above. It is also possible for an employee to receive the shares with succession.

Instead of succession the company can be turned over to the next generation through restructuring. There are different reconstruction models which can be done without tax and without permission from the tax authorities. For example a tax free share interchange will give a holding construction, and when the holding company has owned the shares in the company for 3 years, it can be sold tax free. Thereby, the retired owner has a holding company where he can draw the money continuously, when it is needed or when it is fiscally favorable. If there is a holding construction, dividend is tax free for the holding company. In that way, the company can be slimmed down and will be cheaper to buy. Fission is another tool, which can give more than one retired owner his own holding company, or it can be used to split up the activities in the company, thereby slimming down the different activities and making the company cheaper to buy.

# 7. Litteraturliste

## 7.1. Faglitteratur

|  |  |  |
| --- | --- | --- |
| Forfatter | Titel | Forlag og udgave |
| Søren Halling-Overgaard & Birgitte Sølvkær Olesen | Generationsskifte, det skatteretlige grundlag ved generationsskifte og omstrukturering | Jurist- og Økonomforlaget  1. udgave 2002 |
| Liselotte Hedentoft Madsen | Beskatning ved deltagelse i personselskaber | Jurist- og Økonomforlaget  1. udgave 2003 |
| Jan Nygaard  Lars Wøldike | Skattefri virksomhedsomdannelse | Forlaget Thompson A/S  2. udgave 2003 |
| Michael Serup | Generationsskifte  Omstrukturering | Forlaget Thompson A/S  2. udgave 2004 |
| Aage Michelsen, Steen Askholt, Jane Bolander, John Engsig | Lærebog om Indkomstskat | Jurist- og Økonomiforbundets Forlag. 12. udgave |
| Søren Friis Hansen, Jens Valdemar Krenchel | Dansk selskabsret 3  Interessentskaber | Forlaget Thompson A/S   1. udgave, 1. oplag |
| Jane K. Bille | Skattemæssig succession –ved generationsskifte i levende live og ved død | Forlaget Thompson  1. udgave, 1. oplag |
|  |  |  |

## 7.2 Vejledninger

Ligningsvejledning for Erhvervsdrivende 2008.

Ligningsvejledning, Almindelig del 2008

Ligningsvejledning for Selskaber og Aktionærer 2008

## 7.3 Artikler

Senior Tax Manager Karsten Gianelle, Deloitte: Pengetanksreglen ved aktieoverdragelse med succession

Advokat Michael Serup, Partner i Advokatfirmaet Tommy V. Christiansen Aktieoverdragelse skattekursen (1), TfS 2005, 51.

”Generationsskifte fra en skattemæssig vinkel” af advokat, ph.d. Jane K. Bille, Tidsskrift for familie- og arveret 2007.

”Nye regler om skattefrie omstruktureringer og sambeskatning i forbindelse hermed” af Susanne Kjær, Tax partner KPMG, Revisions og Regnskabsvæsen 2007, nr. 06.

”Glidende generationsskifte ved vedtægtsændringer” af advokat, ph.d. Bent Ramskov, Tidsskrift for Skatter og Afgifter 2003.943.

”Skattefri omstrukturering af selskaber uden tilladelse – praksis” af Kim Wind Andersen, Deloitte. Skattepolitisk Oversigt 2008.221.

”Udvalgte afgørelser fra domstolene, Landsskatteretten, Skatteministeriet og Told- og Skattestyrelsen” af Ole Bjørn, SR-Skat 2003.174.

”Værdiansættelse af unoterede aktier ved overdragelse indenfor gaveafgiftskredsen” af Per Randrup Mikkelsen og Peter Koerver Schmidt. Revisions og Regnskabsvæsen 2008.11.

## 7.4 Hjemmesider

[www.skat.dk](http://www.skat.dk)

[www.retsinfo.dk](http://www.retsinfo.dk)

[www.skm.dk](http://www.skm.dk)

[www.eogs.dk](http://www.eogs.dk)

## 7.5 Anvendte forkortelser

ABL Aktieavancebeskatningsloven

AL Afskrivningsloven

ASL Aktieselskabsloven

BAL Boafgiftsloven

EBL Ejendomsavancebeskatningsloven

ETBL Etableringskontoloven

FUSL Fusionsskatteloven

KGL Kursgevinstloven

KSL Kildeskatteloven

LL Ligningsloven

LV Ligningsvejledningen

PBL Pensionsbeskatningsloven

SEL Selskabsskatteloven

VSL Virksomhedskatteloven

# Bilag 1 – Gennemgående case-virksomhed A&B I/S

A&B I/S drives af de to brødre A (55 år) og B (48 år), der sammen har drevet virksomheden i ca. 20 år.

Virksomheden drives dels fra egne lokaler i Aalborg og dels fra nogle lejede lokaler i Jylland (1999), Fyn (2002) og Sjælland (2005), hvor der er foretaget ombygning til brug for virksomheden. Virksomhedens aktivitet består i detailsalg af landbrugsrelaterede handelsvarer til såvel private forbrugere som andre landbrugsrelaterede erhvervsdrivende. Virksomhedens hovedlager befinder sig primært i egne bygninger, mens der også er mindre varelagre i de tre filialer i Danmark.

Virksomheden har et solidt kundeunderlag og en stabil indtjening.. Der overvejes p.t. at etablere e-butik, så kunderne bestille varer via internettet. Endvidere er der overvejelser om eventuel etablering af filialer i Sverige, da der allerede nu er mange kunder fra Sverige.

Virksomheden har 3-4 ansatte. A har en voksen datter C (30 år), der er ansat i virksomheden. På sigt kunne datteren være et muligt emne til at overtage en del af virksomheden.

B har en voksen søn D (25 år), der ikke deltager i eller er interesseret i virksomhedens drift.

Virksomheden har en salgsleder S (35 år), der har været ansat i hen ved 10 år og som ligeledes kunne være et emne til at drive virksomheden videre.

Virksomhedens indehavere har også overvejet om der kunne være andre muligheder for at drive virksomheden videre med personer udefra, som altså ikke har været involveret i virksomhedens drift.

A og B ejer A&B I/S med 50 % hver, hvilket fremgår at den indgåede interessentskabskontrakt mellem dem.

Nedenfor er vist de seneste 5 års regnskabstal samt udvalgte skattemæssige specifikationer for hver interessent.

|  |  |  |  |  |  |
| --- | --- | --- | --- | --- | --- |
| **Resultatopgørelser** |  |  |  |  |  |
| Beløb i t.DKK | 2007 | 2006 | 2005 | 2004 | 2003 |
|  |  |  |  |  |  |
| Omsætning | 22.000 | 21.800 | 20.250 | 16.000 | 15.000 |
| Vareforbrug | 17.600 | 17.650 | 16.200 | 12.750 | 12.100 |
|  |  |  |  |  |  |
| Bruttoavance | 4.400 | 4.150 | 4.050 | 3.250 | 2.900 |
|  |  |  |  |  |  |
| Bruttoavance i pct. | 20 | 19 | 20 | 20 | 19 |
|  |  |  |  |  |  |
| Lønninger mv. | 1.400 | 1.300 | 1.200 | 1.100 | 1.050 |
| Kapacitetsomkostninger | 700 | 600 | 550 | 500 | 400 |
|  |  |  |  |  |  |
| Resultat før afskrivninger | 2.300 | 2.250 | 2.300 | 1.650 | 1.450 |
|  |  |  |  |  |  |
| Afskrivninger | 449 | 434 | 481 | 394 | 351 |
|  |  |  |  |  |  |
| Resultat af primær drift | 1.851 | 1.816 | 1.819 | 1.256 | 1.099 |
|  |  |  |  |  |  |
| Renteindtægter | 50 | 45 | 40 | 35 | 30 |
| Renteomkostninger | 300 | 300 | 300 | 300 | 300 |
|  |  |  |  |  |  |
| Årets resultat | 1.601 | 1.561 | 1.559 | 991 | 829 |
|  |  |  |  |  |  |
|  |  |  |  |  |  |
| **Balance**r |  |  |  |  |  |
| Beløb i t.DKK | 2007 | 2006 | 2005 | 2004 | 2003 |
|  |  |  |  |  |  |
| Ejendom | 3.061 | 3.208 | 3.355 | 3.003 | 3.133 |
| ejd. værdi t.DKK 4.100 |  |  |  |  |  |
| Indretning lejede lokaler | 780 | 960 | 1.140 | 620 | 730 |
| Driftsmateriel og inventar | 429 | 450 | 357 | 511 | 364 |
|  |  |  |  |  |  |
| Anlægsaktiver i alt | 4.270 | 4.618 | 4.852 | 4.134 | 4.227 |
|  |  |  |  |  |  |
| Varelager | 2.140 | 2.020 | 1.860 | 1.630 | 1.520 |
| Debitorer | 1.880 | 1.780 | 1.670 | 1.230 | 1.120 |
| Likvide beholdninger | 50 | 40 | 45 | 35 | 40 |
|  |  |  |  |  |  |
| Omsætningsaktiver i alt | 4.070 | 3.840 | 3.575 | 2.895 | 2.680 |
|  |  |  |  |  |  |
| Aktiver i alt | 8.340 | 8.458 | 8.427 | 7.029 | 6.907 |
|  |  |  |  |  |  |
| Kapitalkonto A | 1100 | 1187 | 1224 | 975 | 962 |
| Kapitalkonto B | 1261 | 1347 | 1396 | 1126 | 1112 |
|  |  |  |  |  |  |
| Egenkapital i alt | 2361 | 2534 | 2620 | 2101 | 2074 |
|  |  |  |  |  |  |
| Prioritetsgæld ejendom | 1.959 | 2.124 | 2.277 | 2.068 | 2.193 |
| kursværdi t.DKK 1.850 |  |  |  |  |  |
| Driftskredit | 2.127 | 1.483 | 1.341 | 1.094 | 978 |
| Leverandører | 1.480 | 1.940 | 1.790 | 1.430 | 1.360 |
| Anden gæld | 413 | 377 | 399 | 336 | 302 |
|  |  |  |  |  |  |
| Gældsforpligtelser i alt | 5.979 | 5.924 | 5.807 | 4.928 | 4.833 |
|  |  |  |  |  |  |
| Passiver i alt | 8.340 | 8.458 | 8.427 | 7.029 | 6.907 |

**For A er der følgende skattemæssige saldoværdier ultimo 2007 mv.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Afskrivningsoversigt for erhvervsejendom | | | |  |  |  |  |  |
| År | Art | Kostpris | Straks- fradrag | Afskriv- nings grundlag | Afskriv- ninger primo | Årets afskriv- ninger | Afskriv- ninger  i alt | Ned- skrevet værdi |
|  |  |  |  |  |  |  |  |  |
| 1994 | Grund | 140 | 0 | 0 | 0 | 0 | 0 | 140 |
| 1994 | Bygninger | 1.360 | 0 | 1.360 | 884 | 68 | 952 | 408 |
| 2000 | Tilbygning | 600 | 68 | 532 | 186 | 26 | 212 | 320 |
| 2005 | Ombygning | 250 | 95 | 155 | 16 | 8 | 24 | 131 |
|  |  |  |  |  |  |  |  |  |
| I alt |  | 2.350 | 163 | 2.047 | 1.086 | 102 | 1.188 | 999 |

|  |  |  |  |  |  |  |  |
| --- | --- | --- | --- | --- | --- | --- | --- |
| Indretning lejede lokaler | |  |  |  |  |  |  |
| År | Art | Kostpris | Afskriv- nings grundlag | Afskriv- ninger primo | Årets afskriv- ninger | Afskriv- ninger  i alt | Ned- skrevet værdi |
|  |  |  |  |  |  |  |  |
| 1999 | Jylland | 250 | 250 | 250 | 0 | 250 | 0 |
|  |  |  |  |  |  |  |  |
| 2002 | Fyn | 300 | 300 | 300 | 0 | 300 | 0 |
|  |  |  |  |  |  |  |  |
| 2005 | Sjælland | 350 | 350 | 140 | 70 | 210 | 140 |
|  |  |  |  |  |  |  |  |
| I alt |  | 900 | 900 | 690 | 70 | 760 | 140 |

Driftsmiddelsaldo udgør pr. 31.12.2007 t.DKK 231.

Kapitalafkastgrundlaget pr. 31.12.2007 er t.DKK 1.820.

Indskudskonto ultimo 2007 er t.DKK 250.

Konto for opsparet overskud udgør i alt pr. 31.12.2007 t.DKK 551.

**For B er der følgende skattemæssige saldoværdier ultimo 2007 mv.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Afskrivningsoversigt for erhvervsejendom | | | |  |  |  |  |  |
| År | Art | Kostpris | Straks- fradrag | Afskriv- nings grundlag | Afskriv- ninger primo | Årets afskriv- ninger | Afskriv- ninger  i alt | Ned- skrevet værdi |
|  |  |  |  |  |  |  |  |  |
| 1994 | Grund | 140 | 0 | 0 | 0 | 0 | 0 | 140 |
| 1994 | Bygninger | 1.360 | 0 | 1.360 | 884 | 68 | 952 | 408 |
| 2000 | Tilbygning | 600 | 68 | 532 | 186 | 26 | 212 | 320 |
| 2005 | Ombygning | 250 | 95 | 155 | 16 | 8 | 24 | 131 |
|  |  |  |  |  |  |  |  |  |
| I alt |  | 2.350 | 163 | 2.047 | 1.086 | 102 | 1.188 | 999 |

|  |  |  |  |  |  |  |  |
| --- | --- | --- | --- | --- | --- | --- | --- |
| Indretning lejede lokaler | |  |  |  |  |  |  |
| År | Art | Kostpris | Afskriv- nings grundlag | Afskriv- ninger primo | Årets afskriv- ninger | Afskriv- ninger  i alt | Ned- skrevet værdi |
|  |  |  |  |  |  |  |  |
| 1999 | Jylland | 250 | 250 | 250 | 0 | 250 | 0 |
|  |  |  |  |  |  |  |  |
| 2002 | Fyn | 300 | 300 | 300 | 0 | 300 | 0 |
|  |  |  |  |  |  |  |  |
| 2005 | Sjælland | 350 | 350 | 140 | 70 | 210 | 140 |
|  |  |  |  |  |  |  |  |
| I alt |  | 900 | 900 | 690 | 70 | 760 | 140 |

Driftsmiddelsaldo udgør pr. 31.12.2007 t.DKK 183.

Kapitalafkastgrundlaget pr. 31.12.2007 er t.DKK 1.774.

Indskudskonto ultimo 2007 er t.DKK 200.

Konto for opsparet overskud udgør i alt pr. 31.12.2007 t.DKK 410.

# Bilag 2 – Goodwill fordelt på interessenter ved overdragelse af ideel andel

|  |  |  |  |  |  |
| --- | --- | --- | --- | --- | --- |
| Beregning af goodwill jf. TSS-cirkulære 2000-10 | | |  |  |  |
| Beløb i t.DKK | 2005 | 2006 | 2007 |  |  |
|  |  |  |  |  |  |
| Regnskabsmæssigt resultat | 1.559 | 1.561 | 1.601 |  |  |
| Finansielle indtægter | -40 | -45 | -50 |  |  |
| Finansielle omkostninger | 300 | 300 | 300 |  |  |
|  |  |  |  |  |  |
| Reguleret resultat | 1.819 | 1.816 | 1.851 |  |  |
| Vægtning | 1 | 2 | 3 |  |  |
|  |  |  |  |  |  |
| Vægtet gennemsnitsindtjening |  |  | 1.834 |  |  |
|  |  |  |  |  |  |
| Udviklingstendens |  |  | 16 |  |  |
|  |  |  |  | **A** | **B** |
|  |  |  | 1.850 | 925 | 925 |
| Driftsherreløn, 50 % (min 250 - max 1.000) | |  | -925 | -463 | -463 |
|  |  |  |  |  |  |
|  |  |  | 925 | 462 | 462 |
| Forrentning af virksomhedens aktiver | |  |  |  |  |
| bortset fra goodwill og likvider |  |  |  |  |  |
| kapitalafkastsats + 3 % |  |  |  |  |  |
| Aktiver i alt eks. likvider | 8.290 |  |  |  |  |
| Rentesats | 8 | % | -663 | -332 | -332 |
|  |  |  |  |  |  |
| Rest til forrentning af goodwill |  |  | 262 | 130 | 130 |
| Levetid | 6 | år |  |  |  |
| rentesats; kapitalafkastsats+8 % | 13 | % |  |  |  |
| Kapitaliseringsfaktor |  | 2,23 | 584 | 290 | 290 |

# Bilag 3 – Ejendomsavanceopgørelse ved beskattet overdragelse

|  |  |  |  |
| --- | --- | --- | --- |
| Salgssum |  |  | 1.743 |
| grund heraf |  |  | 75 |
|  |  |  |  |
| Salgssum for bygning |  |  | 1.668 |
|  |  |  |  |
| Anskaffelsessum for bygninger | |  |  |
| 1994 | 1360 |  |  |
| 2000 | 532 |  |  |
| 2005 | 155 | 2047 |  |
|  |  |  |  |
| Foretagne afskrivninger |  | 1188 |  |
|  |  |  |  |
| nedskreven værdi |  | 859 |  |
|  |  |  |  |
| **Forskel = genvundne afskrivninger** | | | **809** |
| **Til beskatning, 90 %** |  |  | **728** |
| **Ej genvundne afskrivninger** | |  | **380** |
|  |  |  |  |
|  |  |  |  |
| Ejendomsavance |  |  |  |
|  |  |  |  |
| Anskaffelsessum | 1994 |  | 1500 |
| andel af 10.000-tillæg |  |  |  |
| 5 | 1995 |  |  |
| 5 | 1996 |  |  |
| 5 | 1997 |  |  |
| 5 | 1998 |  |  |
| 5 | 1999 |  |  |
| 600 | 2000 |  |  |
| 5 | 2001 |  |  |
| 5 | 2002 |  |  |
| 5 | 2003 |  |  |
| 5 | 2004 |  |  |
| 250 | 2005 |  |  |
| 5 | 2006 |  | 900 |
|  |  |  |  |
| ej genvundne afskrivninger | |  | -380 |
|  |  |  |  |
| Reguleret anskaffelsessum | |  | 2.021 |
|  |  |  |  |
| Faktisk afståelsessum |  |  | 1.743 |
|  |  |  |  |
| **Ejendomsavance (negativ)** | |  | **-278** |

# Bilag 4 – Ejendomsavanceopgørelse ved optagelse af interessent

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  | **A** | **B** |  | **I alt** |
| Opgørelse af anskaffelsessummer | | |  |  |  |  |  |
| Kostpris |  |  |  | 2.350 | 2.350 |  | 4.700 |
| Straksfradrag | |  |  | -163 | -163 |  | -326 |
| Grund |  |  |  | -140 | -140 |  | -280 |
|  |  |  |  |  |  |  |  |
|  |  |  |  | 2.047 | 2.047 |  | 4.094 |
| Foretagne afskrivninger | | |  | -1.188 | -1.188 |  | -2.376 |
|  |  |  |  |  |  |  |  |
| Nedskreven værdi | |  |  | 859 | 859 |  | 1.718 |
|  |  |  |  |  |  |  |  |
|  |  |  |  |  |  |  |  |
| Afståelsessum: | | 100 % | 1/3 |  |  |  |  |
|  |  |  |  |  |  |  |  |
|  |  |  |  |  |  |  |  |
| Handelsværdi | | 5.000 | 1.667 |  |  |  |  |
|  |  |  |  |  |  |  |  |
| Grund heraf | | 150 | 50 |  |  |  |  |
|  |  |  |  |  |  |  |  |
|  |  |  |  | **A** | **B** |  | **I alt** |
| Salgssum |  |  |  | 833 | 833 |  | 1.667 |
| Grund heraf | |  |  | 25 | 25 |  | 50 |
|  |  |  |  |  |  |  | 0 |
| Salgssum for bygning | |  |  | 808 | 808 |  | 1.617 |
|  |  |  |  |  |  |  |  |
| Anskaffelsessum for bygninger (1/3) | | | | 682 | 682 |  | 1.365 |
| Foretagne afskrivninger (1/3) | | |  | -396 | -396 |  | -792 |
|  |  |  |  |  |  |  |  |
| Nedskreven værdi | |  |  | 286 | 286 |  | 573 |
|  |  |  |  |  |  |  |  |
| Genvundne afskrivninger | | |  | 396 | 396 |  | 792 |
|  |  |  |  |  |  |  |  |
| Ej genvundne afskrivninger | | |  | 0 | 0 |  | 0 |
|  |  |  |  |  |  |  |  |
|  |  |  |  |  |  |  |  |
| Ejendomsavance | |  |  |  |  |  |  |
| Anskaffelsessum, 1994 (1/3) | | |  | 500 | 500 |  | 1000 |
| Andel t.DKK-tillæg (1/3) | | |  |  |  |  |  |
|  | 1995 |  |  | 1,5 | 1,5 |  | 3 |
|  | 1996 |  |  | 1,5 | 1,5 |  | 3 |
|  | 1997 |  |  | 1,5 | 1,5 |  | 3 |
|  | 1998 |  |  | 1,5 | 1,5 |  | 3 |
|  | 1999 |  |  | 1,5 | 1,5 |  | 3 |
|  | 2000 | (1200/3) |  | 200 | 200 |  | 400 |
|  | 2001 |  |  | 1,5 | 1,5 |  | 3 |
|  | 2002 |  |  | 1,5 | 1,5 |  | 3 |
|  | 2003 |  |  | 1,5 | 1,5 |  | 3 |
|  | 2004 |  |  | 1,5 | 1,5 |  | 3 |
|  | 2005 | (500/3) |  | 83,5 | 83,5 |  | 167 |
|  | 2006 |  |  | 1,5 | 1,5 |  | 3 |
|  | 2007 |  |  | 1,5 | 1,5 |  | 3 |
|  |  |  |  |  |  |  |  |
|  |  |  |  | 800 | 800 |  | 1.600 |
| Ej genvundne afskrivninger | | |  | 0 | 0 |  | 0 |
|  |  |  |  |  |  |  |  |
| Reguleret afståelsessum | | |  | 800 | 800 |  | 1.600 |
|  |  |  |  |  |  |  |  |
| Salgssum |  |  |  | 833 | 833 |  | 1.667 |
|  |  |  |  |  |  |  |  |
| Ejendomsavance | |  |  | 33 | 33 |  | 67 |

# Bilag 5 – Beregning af passivposter ved succession

|  |  |  |  |  |  |
| --- | --- | --- | --- | --- | --- |
| opsparet overskud | saldo | passiv-post % | Passivpost |  |  |
| beløb i t.DKK |  |  |  |  |  |
| 34 % | 69 | 12,0 | 8,28 |  |  |
| 32 % | 170 | 13,5 | 22,95 |  |  |
| 30 % | 105 | 15,0 | 15,75 |  |  |
| 28 % | 207 | 16,5 | 34,16 |  |  |
|  |  |  |  |  |  |
| I alt | 551 |  | 81 |  |  |
|  |  |  |  |  |  |
|  |  |  |  |  |  |
|  |  | skattemæssig | Overdragel- | Passiv-post | Passiv- |
| Beløb i t.DKK |  | værdi | sessum | % | post |
|  |  |  |  |  |  |
| Goodwill |  | 0 | 290 | 30 | 87 |
| Indretning lejede lokaler | | 140 | 450 | 30 | 93 |
| Driftsmateriel og inventar (90 %) | | 231 | 300 | 30 | 19 |

# Bilag 6 – Goodwill beregning

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
| Beregning til værdiansættelse af goodwill |  |  |  |  |  |  |  |  |
|  | **3. sidste år** | |  | **2. sidste år** | |  | **Sidste år** | |
|  | debet | kredit |  | debet | kredit |  | debet | kredit |
| Resultat |  | 1.559.000 |  |  | 1.561.000 |  |  | 1.601.000 |
| Reguleringer: |  |  |  |  |  |  |  |  |
| Finansielle indtægter | 40.000 |  |  | 45.000 |  |  | 50.000 |  |
| Finansielle udgifter |  | 300.000 |  |  | 300.000 |  |  | 300.000 |
|  |  |  |  |  |  |  |  |  |
|  | 40.000 | 1.859.000 |  | 45.000 | 1.861.000 |  | 50.000 | 1.901.000 |
| Resultat |  | 1.819.000 |  |  | 1.816.000 |  |  | 1.851.000 |
| Vægtning |  | 1 |  |  | 2 |  |  | 3 |
|  |  | 1.819.000 |  |  | 3.632.000 |  |  | 5.553.000 |
|  |  |  |  |  |  |  |  | 11.004.000 |
|  |  |  |  |  |  |  |  |  |
| Vægtet reguleret resultat (divideret med 6) |  |  |  |  |  |  |  | 1.834.000 |
| Udviklingstendens = ( resultat sidste år - resultat 3. sidste år)/2 | |  |  |  |  |  |  | 16.000 |
|  |  |  |  |  |  |  |  | 1.850.000 |
| Driftsherreløn 50% (min. 250.000 og maks 1 mio.) |  |  |  |  |  |  |  | -925.000 |
|  |  |  |  |  |  |  |  | 925.000 |
| Forretning af aktiver | aktiver: | 8.290.000 |  | rente: | 8 |  |  | -663.200 |
| Rest til forrentning af goodwill |  |  |  |  |  |  |  | 261.800 |
| Kapitaliseringsfaktor |  |  |  |  |  |  | 2,23 | 584.891 |
|  |  |  |  |  |  |  |  |  |
| **Den beregnede goodwill** |  |  |  |  |  |  |  | **584.891** |
|  |  |  |  |  |  |  |  |  |
| **Afrundes til** |  |  |  |  |  |  |  | **580.000** |

# Bilag 7 – Beregning af skattepligtig formue

|  |  |  |  |
| --- | --- | --- | --- |
| **Skattepligtig formue 31.03.2008** |  |  |  |
| Egenkapital |  |  | 1.500.000 |
| Hensættelser |  |  | 74.431 |
|  |  |  |  |
|  | **regnskab** | **skat** |  |
| **Anlægsaktiver** |  |  |  |
| Produktionsanlæg og maskiner | 411.804 | 459.175 |  |
| Grunde og bygninger (ejd. vurdering) | 2.174.986 | 1.800.000 |  |
|  | 2.586.790 | 2.259.175 | -327.615 |
| **Øvrige** |  |  |  |
| Avance igangværende arbejder | 444.666 |  | -444.666 |
| Udbytte | -1.753.128 | 0 | 1.753.128 |
|  |  |  |  |
| **Skattepligtig formue** |  |  | **2.555.278** |

1. I betænkning nr. 1374, august 1999, afsnit. 2.3 anføres det at op mod 100.000 virksomheder skal generationsskiftes indenfor de kommende 10 år. Problemet med de statistiske oplysninger, der blev anvendt til betænkningen var at der blev taget udgangspunkt i virksomheder, hvor ejeren var over 50 år og det derfor antoges at der var et potentielt generationsskifte (afsnit 2.3.4 i samme betænkning), men det samme statistiske materiale viste at der var mange selvstændigt erhvervsdrivende over 65 år og indenfor industri- og engrosvirksomhed synes der at være tendens til lav firmaomsætning og netop her er den relative andel af virksomhedsejere over 50 år større end for andre brancher. [↑](#footnote-ref-2)
2. A.P. Møller har i en alder af 95 år endnu ikke helt sluppet grebet om sin koncern; uden at have dybere kendskab til bagtankerne, ser det ud til at Mærsk har haft meget svært ved at finde den rette person inden for familien til at drive livsværket videre og måske haft svært ved at erkende at han er nødt til at overlade ledelsen til andre. [↑](#footnote-ref-3)
3. Michael Serup; Generationsskifte, side 31 – relevante hensyn ved generationsskifte. [↑](#footnote-ref-4)
4. Cirkulære nr. 129 af 4. juli 1994 [↑](#footnote-ref-5)
5. Bille, Jane K: Skattemæssig succession ved generationsskifte i levende live og ved død s. 144 [↑](#footnote-ref-6)
6. KSL § 26 A og KSL § 26 B [↑](#footnote-ref-7)
7. KSL § 33 C og ABL § 34 [↑](#footnote-ref-8)
8. KSL § 33 C og ABL § 35 [↑](#footnote-ref-9)
9. DSKL § 20 og § 59 [↑](#footnote-ref-10)
10. Lov om skattefri virksomhedsomdannelse - VOL [↑](#footnote-ref-11)
11. FUSL - fusionsskatteloven [↑](#footnote-ref-12)
12. ABL § 36 og FUSL § 9 og § 11 [↑](#footnote-ref-13)
13. Bestemmelsen har senere fået andet paragrafnummer i ABL [↑](#footnote-ref-14)
14. LFB 1988-01-20 nr. 116 Ændring af forskellige skattelove (Skattereformen) [↑](#footnote-ref-15)
15. **Generationsskiftet i erhvervslivet - betænkning nr. 1374, august 1999 afsnit 2.3.1** [↑](#footnote-ref-16)
16. LFF 1998-12-17 nr. 147 Ændring af lov om skattefri virksomhedsomdannelse, virksomhedsskatteloven og fusionsskatteloven [↑](#footnote-ref-17)
17. Bille, Jane K: Skattemæssig succession ved generationsskifte i levende live og ved død s. 24 [↑](#footnote-ref-18)
18. Halling-Overgaard, Søren og Olesen, Birgitte Sølvkær: Generationsskifte s. 3 [↑](#footnote-ref-19)
19. Serup, Michael: Generationsskifte s. 31-36 [↑](#footnote-ref-20)
20. 651 af 15/6 2006. Lov om visse erhvervsdrivende virksomheder [↑](#footnote-ref-21)
21. Søren Friis Hansen, Jens Valdemar Krenchel: Dansk selskabsret 3, Interessentskaber s. 54 [↑](#footnote-ref-22)
22. Liselotte Hedetoft Madsen: Beskatning ved deltagelse i personselskaber s. [↑](#footnote-ref-23)
23. Jane K. Bille: Skattemæssig succession ved generationsskifte i levende live og død s. 152 [↑](#footnote-ref-24)
24. Søren Friis Hansen, Jens Valdemar Krenchel: Dansk selskabsret 3, Interessentskaber s. 212 [↑](#footnote-ref-25)
25. Liselotte Hedetoft Madsen: Beskatning ved deltagelse i personselskaber [↑](#footnote-ref-26)
26. Søren Friis Hansen, Jens Valdemar Krenchel: Dansk selskabsret 3, Interessentskaber s. 647-648 [↑](#footnote-ref-27)
27. Aage Michelsen, Steen Askholt, Jane Bolander, John Engsig: Lærebog om indkomstskat s. 978 [↑](#footnote-ref-28)
28. Aage Michelsen, Steen Askholt, Jane Bolander, John Engsig: Lærebog om indkomstskat s. 977-978 [↑](#footnote-ref-29)
29. Aage Michelsen, Steen Askholt, Jane Bolander, John Engsig: Lærebog om indkomstskat s. 978 [↑](#footnote-ref-30)
30. Liselotte Hedetoft Madsen: Beskatning ved deltagelse i personselskaber [↑](#footnote-ref-31)
31. LV E.1.6 [↑](#footnote-ref-32)
32. Aage Michelsen, Steen Askholt, Jane Bolander, John Engsig: Lærebog om indkomstskat s. 974 [↑](#footnote-ref-33)
33. LV E.1.6 [↑](#footnote-ref-34)
34. Jf. LV E.I..1.2 ”Hvornår er der afstået?” [↑](#footnote-ref-35)
35. LL § 2, stk. 1 – definition af nærtstående parter; samt endvidere jf. BAL § 22 stk. 1; personkreds der er omfattet af reglerne om gaveafgift. [↑](#footnote-ref-36)
36. Jf. LL § 2, stk. 1. [↑](#footnote-ref-37)
37. Jf. AL § 45, stk. 3 – er den samlede kontantomregnede salgssum samt fordelingen på aktiver underlagt skatteforvaltningens prøvelse. Hvis der korrigeres er dette bindende for køber og sælger. [↑](#footnote-ref-38)
38. Også benævnt TSS-cirkulære 2000-10 [↑](#footnote-ref-39)
39. Jf. LV E.I.4.1.1.3: virksomhedens kundekreds og indtjening skal begrunde eksistensen af goodwill – endvidere jf. TfS 1992.431.VLD; Hvor en svineproducent overdrog aktiviteten til et anpartsselskab; fandt landsretten at der ikke var tilknyttet goodwill til virksomheden; da indtjeningen i det væsentligste skete ved afsætning til et slagteri. [↑](#footnote-ref-40)
40. November 2008, hvor der er en generel afmatning i samfundet med deraf følgende konkurser, der er flere pengeinstitutter, der har måttet opgive – senest EBH-bank. [↑](#footnote-ref-41)
41. Reglen blev indført i 1999. [↑](#footnote-ref-42)
42. LL § 12B, stk. 4 [↑](#footnote-ref-43)
43. LL § 12B, stk. 4 [↑](#footnote-ref-44)
44. Jf. LL § 12 B, stk. 5 [↑](#footnote-ref-45)
45. Gaveafgiftskredsen består bl.a. af jf. BAL § 22, stk. 1, litra a – f, følgende personer; afkom i lige linje, forældre, personer, der har haft fælles bopæl i de sidste 2 år, plejebørn, stedforældre og bedsteforældre. [↑](#footnote-ref-46)
46. Jf. LV S.F.2.3.2 – tidligere kunne der henvises til TSS 2000-05. [↑](#footnote-ref-47)
47. AL § 9, stk. 4 [↑](#footnote-ref-48)
48. Jf. Michael Serup; Generationsskifte – omstrukturering, side 262 øverst [↑](#footnote-ref-49)
49. Jf.KGL § 12 stk. 1 og KGL § 1, stk. 1. [↑](#footnote-ref-50)
50. Jf. VSL § 15, stk. 1. [↑](#footnote-ref-51)
51. Jf. VSL § 15, stk. 2. [↑](#footnote-ref-52)
52. JF VSL § 15, stk. 3. [↑](#footnote-ref-53)
53. Jf. LVA.B.7.1.6 – er der ikke hjemmel til at foretage kapitalisering af den løbende rentefordel og beregne gaveafgift heraf, når der er tale om lån indenfor gaveafgiftskredsen. Et anfordringslån medfører ikke indkomstskattepligt eller gaveafgiftspligt hos låntageren. [↑](#footnote-ref-54)
54. Jf. LV S.F.2.3.2 for handel mellem interesseforbundne parter– tidligere kunne der altid handles til TSS 200-05, hvilket ville sige til seneste ejendomsvurdering. [↑](#footnote-ref-55)
55. PBL § 18, stk. 5 [↑](#footnote-ref-56)
56. Jf. PBL § 15A [↑](#footnote-ref-57)
57. Jf afsnit 3.1.6.1 Overdragelse ved køb af ideel andel, skattemæssige konsekvenser herved [↑](#footnote-ref-58)
58. Bille, Jane K.: Generationsskifte fra en skattemæssig vinkel. T:FA 2007, s. 62-66 [↑](#footnote-ref-59)
59. Jf. ETBL § 1, stk. 2 – indskudsåret går fra 16. maj i indkomståret til og med den nærmest efterfølgende 15. maj. [↑](#footnote-ref-60)
60. Hvis fradragene er foretaget fra 2002 og frem [↑](#footnote-ref-61)
61. Aage Michelsen, Steen Askholt, Jane Bolander, John Engsig: Lærebog om indkomstskat s. 365-370 [↑](#footnote-ref-62)
62. Lov nr. 396 af 6/6 2002 [↑](#footnote-ref-63)
63. KSL § 33, stk. 11 [↑](#footnote-ref-64)
64. Andel af virksomhed defineres bredere med vedtagelsen af lov nr. 532, hvorefter, der kan succederes i en hel virksomhed, en ideel andel, eller en andel af virksomheden, der ikke er en ideel andel. [↑](#footnote-ref-65)
65. Ændres med virkning fra 01.01.09 ved lov nr. 532 af 17. juni 2008, hvorefter der kan succederes i ejendommes avancer, hvor den erhvervsmæssige andel udgør mindre end 50 %. Det vil sige at der altid vil kunne succederes i den del af ejendommen, der efter almindelige skatteregler anses for at være anvendt erhvervsmæssigt, hvilket er gældende både i levende live og ved død. [↑](#footnote-ref-66)
66. LV E.I.7 [↑](#footnote-ref-67)
67. KSL § 33, stk. 2 [↑](#footnote-ref-68)
68. Jf. BAL § 23. [↑](#footnote-ref-69)
69. Jf. LV. A.b.7.2 – for gaver mellem personer i boafgiftskredsen – jf. BAL § 22 [↑](#footnote-ref-70)
70. Søren Friis Hansen og Jens Valdemar Krenchel: Dansk selskabsret 3, Interessentskaber s. 791 [↑](#footnote-ref-71)
71. Aage Michelsen, Steen Askholt, Jane Bolander, John Engsig: Lærebog om indkomstskat s. 783 [↑](#footnote-ref-72)
72. Søren Friis Hansen og Jens Valdemar Krenchel: Dansk selskabsret 3, Interessentskaber s. 792 [↑](#footnote-ref-73)
73. Aktieselskabsloven § 6a, 6b, 6c samt 33 [↑](#footnote-ref-74)
74. LV E.H.1.4 [↑](#footnote-ref-75)
75. Aage Michelsen, Steen Askholt, Jane Bolander, John Engsig: Lærebog om indkomstskat s. 789 [↑](#footnote-ref-76)
76. Aage Michelsen, Steen Askholt, Jane Bolander, John Engsig: Lærebog om indkomstskat s. 784-785 [↑](#footnote-ref-77)
77. LV E.H.1.4 [↑](#footnote-ref-78)
78. Aage Michelsen, Steen Askholt, Jane Bolander, John Engsig: Lærebog om indkomstskat s. 784-785 [↑](#footnote-ref-79)
79. Aage Michelsen, Steen Askholt, Jane Bolander, John Engsig: Lærebog om indkomstskat s. 790 [↑](#footnote-ref-80)
80. Søren Halling-Overgaard, Birgitte Sølvkær Olsen: Generationsskifte s. 70-71 [↑](#footnote-ref-81)
81. L.V E.H.2.7 [↑](#footnote-ref-82)
82. L.V.E.H.2.1.2 [↑](#footnote-ref-83)
83. L.V.E.H.2.1.3 [↑](#footnote-ref-84)
84. L.V.E.H.2.1.5 [↑](#footnote-ref-85)
85. L.V.E.H.2.1.6 [↑](#footnote-ref-86)
86. Michael Serup: Generationsskifte – omstrukturering s. 537-539 [↑](#footnote-ref-87)
87. Michael Serup: Generationsskifte – omstrukturering s. 539-541 [↑](#footnote-ref-88)
88. Søren Halling-Overgaard, Birgitte Sølvkær Olsen: Generationsskifte s. 73 [↑](#footnote-ref-89)
89. L.V.E.H.2.1.8 [↑](#footnote-ref-90)
90. LV E.H.2.1 [↑](#footnote-ref-91)
91. Fremover ændret til 1 % af aktie/anpartskapitalen. Indført ved lov nr. 532 af 17. juni 2008, gældende fra 1.1.2009 [↑](#footnote-ref-92)
92. Halling-Overgaard, Søren og Olesen, Birgitte Sølvkær: Generationsskifte s. 36-37 [↑](#footnote-ref-93)
93. Fremover ændret til 5 indkomstår. Indført ved lov nr. 532 af 17. juni 2008, gældende fra 1.1.2009 [↑](#footnote-ref-94)
94. LV S.G.17.1 [↑](#footnote-ref-95)
95. Andele i andelsbeskattede andelsforeninger omfattet af SEL § 1, stk. 1, nr. 3 [↑](#footnote-ref-96)
96. Gianelli, Karsten, Pengetanksreglen ved aktieoverdragelse, SR/SKAT 2/2007 [↑](#footnote-ref-97)
97. Gianelli, Karsten, Pengetanksreglen ved aktieoverdragelse, SR/SKAT 2/2007 [↑](#footnote-ref-98)
98. Halling-Overgaard, Søren og Olesen, Birgitte Sølvkær: Generationsskifte s. 40-41 [↑](#footnote-ref-99)
99. Serup, Michael: Generationsskifte s. 340 [↑](#footnote-ref-100)
100. SKM2004.104.LRSKATLR hvor det blev afgjort at der var valgfrihed i mellem de to metoder [↑](#footnote-ref-101)
101. Michael Serup argumenterer for i TfS, 2005 ”Aktieoverdragelse skattekursen (1)”, at man kan værdiansætte til kurs 100 uanset, hvordan selskabet er stiftet, og dermed at selskabet kan have haft en betydelig aktivitet tidligere. Det er dog langt fra de øvrige regler vedrørende skattekursberegningen, der tager udgangspunkt i den skattemæssige indre værdi og indtjeningsevne. [↑](#footnote-ref-102)
102. Serup, Michael: Generationsskifte s. 341-342 [↑](#footnote-ref-103)
103. Serup, Michael: Aktieoverdragelse skattekursen, TfS 2005, 51 [↑](#footnote-ref-104)
104. Bille, Jane K.: Generationsskifte fra en skattemæssig vinkel. Tidsskrift for familie og arveret 2007, s. 62-66 [↑](#footnote-ref-105)
105. Nærmeste familie defineret som personkredsen i boafgiftsloven § 22 [↑](#footnote-ref-106)
106. Serup, Michael; Generationsskifte s. 562-572 [↑](#footnote-ref-107)
107. Kjær, Susanne; Nye regler om skattefrie omstruktureringer og sambeskatning i forbindelse hermed, R&R.2007.06.0014 s. 1-12 [↑](#footnote-ref-108)
108. Serup, Michael; Generationsskifte s. 572-586 [↑](#footnote-ref-109)
109. Kjær, Susanne; Nye regler om skattefrie omstruktureringer og sambeskatning i forbindelse hermed, R&R.2007.06.0014 s. 1-12 [↑](#footnote-ref-110)
110. Kjær, Susanne; Nye regler om skattefrie omstruktureringer og sambeskatning i forbindelse hermed, R&R.2007.06.0014 s. 1-12 [↑](#footnote-ref-111)
111. LV S.D.3 [↑](#footnote-ref-112)
112. Jf. LV S.D.1 [↑](#footnote-ref-113)
113. J. SEL § 8A, stk. 1 [↑](#footnote-ref-114)
114. Jf. LV S.D.1 [↑](#footnote-ref-115)
115. Skattefri fusion uden tilladelse blev indført ved lov nr. 343 af 18. april 2007. [↑](#footnote-ref-116)
116. jf. ASL § 134b [↑](#footnote-ref-117)
117. jf. ASL § 134d [↑](#footnote-ref-118)
118. Jf. FUSL § 6, stk. 4 [↑](#footnote-ref-119)
119. Jf. FUSL § 7, stk. 1 [↑](#footnote-ref-120)
120. Jf. FUSL § 7, stk. 2 [↑](#footnote-ref-121)
121. jf. FUSL § 8 [↑](#footnote-ref-122)
122. Jf. FUSL § 9. [↑](#footnote-ref-123)
123. Kravet om indsendelse af dokumenter er dog nu ophævet ved lov nr. 527 af 17.06.08 [↑](#footnote-ref-124)
124. Jf. FUSL § 15A, stk. 2, 3. pkt. [↑](#footnote-ref-125)
125. Det blev muligt at gennemføre spaltning uden tilladelse ved lov nr. 343 af 18. april 2007 [↑](#footnote-ref-126)
126. Jf. FUSL §15b, stk. 7 [↑](#footnote-ref-127)
127. Jf. FUSL § 15b, stk. 8 [↑](#footnote-ref-128)
128. Jf. LV S.G.2.3.1.2 – første afsnit [↑](#footnote-ref-129)
129. SR-SKAT.2003.174 kommentar til SKM 2003.66, hvor der via vedtægtsændringer skete forlodsudbytte til de eksisterende aktionærer. [↑](#footnote-ref-130)
130. Jf. TfS 2003.943 – artikel om glidende generationsskifte. [↑](#footnote-ref-131)
131. Hvorved der opstår holdingselskabskontruktion [↑](#footnote-ref-132)
132. Hvilket igen kræver at der har været den fornødne ejertid af selskabet jf. tidligere afsnit, eller alternativt at der er sket aktieombytning med tilladelse. [↑](#footnote-ref-133)
133. TfS 2003.943 samt i øvrigt jf. LV S.G.2.3.1.2 – 11. afsnit [↑](#footnote-ref-134)
134. Jf. artikel i R&R 2007.06 ”nye regler om skattefrie omstruktureringer og sambeskatning i forbindelse hermed [↑](#footnote-ref-135)
135. Jf. Michael Serup; Generationsskifte Omstrukturering, side 606. [↑](#footnote-ref-136)
136. Jf. LV S.C.1.2.4.2 – salg af aktier til udstedende selskab [↑](#footnote-ref-137)
137. Jf. LV S.D.3.6.3 – anskaffelsestidspunkt og anskaffelsessum for modtagne aktier/anparter [↑](#footnote-ref-138)